ישיבת מליאה, כנסת 25, פרוטוקול מספר 99, 2023-07-25 00:00

אמיר אוחנה: חברי הכנסת, אני מתכבד לפתוח את ישיבת הכנסת

אמיר אוחנה:  היום יום שלישי ז' באב התשפ"ג, 25 ביולי 2023

אמיר אוחנה:       הודעה למזכיר הכנסת, בבקשה

דן מרזוק: ברשות יושב-ראש הכנסת, אני מתכבד להודיעכם, כי הונחו היום על שולחן הכנסת –      החלטה בדבר תיקון טעות בחוק ההתייעלות הכלכלית (תיקוני חקיקה להשגת יעדי התקציב לשנות התקציב 2023 ו-2024), התשפ"ג–2023

דן מרזוק:       לוח תיקונים להצעת חוק הנכים (תגמולים ושיקום) (תיקון מס' 32), התשפ"ג–2023

דן מרזוק:  תודה

אמיר אוחנה: תודה רבה למזכיר הכנסת

אמיר אוחנה: הנושא הראשון על סדר-היום: נאומים בני דקה

אמיר אוחנה:  חברי כנסת המבקשים להירשם מוזמנים להצביע "בעד" כעת

אמיר אוחנה:  עד שאקבל לידיי את הרשימה, ראשון הדוברים יהיה חבר הכנסת יוסף עטאונה

אמיר אוחנה:  אבל אנחנו נמתין עוד דקה קלה לכניסתו של השר, ברשותך, חבר הכנסת עטאונה

גלעד קריב: כל השרים תופרים חליפות לדוח המיוחד של מודי'ס הערב

גלעד קריב:  מעניין אם הממשלה צופה בו במרוכז במסיבת צפייה

אמיר אוחנה: אתם מתקשרים? מתקשרים אל השר? השר הגיע, בשעה טובה

אמיר אוחנה:  חבר הכנסת יוסף עטאונה, בבקשה

יוסף עטאונה: כבוד היושב-ראש, כנראה מישהו לא חיכה הרבה זמן אחרי ביטול עילת הסבירות כדי לקבל החלטה לא סבירה

יוסף עטאונה:  אני אקריא לך הודעה שקיבלתי היום בווטסאפ, על מנהלת מחלקה בבית החולים סורוקה, מה היא כותבת לעובדים שלה: בוקר טוב, מבקשת להעביר הודעה לכל מנהלות ומנהלי הסיעוד בבית החולים

יוסף עטאונה:  השפה המדוברת הינה עברית בלבד

יוסף עטאונה:  בהעברת משמרות ובכל השיחות בתוך המחלקה יש לדבר בשפה העברית בלבד

יוסף עטאונה:       ההחלטה הזו – ההודעה הזו עברה היום על ידי אחת ממנהלות המחלקות בסורוקה

יוסף עטאונה:  אני רואה בחומרה התנהגות כזו בבית חולים ציבורי, היחידי באזור באר שבע, כש-37% מאוכלוסיית הנגב הם דוברי ערבית, וכמעט 30% מצוותי הרפואה שעובדים בתוך בית החולים הם גם דוברי השפה הערבית, ובאי בית החולים, בגלל המציאות הקשה בנגב, הם כמעט 50%, ובאים למנוע מהם לדבר בשפה הערבית? אני מבקש באופן אישי גם את ההתערבות שלך, כי אי-אפשר שיהיה דבר כזה

יוסף עטאונה:       אני כבר פניתי לשר הבריאות, והוא הבטיח שהוא יברר את העניין

יוסף עטאונה:  אנחנו לא נסכים למציאות הזו

יוסף עטאונה:  השפה הערבית היא השפה שלנו, ועל בית החולים ועל כל מוסד ציבורי להנגיש את השירות לאנשים בשפה שלהם, כולל ערבית, אמהרית, רוסית וכל שפה אחרת

יוסף עטאונה:  תודה רבה

אמיר אוחנה: תודה רבה לך, חבר הכנסת אל עטאונה

אמיר אוחנה:  וכעת יעלה ויבוא חבר הכנסת אלהואשלה, אם הוא באולם – איננו באולם

אמיר אוחנה:  חבר הכנסת יאסר חוג'יראת, בבקשה

אמיר אוחנה:  אם ייכנס חבר הכנסת ואליד אלהואשלה, נאפשר לו

אמיר אוחנה:  ואם לא, אז חבר הכנסת בועז טופורובסקי

יאסר חוג'יראת: כבוד היושב-ראש, כנסת נכבדה, ביום ראשון, בכל הנאומים של רוב חברי הכנסת, שדיברו על אלימות, פשיעה ורצח בחברה הערבית, ספרנו 129 נרצחים

יאסר חוג'יראת:  היום המספר עלה ל-130

יאסר חוג'יראת:  אתמול הגיע השר לביטחון לאומי וענה לחבר הכנסת מנסור עבאס על הצעת אי-אמון בגלל העלייה בפשיעה והרצח בחברה הערבית, ואז הוא אמר לו שאין לו שוטרים

יאסר חוג'יראת:  בתקופה האחרונה, בשנה וחצי האחרונות, התפטרו הרבה שוטרים, ואין לנו שוטרים; השוטרים מטפלים במחאות

יאסר חוג'יראת:       אני ציפיתי משר בממשלת ישראל להגיע ולהגיד: אלה התוכניות שלי, אלה התוכניות שלי למיגור הפשיעה והרצח בחברה הערבית

יאסר חוג'יראת:  שתהיה תוכנית מובנית, כשר בממשלה שהוא לא רק חבר כנסת

יאסר חוג'יראת:  אבל לצערנו, כנראה שאנחנו, החברה הערבית, עדיין לא בסדר עדיפויות עליון של הממשלה הזאת ושל השר לביטחון לאומי

יאסר חוג'יראת:  תודה

אמיר אוחנה: תודה לאדוני

אמיר אוחנה:  חבר הכנסת ואליד אלהואשלה טרם חזר אלינו

אמיר אוחנה:  אם כן, חבר הכנסת בועז טופורובסקי, בבקשה

בועז טופורובסקי: תודה, אדוני היושב-ראש

בועז טופורובסקי:  חבריי חברות וחברי הכנסת, גם השבוע אקריא את פרטי תאונות הדרכים הקטלניות שאירעו בשבוע החולף, ולצערי יש לא מעט:     ביום שלישי 18 ביולי נהרג רוכב אופנוע בשנות השישים לחייו, לאחר שפגע בנוסע אופניים חשמליים, התהפך ונפצע קשה בכביש 40, כביש הדמים

בועז טופורובסקי:  מותו נקבע שעות ספורות לאחר התאונה

בועז טופורובסקי:  ביום רביעי 19 ביולי נהרג רוכב אופנוע נוסף לאחר שהחליק בכביש 667, הסמוך לקיבוץ מירב

בועז טופורובסקי:  בהמשך אותו היום נהרג הולך רכב בשנות השישים לחייו, לאחר שנדרס בעת שחצה את הכביש לא במעבר חצייה, שוב בכביש 40

בועז טופורובסקי:  טרגדיה נוספת באותו יום – נהרג רוכב טרקטורון בן 50

בועז טופורובסקי:  רכב פרטי פגע בו ופצע אותו אנושות, וכעבור יומיים הוא נפטר מפצעיו

בועז טופורובסקי:  הרוג רביעי באותה יממה מדממת: רוכב אופנוע – עוד רוכב אופנוע – בן 20 נפגע מנהג רכב פרטי בכביש 20

בועז טופורובסקי:  ביום שישי 21 ביולי נהרגה ביסאן אבו ר'דיה, בת תשע מרהט, לאחר שנדרסה ברהט

בועז טופורובסקי:  מותה נקבע במקום

בועז טופורובסקי:  ביום ראשון 23 ביולי נהרג גבר בשנות השלושים לחייו לאחר שהתהפך עם רכבו בכביש 444

בועז טופורובסקי:  השבוע נפטרו עוד שני בני אדם פטירה מאוחרת לאחר שנפגעו בתאונות דרכים

בועז טופורובסקי:  מתחילת השנה נהרגו 214 אנשים בכבישים, עשרה בשבוע האחרון

בועז טופורובסקי:       יו"ר הרלב"ד התפטר מתפקידו

בועז טופורובסקי:  הסיבה להתפטרותו היא שלא נעשה מספיק, ולצערי, ממשיכים למות בכבישים

בועז טופורובסקי:  שנה מדממת ביותר

בועז טופורובסקי:  תודה

אמיר אוחנה: תודה לחבר הכנסת טופורובסקי

אמיר אוחנה:  כעת יעלה ויבוא חבר הכנסת ואליד אלהואשלה, שראיתי אותו כבר באולם

אמיר אוחנה:  אחריו – חבר הכנסת עופר כסיף

אמיר אוחנה:  חבר הכנסת אוהד טל, אני מבין שוויתרת על זכות הדיבור? מאה אחוז

אמיר אוחנה:  בבקשה

וליד אל-הואשלה: שלום לכולם

וליד אל-הואשלה:  ראינו אתמול בלילה איך המשטרה מתייחסת למפגינים בתל אביב, וכך מתבקש

וליד אל-הואשלה:  לעומת זאת, ראינו אתמול מפגן כוח משטרתי, אלים, ברוטלי, כנגד המפגינים הערבים בג'יסר א-זרקא שהשתתפו בהלוויית מוחמד עמאש ורשא עמאש

וליד אל-הואשלה:  לא יכול להיות שהמשטרה מתנהלת בשתי פנים

וליד אל-הואשלה:  הדרישה שלנו היא שתהיה אכיפה אחידה כלפי כל המפגינים, וזה מה שנדרש עכשיו

וליד אל-הואשלה:  לא שבג'יסר א-זרקא המשטרה מתנהלת בצורה מסוימת ובתל אביב בצורה שונה

וליד אל-הואשלה:  תודה

אמיר אוחנה: אני חייב לומר שאני מצטרף לקריאתו של אדוני

גלעד קריב: – – –     

אמיר אוחנה: סליחה?     

קריאה: – – –     

אמיר אוחנה: אמרתי את זה גם כשר

אמיר אוחנה:  ההתייחסות צריכה להיות שוויונית

אמיר אוחנה:  לא יכול להיות שתהיה איפה ואיפה

אמיר אוחנה:  חבר הכנסת עופר כסיף, ואחריו – חבר הכנסת סימון מושיאשוילי

עופר כסיף: כבוד היושב-ראש, חברי הכנסת, היום חבורה של מנוולים, חלאות המין הלא-אנושי, מקן הטרור חוות מעון, פלשו לשני – אפילו קשה לקרוא לזה כפרים – באמת, האנשים הפלסטינים העניים ביותר בטובא ובמע'ייר אל-עביד שבספר העיירה יטא, בחסות כוחות הכיבוש במדים

עופר כסיף:  הם פלשו לתוך האוהלים שלהם ולמערה – הם גרים במערה ובאוהל – חיטטו להם בדברים, הכול מצולם ומתועד, בזמן שהצבא מאפשר להם את זה, לא מונע מהם להיכנס לאיפה שגרים הפלסטינים ולחטט בחפצים האישיים שלהם

עופר כסיף:  כך נראה בדיוק הכיבוש, כך נראה האפרטהייד, כך נראה הגועל נפש של פשעי המלחמה שמקבלים גיבוי בבית זה

עופר כסיף:  אנחנו נמשיך להיאבק נגד הפשעים האלה, נגד הכיבוש והאפרטהייד, נגד המנוולים שעושים את זה, עד שיושג פה – עם סיום הכיבוש – שלום אמיתי, שיאפשר לשני עמי הארץ לחיות בשגשוג

אמיר אוחנה: חבר הכנסת סימון מושיאשוילי, ואחריו – חבר הכנסת אבי מעוז

סימון מושיאשוילי: מוותר

אמיר אוחנה: מוותר

אמיר אוחנה:  חבר הכנסת סגן השר אבי מעוז, בבקשה

אמיר אוחנה:  אחריו – חברת הכנסת לימור סון הר מלך

בועז טופורובסקי: נאום הנדסת תודעה 96

אבי מעוז: תודה, אדוני היושב-ראש

אבי מעוז:  נאום הנדסת תודעה מס' 95

אבי מעוז:  הפעם פנייה אישית

בועז טופורובסקי: – – –     

אמיר אוחנה: רבותיי, רבותיי, רבותיי, נא לכבד את הדובר, בבקשה

בועז טופורובסקי: תוציא ספר הנדסת תודעה

אבי מעוז: בועז, אני עוקב אחרי הנאומים שלך, ואתה עוקב אחרי הנאומים שלי, סחתיין

בועז טופורובסקי: נכון, אפילו לומד מהם

אבי מעוז:  << דובר_המשך >>       אתמול נשלף האקדח, אתמול נורתה ירייה ראשונה – לא על ידי פרחח, אלא על ידי קב"ט, וכפי שפורסם, הוא פעיל באחים לנשק

אבי מעוז:  בהנדסת תודעה חסרת אחריות, מובילי המחאה, ובראשם אנשים פגומים מבחינה מוסרית כמו ברק ואולמרט, מעבירים את הציבור שטיפת מוח כאילו ישראל איננה דמוקרטיה עוד, העם קרוע ובדרך למלחמת אחים, הצבא מתפרק, הכלכלה קורסת ויחסי החוץ בשפל

אבי מעוז:  נבואה שמבקשת להגשים את עצמה

אבי מעוז:       חברי הכנסת גנץ, איזנקוט, סער, מאיר כהן, מזרסקי, סגלוביץ', אלקין, טרופר, כהנא, ביטון, שוסטר, תמנו, פורר וסובה, אתם יודעים שאלו שקרים

אבי מעוז:  אנחנו חולקים זה על זה, וזה לגיטימי

אבי מעוז:  לגיטימי גם לבקר את הקואליציה ואף למחות כנגדה, אבל אתם יודעים שזו ממשלה שנבחרה באופן לגיטימי בידי הציבור ושהיא מבקשת לעשות טוב למדינה על פי ערכיה ואמונתה

אבי מעוז:  קחו אחריות

אבי מעוז:  אל תניחו לחסרי האחריות לגרור את כולנו לתהום

אבי מעוז:  תודה רבה

אמיר אוחנה: תודה

אמיר אוחנה:  חברת הכנסת לימור סון הר מלך, ואחריה – חברת הכנסת מטי צרפתי הרכבי

אמיר אוחנה:  היא נמצאת איתנו? נמצאת

אמיר אוחנה:  למי מזל טוב, ללימור? מזל טוב

לימור סון הר-מלך: תודה רבה

אמיר אוחנה: בבקשה

לימור סון הר-מלך: טוב, אז בגלל שיש לי יום הולדת, לפני שתתחיל את הדקה, אני רוצה לאחל באמת לכל חברי הכנסת – – –     

אמיר אוחנה: עוד דקה עליי, לכבוד יום ההולדת

לימור סון הר-מלך: אוקיי, אני רוצה לאחל לכל חברי הכנסת חברי הבית הזה שבעזרת השם לכולם תהיה בריאות שלמה ואיתנה – –     

אמיר אוחנה: אמן

לימור סון הר-מלך: – – כוחות, שמחה, אהבה, אחדות, ובעזרת השם, שהקדוש ברוך הוא ימלא את כל משאלות ליבכם לטובה ולברכה

לימור סון הר-מלך:  בעזרת השם

אמיר אוחנה: אמן

לימור סון הר-מלך: אדוני היושב-ראש, כנסת נכבדה, נאום קול המושתקים מס' 24

לימור סון הר-מלך:  בכל שבוע אני עומדת כאן, מעל הבמה הזו, לספר לעם ישראל על פיגועי הטרור המושתקים

לימור סון הר-מלך:  חלקם הושתקו לגמרי, וחלקם כמעט שלא דווחו

לימור סון הר-מלך:  בכל שבוע אני מתפללת שהנאום שלי יתייתר ולא יהיה בו צורך, אך עד שלא נשנה את מדיניות ההכלה, לצערי זה כנראה לא יקרה

לימור סון הר-מלך:  כדי להביא את כל הפיגועים המתרחשים מדי שבוע אצטרך לעמוד כאן כמה שעות, אבל יש לי דקה אחת, אז אספיק מה שאספיק

לימור סון הר-מלך:       ביום שלישי שעבר ערבים זרקו אבנים סמוך למעבר אליהו

לימור סון הר-מלך:  באותו יום, בלילה, מחבלים זרקו בקבוקי תבערה בכביש גוש עציון–חברון החדש

לימור סון הר-מלך:  בדרך נס לא היו נפגעים

לימור סון הר-מלך:  ביום רביעי שעבר ערבים זרקו אבנים על רכב שבתוכו יהודים שנסעו בכביש 90 ליד הכפר עוג'ה

לימור סון הר-מלך:  נזק נגרם לשמשה

לימור סון הר-מלך:  ביום חמישי שעבר בבוקר, סמוך לשעה 05:30, ערבים מכפר המרצחים אל-מוע'ייר הניחו מטען חבלה על כביש אלון, ליד צומת מלאכי השלום

לימור סון הר-מלך:  זמן קצר לאחר מכן נמנע פיגוע בכניסה לשכונת גבעת האבות בקריית ארבע

לימור סון הר-מלך:  בסייעתא דשמיא, ובזכות ערנות של חיילי צה"ל, נתפס מחבל חמוש בסכין שהיה בדרכו לפגע

לימור סון הר-מלך:  בערב של יום חמישי נפצע בשכונת גילה בירושלים אור סייר, צעיר בן 25, באורח קשה מאוד

לימור סון הר-מלך:  שלושה מחבלים דקרו אותו בכל גופו

לימור סון הר-מלך:  מפה אני רוצה לאחל לאור בריאות, ומתפללת שיחזור לאיתנו כמה שיותר מהר

לימור סון הר-מלך:      פיגוע טרור נוסף התרחש ביום חמישי בלילה בכביש גוש עציון

לימור סון הר-מלך:  האמבולנס של קריית ארבע חטף בקבוק צבע מרכב חולף בצומת אל-חאדר

לימור סון הר-מלך:  המחבלים, יימח שמם, ניסו כמה פעמים לעקוף ולחסום את האמבולנס, ובסוף זרקו עליו את הבקבוק

לימור סון הר-מלך:  ביום שישי מחבלים השליכו מטען לעבר כוחותינו, סמוך לבית אומר

לימור סון הר-מלך:  קצין צה"ל במילואים נפצע באורח קל

לימור סון הר-מלך:  באום צפא התרחשו עימותים קשים, לאחר שבמשך שעה ארוכה פעילי שמאל קיצוני הפריעו לחיילי צה"ל ונתנו רוח גבית לטרור

לימור סון הר-מלך:  ביום ראשון, ממש לפני יומיים, נזרק בקבוק תבערה על רכב שבו נהג יהודי בין פדואל לברוכין

לימור סון הר-מלך:  ברוך השם לא היו נפגעים

לימור סון הר-מלך:  שעה לאחר מכן דווח על זריקת אבנים על רכב פרטי בכביש 90 סמוך לעוג'ה

לימור סון הר-מלך:  הנהג נפצע קל ונגרם נזק לרכב

לימור סון הר-מלך:  גם אתמול, יום שני, אתמול בלילה, פיגוע ירי בכפר המרצחים חווארה

לימור סון הר-מלך:  ערבים ירו ללא הבחנה לכיוון אוטובוס שבו נסעו יהודים

לימור סון הר-מלך:  בנס לא היו נפגעים

לימור סון הר-מלך:  הלילה, בהר חברון, ערבים יידו בקבוק תבערה דרומית לצומת זיף

לימור סון הר-מלך:  הרכב התלקח, והנהג הספיק להימלט

לימור סון הר-מלך:  הבוקר ניסיון לפיגוע ירי לעבר רכב צבאי ליד השומרונים

לימור סון הר-מלך:  שלושה מחבלים חוסלו, ברוך השם, על ידי כוחותינו המסורים

לימור סון הר-מלך:  אדוני שר הביטחון, משהו חייב להשתנות

לימור סון הר-מלך:  לא ניתן להמשיך כך

לימור סון הר-מלך:  אנחנו נמשיך לזעוק

לימור סון הר-מלך:  תודה רבה

אמיר אוחנה: תודה רבה

אמיר אוחנה:  חברת הכנסת מטי צרפתי הרכבי, בבקשה

מטי צרפתי הרכבי: תודה רבה, אדוני

מטי צרפתי הרכבי:  בישראל 2023 זכויות הנשים בסכנת הכחדה

מטי צרפתי הרכבי:  בקואליציה שבה מספר הנשים הנמוך זה שנים – רק שש שרות ורק שלוש מנכ"ליות מתוך 32 משרדי הממשלה – בעצם שנים של מאבקים והישגים נרמסים

מטי צרפתי הרכבי:  לדוגמה: אי-חתימה על אמנת איסטנבול, הפסקת השימוש הדו- מגדרי במכרזים, הצעת החוק להעברת סמכויות בענייני מזונות לבתי הדין הרבניים, פעילות לקידום הפרדה מגדרית במרחב הציבורי במסגרת חוק ההסדרים, התנגדות לחוק האיזוק האלקטרוני, והשיא – ביטול הרשות לקידום מעמד האישה

מטי צרפתי הרכבי:      השבוע פרסמו חברותיי ראשות הרשויות בישראל גילוי דעת, והן הביעו דאגה רבה מהפגיעה המכוונת והשיטתית בזכויות נשים

מטי צרפתי הרכבי:  עוד 97 ימים, ב-31 באוקטובר 2023, יתקיימו הבחירות המוניציפליות, ולמרות שהקמפיין לעידוד נשים להתמודד בוטל, אני קוראת לכל מי שמתלבטת – תתמודדי, וקוראת לכל האזרחיות והאזרחים שלא להצביע לרשימות ללא ייצוג שוויוני לנשים

ישראל אייכלר: תודה

ישראל אייכלר:  חבר הכנסת גלעד קריב

גלעד קריב: אדוני היושב-ראש, כנסת נכבדה, אני מבקש לנצל את הדקה שעומדת לרשותי על מנת לחזק את ידיה של היועצת המשפטית לממשלה עו"ד גלי בהרב מיארה

גלעד קריב:  ראש הממשלה מנחם בגין, עליו השלום, אמר: יש שופטים בירושלים, ואנחנו היום אומרים: יש שומרי ושומרות סף בירושלים

גלעד קריב:  הבית הזה הוא אכן הרשות שמייצגת את הריבון, אבל הבית הזה גם חייב לפעול במסגרת הכללים הבסיסיים של השיטה הדמוקרטית, וכשהבית הזה מנצל את הסמכות המכוננת, אולי הסמכות הקדושה ביותר שהופקדה בידי הבית – כאשר אנחנו מנצלים את הסמכות הזו על מנת להעביר חקיקה פרסונלית ומושחתת, שכל תכליתה לחלץ את ראש הממשלה מהסכם ניגוד העניינים שהוא התחייב אליו, אז בהחלט ראוי ששומרי ושומרות הסף ימתחו את הקו האדום

גלעד קריב:  ראש הממשלה ושותפיו הם אלו שהביאו אותנו אל פתחו של המשבר החוקתי, והם אלו שצריכים לתת את הדין על כך

גלעד קריב:  תודה

ישראל אייכלר: חבר הכנסת יבגני סובה

יבגני סובה: אדוני היושב-ראש, חבריי חברי הכנסת, בשעה האחרונה מתפרסמת הידיעה על כך שהיום בערב סוכנות דירוג האשראי מודי'ס תפרסם דוח חריג באשר לכלכלתה של מדינת ישראל

יבגני סובה:  אני לא יודע מה יהיה כתוב בדוח; אני רק יכול להניח ולשער מה יהיה בדוח, אבל אני לא יודע ולא שולט במידע קונקרטי

יבגני סובה:  יש לי תחושה ובסיס, יסוד, להניח שזה לא יהיה דוח מחבב ודוח שנותן תקווה לכלכלתה של מדינת ישראל

יבגני סובה:  אנחנו התרענו במשך חודשים מאז פרסום הרפורמה על כך שכלכלה של מדינת ישראל עלולה להינזק כתוצאה מהרפורמה, כתוצאה מהמהלכים כאן בכנסת ללא הסכמה רחבה

יבגני סובה:  אני אסביר ממש בכמה שניות מה המשמעות של הורדה בדירוג האשראי

יבגני סובה:       כולנו נשלם יותר, משום שהורדה בדירוג האשראי ובתחזית להשקעות לכל החברות הגדולות שמשקיעות בישראל – המשמעות שלה היא שנצטרך לשלם יותר על הלוואות שמדינת ישראל לקחה, והמשמעות היא שכולנו נשלם על כך, אם זה בהעלאת מיסים, אם זה בקיצוץ משמעותי של ההוצאות שלנו כמדינה, כאזרחים

יבגני סובה:  אז כולנו נרגיש את זה בכיס שלנו

יבגני סובה:  תודה רבה

ישראל אייכלר: תודה רבה

ישראל אייכלר:  חבר הכנסת אוריאל בוסו

גלעד קריב: השרה דיסטל הזמינה למסיבת צפייה הערב

גלעד קריב:  יש פופקורן

גלעד קריב:  אני לא דיברתי עם מודי'ס

ישראל אייכלר: לא להפריע לסגן יושב-ראש הכנסת לדבר

ישראל אייכלר:  בבקשה, אוריאל

אוריאל בוסו: אדוני היושב-ראש, חבריי חברי הכנסת, אני רוצה להודות לשר הבריאות הרב משה ארבל, שהתייצב היום בעצמו באופן נחרץ עם כל הלשכה המשפטית בבית הדין לעבודה, ודאג לכך שהשביתה הלא-מוצדקת של הר"י במרכזים הרפואיים, שבינה לבין בריאות אין שום דבר – ובין הטיפולים שהיו אמורים להתבטל: ניתוחים בעמוד שדרה, גינקולוגיה, עיניים, אף, אוזן, גרון, כריתת איברים ועוד, כולל בבתי החולים הפסיכיאטריים, וזה עלול לפגוע באנשים שמחכים להם חודשים – אנא מכם, תוציאו את הבריאות מחוץ לפוליטיקה

אוריאל בוסו:       ובנימה אישית, אדוני היושב-ראש, בסיומו של מושב בערב תשעה באב – בית המקדש הראשון נחרב על כל העבירות האמורות בתורה: עבודה זרה, גילוי עריות ושפיכות דמים, אבל נבנה לאחר 80 שנה

אוריאל בוסו:  בית המקדש השני נחרב רק על שנאת חינם, וכמעט אלפיים שנה אנחנו עדיין לא מצליחים לבנות אותו, כי הוא ייבנה רק באהבת חינם

אוריאל בוסו:  אהבת חינם צריך להתחיל כאן בבית, ומכאן זה יוקרן החוצה

אוריאל בוסו:  תודה רבה

גלעד קריב: עכשיו נזכרתם?     

ישראל אייכלר: תודה רבה

קריאה: בוקר טוב, אליהו

קריאה:  [מס' כ/934; דברי הכנסת, חוב' כ"ג, ישיבה 64, וחוב' כ"ז, ישיבה 63; מס' פ/1832; דברי הכנסת, חוב' כ"ח, ישיבה 78, וחוב' כ"ט, ישיבה 79; נספחות

קריאה: ] 

ישראל אייכלר: אנחנו עוברים לחקיקה, הצעות חוק מטעם הכנסת לקריאה השנייה והשלישית

ישראל אייכלר:  נעבור לנושא הבא על סדר-היום: הצעת חוק לתיקון פקודת האגודות השיתופיות (מס' 12), לקריאה השנייה והשלישית

ישראל אייכלר:  אני מזמין את יושב-ראש הוועדה למיזמים ציבוריים חבר הכנסת אוהד טל להציג את הצעת החוק, בבקשה

הוועדה למיזמים ציבוריים): אדוני היושב-ראש, חבריי חברי הכנסת, בשמי ובשם חבריי חברי הוועדה למיזמים ציבוריים, נציגי קואליציה ואופוזיציה, שעמלו יחד כתף אל כתף בשבועות האחרונים על החוק החשוב הזה, אני מתכבד להביא בפניכם את הצעת החוק לתיקון פקודת האגודות השיתופיות (מס' 12), התשפ"ג–2023

הוועדה למיזמים ציבוריים):  ההצעה הזו החלה את דרכה עוד בכנסת העשרים-וארבע, והיא מיזוג של כמה הצעות חוק פרטיות, של חברי הכנסת שמחה רוטמן, שרן השכל ויצחק קרויזר

הוועדה למיזמים ציבוריים):  הצעת החוק הזו כשמה כן היא – תיקון, והיא באה לתקף את תמיכתן של כל סיעות הבית הציוניות במפעל ההתיישבות בנגב, בגליל ובאזורי עדיפות לאומית, ולאפשר את המשך קיומם והתפתחותם של היישובים במרחבים אלו

הוועדה למיזמים ציבוריים):       חוק ועדות קבלה, שהוא למעשה תיקון מס' 8 לפקודת האגודות השיתופיות משנת 2011, עיגן לראשונה בחקיקה את האפשרות לקיים מנגנון לקבלת תושבים ביישובים קהילתיים

הוועדה למיזמים ציבוריים):  מאז אותה חקיקה, ועדות הקבלה פועלות רק ביישובים קהילתיים ובהרחבות קהילתיות של מושבים וקיבוצים בנגב ובגליל שגודלם עד 400 משפחות

הוועדה למיזמים ציבוריים):  בבואנו להעלות על נס את ערכה של ההתיישבות ותפקידה המרכזי בפיתוח ובצמיחה של מדינת ישראל, הקפדנו גם כי הזכות לשוויון לא תיפגע יתר על המידה

הוועדה למיזמים ציבוריים):  בחוק שגיבשנו מוצעים התיקונים שאפרט להלן, ואליהם הגענו לאחר דיונים ארוכים, הקשבה למגוון הדעות ולגורמי המקצוע ובחינת האתגרים והצרכים של הקהילות השונות במרחב הכפרי

הוועדה למיזמים ציבוריים):       בהצעת החוק שלפניכם מוצע להרחיב את האפשרות לקיים הליכי מיון באמצעות ועדות קבלה בשני היבטים עיקריים: ביישובים קהילתיים גדולים יותר ובאזורים נוספים

הוועדה למיזמים ציבוריים):  לגבי גודל היישובים, בשונה מרוב צורות ההתיישבות – ואת זה צריכים להבין – היישובים הקהילתיים בנויים על מנגנון של ניהול עצמי

הוועדה למיזמים ציבוריים):  השמירה על תפקודו של יישוב כיישוב קהילתי מצריכה את תושביו לקיים מערכת פנימית ייחודית של שיתופי פעולה בתחומי החיים השונים

הוועדה למיזמים ציבוריים):  החוק במתכונתו הנוכחית, זה שנועד במקור לשמור על לכידותה וחוסנה של הקהילה, שימש בפועל כחסם להתפתחות ולצמיחה, וכך נוצרה מציאות שיישובים קהילתיים ותיקים רבים החלו למעשה להזדקן במהלך השנים, והגיעו לנקודה שבה תפקודם כקהילה חיונית ופעילה נפגע

הוועדה למיזמים ציבוריים):  נוצר צורך גדול לאפשר לאותן קהילות להמשיך ולצרף משפחות נוספות, תוך שמירה על מנגנון ההתאמה והקבלה, שיאפשר את קיום המרקם הקהילתי המשותף שחיוני לתפקודו של היישוב, גם כשהישוב גדל מעל 400 משפחות, כמוצע בנוסח החוק הקיים

הוועדה למיזמים ציבוריים):       בדיונים הרבים שמענו גם את המורכבות שבשימור הליך קבלה ככל שהיישוב גדל, ועל כן ההצעה שהתגבשה היא קביעת הסדר מדורג במתכונת הבאה: לפי המוצע, יישוב קהילתי שהתפתח והתרחב מעל 400 משפחות יגיש בקשה להרחבה של עד 700 משפחות והכרה כיישוב קהילתי המשכי

הוועדה למיזמים ציבוריים):  ההכרה הזאת תינתן לאחר בדיקה של ועדה מינהלית חדשה, שתיקרא הוועדה ליישובים קהילתיים

הוועדה למיזמים ציבוריים):  ועדה זו תהיה מורכבת מגורמים מקצועיים בתחום ההתיישבות ומנציגי משרדי הממשלה הנוגעים בעניין, והיא תבחן אם היישוב האמור מתפקד כיישוב קהילתי ומצדיק בשל כך את המשך קיומן של ועדות הקבלה

הוועדה למיזמים ציבוריים):  בחלוף חמש שנים מיום כניסת החוק לתוקף ניתנת סמכות לשר הכלכלה, באישור הכנסת, להרחיב את האפשרות להמשך קיומן של ועדות קבלה גם ביישובים קהילתיים המשכיים שיבקשו להתרחב מעל ל-700 משפחות

הוועדה למיזמים ציבוריים):  בסמכות השר יהיה לקבוע בצו את הגודל המרבי של היישובים לעניין זה

הוועדה למיזמים ציבוריים):       תיקון נוסף לחוק נוגע בהרחבת האזורים שבהם יחול החוק

הוועדה למיזמים ציבוריים):  לפי ההצעה, בנוסף ליישובי הנגב והגליל, החוק יחול גם על יישובים קהילתיים באזורי עדיפות לאומית, יישובים אשר בעניינם החליטה הממשלה כי ישנו אינטרס לאומי לחיזוק מיוחד על פי מפת העדיפות הלאומית של משרד הבינוי והשיכון

הוועדה למיזמים ציבוריים):  בנוסף, על היישוב להיות מסווג באשכול 1 עד 5 במדד הפריפריאליות של הלמ"ס

הוועדה למיזמים ציבוריים):  כל זאת בשל הרציונל של החוק, שלפיו דווקא במרחב הכפרי בפריפריה ישנה חשיבות גדולה יותר לחיזוק המערכים הקהילתיים, הלכידות והחוסן של התושבים

הוועדה למיזמים ציבוריים):       במקביל להרחבת ההסדר הקיים של ועדות הקבלה, הוספנו מנגנונים מאזנים שנועדו לתת מענה לחלק מן הביקורות שהושמעו כלפיו לאורך השנים

הוועדה למיזמים ציבוריים):  בין התיקונים המוצעים ניתן למנות למשל את אלו: 1

הוועדה למיזמים ציבוריים):  מוצע לתקן את הרכב ועדת הקבלה כך שלא יתאפשר בה רוב מובנה לנציגי היישוב הקהילתי, וכך תצומצם השפעה של גורמים שאינם פועלים בתום לב; 2

הוועדה למיזמים ציבוריים):  מוצע להסדיר את אופן פעולת הוועדה, תוך הבהרה כי המועמדים זכאים לפנות ישירות לוועדה במועצה האזורית, והיא זו שתנהל את הטיפול בפניות המועמדים

הוועדה למיזמים ציבוריים):  גם כאן צמצמנו למעשה השפעה של בעלי אינטרסים, משקיעי נדל"ן למיניהם; 3

הוועדה למיזמים ציבוריים):  הוספנו בחוק הוראה שלפיה על ועדות הקבלה במועצות להעביר דיווח תקופתי לכנסת בעניין פעילותן, והן יהיו שקופות וחשופות לביקורת נבחרי הציבור

הוועדה למיזמים ציבוריים):       	לסיכום דבריי, אני מבקש להודות לצוות הוועדה – ליוני בן הרוש, למיכל כהן, לדובר הוועדה קותי תנעמי; לצוות הייעוץ המשפטי – לגור ולניצן, שנמצאת כאן; לצוות הפרלמנטרי שלי, שעבד קשה מאוד כדי לקדם את הצעת החוק הזו; לחברי הכנסת יוזמי החוק, שהזכרתי אותם בתחילת דבריי

הוועדה למיזמים ציבוריים):  ואני רוצה להודות מאוד לשרת ההתיישבות והמשימות הלאומיות חברת הכנסת אורית סטרוק, שהיא שותפה נאמנה, ועבדה יחד עם כל הצוות שלה באמת לילות כימים על מנת שנוכל כולנו לעמוד כאן היום כשהחוק מושלם

הוועדה למיזמים ציבוריים):  אני רוצה להודות גם לכל השותפים מחוץ לכנסת, במועצות ובארגונים הרלוונטיים, שפעלו יחד איתנו להביא את הצעת החוק כפי שהיא מוגשת בפניכם היום

הוועדה למיזמים ציבוריים):       לסיכום, משפט אחרון, אני רוצה לחזור ולהזכיר כי התיקון החשוב הזה, שנועד לחזק ולתת רוח גבית למפעל ההתיישבות בנגב, בגליל ובכל אזורי העדיפות הלאומית, התקבל בוועדה פה אחד ובהסכמה רחבה

הוועדה למיזמים ציבוריים):  אני וחבריי לוועדה – כאמור, קואליציה ואופוזיציה – המכירים בתפקידה החשוב של ההתיישבות – –      

אלעזר שטרן: למה אתה לא אומר "ביהודה ושומרון"?      

הוועדה למיזמים ציבוריים): – – בחלקם האינטגרלי של היישובים, בחזון הציוני – –      

אלעזר שטרן: 
	שוסטר, למה הוא לא אומר "ביהודה ושומרון"?      

הוועדה למיזמים ציבוריים): – – ובמחויבות שלנו כשליחי ציבור לסייע לקהילות לצמוח – –      

מיקי לוי: הוא מחביא את זה

אלעזר שטרן: מה הבעיה? למה אתם לא אומרים?      

הוועדה למיזמים ציבוריים): – – כולנו גאים ונרגשים להביא את החוק בפניכם היום

הוועדה למיזמים ציבוריים):  במיוחד בימים אלו, כשרוחות המחלוקת סוערות, תהליך העבודה המשותף – –      

אלעזר שטרן: אבל תגיד את האמת, תגיד שגם ביהודה ושומרון, למה אתה לא אומר את זה? מה אתה מתבייש?      

הוועדה למיזמים ציבוריים): – – הוכיח את עצמו כרכיב מרכזי ומהותי בעבודת הבית הזה

הוועדה למיזמים ציבוריים):  אני באמת, כולי תקווה שהעבודה מהסוג הזה שהראינו בוועדה תחזור ותהיה סימן ההיכר של הפרלמנט הישראלי

הוועדה למיזמים ציבוריים):  ואסיים – – –      

מיקי לוי: אבל חבר הכנסת טל, תגיד: אנחנו גם רוצים שזה יהיה תקף ליהודה ושומרון

קטי קטרין שטרית: גם יהודה ושומרון

הוועדה למיזמים ציבוריים): אל תדאג

הוועדה למיזמים ציבוריים):  אתה דואג? חבר הכנסת לוי, אתה דואג?      

קטי קטרין שטרית: אתה דואג?      

מיקי לוי: לא, אבל תראה, הזכרת נגב, הזכרת גליל

קטי קטרין שטרית: לוי, אתה דואג? גם יהודה ושומרון

הוועדה למיזמים ציבוריים): נכון

מיקי לוי: אז בשביל הפרוטוקול תזכיר גם את זה

הוועדה למיזמים ציבוריים): אל תדאג, אל תדאג

אלעזר שטרן: לא, הוא קורא לזה – איך קראת להם? אזורים מיוחדים?      

הוועדה למיזמים ציבוריים): אסיים במילותיו של הנביא ישעיה: "הרחיבי מקום אהלך ויריעות משכנותיך יטו אל תחשכי האריכי מיתריך ויתדתיך חזקי", ובבניין הארץ ננוחם

הוועדה למיזמים ציבוריים):  אנו מבקשים מכולכם לדחות את ההסתייגויות שהוגשו ולאשר את ההצעה בקריאה השנייה והשלישית בנוסח המוצע

הוועדה למיזמים ציבוריים):  תודה

ישראל אייכלר: תודה רבה לחבר הכנסת אוהד טל

ישראל אייכלר:  להצעת חוק זו הוגשו הסתייגויות, ואני רוצה לקרוא את הקבוצות שהגישו את ההסתייגויות לפני שהם יבואו לנמק: קבוצת חד"ש-תע"ל – חברי הכנסת עודה, טיבי, סלימאן, כסיף ועטאונה; קבוצת העבודה – חברי הכנסת מיכאלי, לזימי, קריב ומרום; קבוצת רע"מ – חברי הכנסת עבאס, טאהא, אלהואשלה, יאסין וחוג'יראת; קבוצת יש עתיד – חברי הכנסת לפיד, ברביבאי, כהן, אלהרר, כהן, אלעזר שטרן, מיקי לוי, בן ארי, בן ברק, סגלוביץ', טופורובסקי, שיר סגמן, עידן רול, להב הרצנו, בליאק, כץ, צרפתי הרכבי, מזרסקי, פרידמן, ביטון, טור פז, דוידסון, שירי וטל מירון; קבוצת המחנה הממלכתי – חברי הכנסת בנימין גנץ, סער, איזנקוט, תמנו, יפעת שאשא ביטון, טרופר, אלקין, מיכאל מרדכי ביטון, כהנא, פרקש הכהן, שרן מרים השכל ואלון שוסטר

ישראל אייכלר:  אלה המסתייגים, ולפי הרשימה שיש בידי, אלה ביקשו לדבר מהם – ראשון הדוברים, חבר הכנסת יוסף עטאונה, בבקשה

ישראל אייכלר:  חמש דקות

יוסף עטאונה: כבוד היושב-ראש, כנסת נכבדה, מי שמסתכל על הצעת החוק הזו, בואו נגיד את האמת ובואו נקרא לילד בשמו: הפשיזם כבר כאן, האפרטהייד גם כאן – חי, קיים ונושם בהצעת החוק הזו

יוסף עטאונה:  הצעת החוק, על מה היא מדברת? על ועדות קבלה ליישובים קהילתיים בנגב ובגליל

יוסף עטאונה:  וכשמציעי החוק מדברים על התיישבות בנגב והגליל הם מונחים מתפיסת עולם גזענית, הם מבדילים בין אזרח לאזרח

יוסף עטאונה:       אם הייתה בבסיס התפיסה הפוליטית-חברתית של האנשים האלה תפיסה אזרחית שוויונית, לא היו מביאים הצעה כזו

יוסף עטאונה:  ההצעה הזו של ועדות קבלה תחת הכותרת "מרקם חברתי", "מרקם תרבותי", "אי-התאמה במרקם החברתי והתרבותי", היא להגיד לא ל-20% מאזרחי המדינה – לא להיכנס ליישובים הקהילתיים האלה בנגב ובגליל

יוסף עטאונה:  כבוד היושב-ראש, תאר לעצמך מצב שאתה – אתה ולא מישהו אחר – בגלל איך שאתה נראה – ואני מכבד את זה – אם בצרפת או באנגליה או בארצות הברית, אסור לך לגור ביישובים מסוימים כי יש לך כיפה על הראש, כי יש לך פאות, כי אתה אדם דתי

יוסף עטאונה:  וכל אדם באמונתו יחיה

יוסף עטאונה:  בהצעת החוק הזו שאתה והקואליציה שלך הולכים להצביע עליה אין לך אפשרות לגור במדינה אחרת

ישראל אייכלר: שאלת את השאלה

יוסף עטאונה: כל העולם היה קופץ

ישראל אייכלר: חבר הכנסת עטאונה, שאלת שאלה

ישראל אייכלר:  יש ראשי ערים בישראל שאין להם שום בושה להצהיר שהם לא רוצים חרדים בעריהם ובשכונותיהם

גלעד קריב: או שיש כאלה שלא רוצים חילונים

יוסף עטאונה: אנחנו דוחים את זה

יוסף עטאונה:  אני שותף איתך לדעה הזו

יוסף עטאונה:  ולכן, אני קורא לכם להתנגד להצעת החוק הזו

יוסף עטאונה:  אין במדינה דמוקרטית מקום להצעת החוק הזו, שבאה להפריד בין אזרח לאזרח

יוסף עטאונה:  אין לנו התנגדות בתפיסה לפיתוח הנגב והגליל, אבל כשבאים לפתח את הנגב והגליל, צריך לפתח גם לערבים, גם ליהודים, וגם ליהודים ולערבים שיוכלו לגור יחד

יוסף עטאונה:  ההצעה הזו היא הצעת אפרטהייד

יוסף עטאונה:  היא לא באה לחזק את הנגב והגליל – היא באה להילחם באוכלוסייה הערבית בנגב ובגליל תחת הפרנויה של המאזן הדמוגרפי, ולכן אין מקום בדמוקרטיה להצעת חוק כזו

יוסף עטאונה:  מי שביטל אתמול את עילת הסבירות רואה היום את התוצאות בהצעה הזו

יוסף עטאונה:       אני קורא מכאן לכל מי ששותף לדמוקרטיה אמיתית: מי שעמד בצד, מי שנתן לגיטימציה לפני שבע-שמונה שנים לחוק ועדות הקבלה ולא היה שותף למאבק של האוכלוסייה הערבית, לא יכול לבוא היום בטענות לאוכלוסייה הערבית, למה היא לא משתתפת במחאה; מי שנתן לגיטימציה לחוק הלאום ולא יצא להילחם עם האוכלוסייה הערבית, לא יכול לבוא היום בטענות לאוכלוסייה הערבית, למה היא לא במחאה

יוסף עטאונה:       מי שרוצה להילחם על דמוקרטיה צריך לשלב ידיים, ערבים ויהודים, בתפיסת עולם פוליטית, חברתית, אזרחית, שוויונית, שנילחם עליה יחד, יחד, למען עתיד טוב יותר

יוסף עטאונה:  ועוד פעם, אנחנו התנגדנו בוועדה לחוק הזה של ועדות הקבלה

יוסף עטאונה:  אנחנו נתנגד כאן

יוסף עטאונה:  אנחנו קוראים לכל מי שבעד דמוקרטיה ונגד גזענות, שיירתם בחוק הזה ויצביע נגד

יוסף עטאונה:       ולכם – אתם, כן – החרדים והדתיים, אין מקום לפי החוק הזה

יוסף עטאונה:  יש הרבה יישובים שאתה לא יכול לגור בהם עם הכיפה שלך

יוסף עטאונה:  יש הרבה יישובים – תחת הכותרת "מרקם חברתי", "מרקם תרבותי", אתה יכול לפסול אותו מלגור

יוסף עטאונה:  ולכן, הצעת חוק זו היא גזענית, ואין לה מקום בשום ספר ובית מחוקקים לדמוקרטיה

יוסף עטאונה:  תודה רבה

ישראל אייכלר: תודה רבה

ישראל אייכלר:  חבר הכנסת גלעד קריב

קריאה: איך זה?     

ישראל אייכלר: הוא מחליף את לזימי

ישראל אייכלר:  עשר דקות

גלעד קריב: אדוני, יש שר איתנו?     

ישראל אייכלר: יש שרה, כן

גלעד קריב: השרה פה? הינה השרה, בסדר

גלעד קריב:  אדוני היושב-ראש, כנסת נכבדה, גברתי השרה, טרם אתייחס להצעת החוק, אבקש, אדוני היושב-ראש, להתייחס לדבריו היפים של חבר הכנסת בוסו, יושב-ראש ועדת הבריאות, על כך שבימים אלו אנחנו צריכים להקפיד באהבת חינם

גלעד קריב:  דבריו מתכתבים עם הדברים מעוררי ההשראה של יושב-ראש ועדת החוקה חבר הכנסת שמחה רוטמן – –     

אלעזר שטרן: מרגשים, מרגשים

גלעד קריב: – – שדיבר היום על הצורך לנהוג במתינות, להקשיב איש לרעהו

יואב סגלוביץ': זה היה מרגש מאוד

גלעד קריב: ואני רוצה לומר כך: תראו, אנחנו מבינים שאתם בקואליציה חושבים שאנחנו אנרכיסטים; אני גם מבין שאתם חושבים שאנחנו אזרחים לא נאמנים, לא פטריוטים

גלעד קריב:  אבל תעשו טובה, אל תחשבו שאנחנו מטומטמים

גלעד קריב:  יש הבדל בין אנרכיסטיים לבין מטומטמים

גלעד קריב:  מטומטמים אנחנו לא

גלעד קריב:       אז אחרי חצי שנה של הסתה, של שנאה, של דריסת כל נורמה פרלמנטרית בבית הזה, אחרי שמיניתם את דודי אמסלם כשר המקשר בין הממשלה לכנסת, והאיש לא מסוגל להוציא מהפה שלו מילה אחת שהיא לא שנאה, הסתה והשמצה; אחרי שהשרה דיסטל הקימה – לא יודע אם שמעתם – את האגף ללכידות בחברה הישראלית – שמעתם? הדבר השני, אחרי שהיא חיברה את המדפסת – האגף ללכידות בחברה הישראלית

גלעד קריב:  היא, דיסטל אטבריאן – תעשו לנו טובה, אל תדברו איתנו על אהבת חינם

אלעזר שטרן: טוב שיש על מה לחייך היום

גלעד קריב: קחו את הפגרה, תעשו קצת סדנאות משותפות לכל הקואליציה ותעבדו קצת על אהבת חינם

גלעד קריב:  נדבר איתכם במושב הבא

גלעד קריב:  בינתיים אל תוציאו את המילים הללו מהפה שלכם, כי אתם קואליציה של שנאת חינם ושל שנאת אחים

גלעד קריב:       אחרי זה חשוב לומר שבניגוד למיתוס, הבית השני לא חרב בגלל שנאת חינם

גלעד קריב:  אומנם הגמרא אומרת, באחת מאגדות החורבן, שירושלים חרבה על שנאת חינם, אבל ירושלים לא חרבה על שנאת חינם; היא חרבה מכיוון שהקנאים והקיצוניים השתלטו על עמדות ההשפעה והשלטון, והמתונים נסוגו לאחור או נהדפו לאחור

גלעד קריב:  זו האמת

גלעד קריב:  ירושלים חרבה מכיוון שחבורה של קיצוניים מחרחרי ריב, אנשים שלא היססו לטבוח באנשים מתוך עמם על רקע פוליטי, הם אלו שהובילו את עם ישראל לחורבן השני

גלעד קריב:       וכשאני רואה את הזובור שאתם עשיתם אתמול לשר הביטחון ולרמטכ"ל – טוראי גלנט היה צריך לרוץ כמו פורפרה בין רב-אלוף איתמר בן גביר לאלוף בדימוס יריב לוין

גלעד קריב:  למזלו, תת-אלוף סמוטריץ' לרגע ניסה לעזור לו

גלעד קריב:  אבל אחרי שראיתי את הזובור שלכם, ואחרי שראיתי את הזובור שראש הממשלה, הגאון הביטחוני והגאון הכלכלי, עשה לרמטכ"ל כשהוא סירב לשמוע אותו, אז כן, יש לנו סיבה לדאוג מאוד לבית השלישי

גלעד קריב:  כי הבעיה שלנו היא לא רק שנאת חינם, אלא שחבורה של קנאים, של בריונים, של אנשים שמכשירים כל סוג של אלימות לאומנית, השתלטה על עמדות ההנהגה

גלעד קריב:  ממשלת ישראל הנוכחית היא ממשלה שבה הפונדמנטליסטים מנהלים את המופע

גלעד קריב:  זאת לא ממשלת נתניהו השישית, זו ממשלת בן גביר הראשונה

גלעד קריב:  בגלל זה אנחנו צועדים לעבר קטסטרופה

גלעד קריב:  ואנחנו, חברי האופוזיציה, יחד עם מיליונים, מיליונים, של ישראלים נעשה הכול כדי להחזיר אתכם, הקיצוניים, לשוליים

גלעד קריב:       עכשיו אחרי הדברים האלה, אדוני היושב-ראש, לעניין הצעת החוק

גלעד קריב:  אני אומר את הדברים, ולא כולם בהכרח קלים לי

גלעד קריב:  על ההצעה הזו, אדוני היושב-ראש הוועדה חבר הכנסת טל, אפשר לומר את מה שאמר החכם למלך הכוזרי: הכוונה היא אולי רצויה, אבל המעשים מובילים למקום הלא-נכון

גלעד קריב:  אני מאמין בערך ההתיישבות; אני מאמין גם בהיבט הציוני שלו, ואני מאמין גם בהיבט האזרחי שלו

גלעד קריב:  אני חושב שמדינה מתקדמת צריכה לעודד פיזור אוכלוסין

גלעד קריב:  אני מאמין שמדינה מתקדמת צריכה, בצד חוט השדרה של היישובים העירוניים, לקדם גם התיישבות קהילתית כפרית, בין שהיא חקלאית ובין שהיא לא חקלאית

גלעד קריב:  אני חושב גם שמדינה מתקדמת צריכה לעודד את ערך הקהילתיות גם בחיים העירוניים, ובוודאי בפריפריה

גלעד קריב:  קהילתנות היא ערך חשוב מאוד וראוי מאוד, וקהילתנות מוצלחת מחייבת גם איזשהו רצף דורי ותחלופה דורית והתחדשות

גלעד קריב:  וכן, יישובים קהילתיים – יש בהם ממד מוגבר של ערבות הדדית

גלעד קריב:       אבל הדרך לייצר את אותם חיים קהילתיים לא צריכה לעבור דרך חקיקה שפוגעת או מאיימת לפגוע בערכי היסוד של החיים הדמוקרטיים שלנו, ובראשם עקרון השוויון

גלעד קריב:  ישנן דרכים רבות להבטיח את העתיד של היישובים הקהילתיים בנגב ובגליל

גלעד קריב:  ישנן דרכים רבות להבטיח את היכולת של בני הדור השני, ואחריו בני הדור השלישי, לגור ליד הוריהם

גלעד קריב:  יש דרך לעודד תושבים שגרים היום במרכזים האורבניים במרכז הארץ לבנות את חייהם בנגב ובגליל

גלעד קריב:  אבל אף אחת מהדרכים הללו, אדוני יושב-ראש הוועדה, אף אחת מהן לא נדונה לעומק אצלך בוועדה כתחליף להצעת החוק המאתגרת הזו

גלעד קריב:       כל הניסיונות לבחון אם יש כלים מתאימים יותר, שעולים בקנה אחד עם עקרון השוויון בצורה טובה יותר – כל הבקשות לדון באותם כלים למעשה נדחו על ידך ועל ידי הקואליציה

גלעד קריב:  יותר מזה, לא טרחתם – – –     

הוועדה למיזמים ציבוריים): השתתפת בכל הדיונים? גלעד, היית? השתתפת בכל הדיונים?     

גלעד קריב: לא, אבל קראתי את מה שהתפרסם

גלעד קריב:  צפיתי בלא מעט מהם

גלעד קריב:  ובאלה שהשתתפתי, סירבת, אדוני היושב-ראש, לאפשר דיון במנגנונים חלופיים

גלעד קריב:       יותר מזה, הצעת החוק שאתה קידמת אינה נשענת על תשתית עובדתית ראויה

גלעד קריב:  הדברים ששמענו בוועדה הם אכן דברים שבאו מן הלב

גלעד קריב:  אני מגיע מתנועה שמחוברת בכל נימי נפשה להתיישבות העובדת

גלעד קריב:  אני אומר כאן, יש לנו תפקיד – – –     

הוועדה למיזמים ציבוריים): – – – זאת הבעיה, שהתנתקתם

גלעד קריב: לא, לא, לא

גלעד קריב:  אדוני, אתה התנתקת

הוועדה למיזמים ציבוריים): – – – חבל, חבל

גלעד קריב: בוא, בוא, שמעתי, כן

גלעד קריב:  אתה חבר בקואליציה שבמשך שנים – – –     

הוועדה למיזמים ציבוריים): – – – כשאין תשובה אתה מתחיל – – –     

גלעד קריב: אוהד

גלעד קריב:  אוהד, בוא, תן לי

הוועדה למיזמים ציבוריים): חבל, גלעד

גלעד קריב: תן לי, כי אני אומר את הדברים, אתה יודע, לא בתקיפות, אבל אומר אותם באמונה שלמה

גלעד קריב:  אני מגיע מתנועה שמחוברת בכל נימי נפשה להתיישבות העובדת, להתיישבות בכלל

גלעד קריב:  זו המפלגה, מפלגת העבודה, ביחד עם עוד שותפים, שהתייצבה תמיד לצידה של ההתיישבות הקהילתית

גלעד קריב:  והדברים ששמענו בוועדה מפי נציגי ההתיישבות הגיעו מן הלב וחדרו אל הלב

גלעד קריב:  אבל אתה כיו"ר ועדה לא טרחת להניח תשתית עובדתית ראויה, שהייתה נחוצה לנו על מנת לענות על השאלה לגבי הצעת החוק הזו, שיש בה קשיים חוקתיים גדולים, שהיא מדרון חלקלק – היא מדרון חלקלק גם ביחס לאזרחי ישראל הלא-יהודים, אבל היא מדרון חלקלק גם ביחס לאזרחי ישראל שהם חלק מהקהילה הגאה

גלעד קריב:  ההצעה הזאת היא מדרון חלקלק ביחס לאזרחי ישראל ששייכים לקבוצות מוחלשות ומודרות

גלעד קריב:  ההצעה הזאת היא מדרון חלקלק ביחס להורים יחידניים

הוועדה למיזמים ציבוריים): – – – אתה מדבר שטויות, ואתה יודע שאתה מדבר שטויות

גלעד קריב: תראה, אדוני, אתה יודע, בכל זאת, יו"ר ועדה בכנסת

הוועדה למיזמים ציבוריים): חבל לי

הוועדה למיזמים ציבוריים):  אני באמת מכבד אותך בדרך כלל, אבל אתה מדבר שטויות

גלעד קריב:  ידידי – אנא, רק תוסיף לי עוד דקה, כי אני מוצא את עצמי – – –      

קריאה: – – –     

הוועדה למיזמים ציבוריים): למה?      

ישראל אייכלר: אל תפריע, ואני לא מוסיף לו כלום

גלעד קריב: למה לא?      

ישראל אייכלר: כי ככה אני החלטתי

הוועדה למיזמים ציבוריים): הוא פנה אליי

הוועדה למיזמים ציבוריים):  הוא פנה אליי

גלעד קריב: כך החלטת, נו

ישראל אייכלר: אל תפריע לו

גלעד קריב: עוד אביר של שנאת חינם ואפליה

גלעד קריב:       בכל מקרה, זאת לא הדרך

גלעד קריב:  ההצעה הזו לא מתכתבת עם פסיקת בג"ץ

גלעד קריב:  ההצעה הזאת לא נשענת על תשתית עובדתית ראויה

גלעד קריב:  ההצעה הזו עוקפת פתרונות ראויים

גלעד קריב:  ההצעה הזו היא מדרון חלקלק, כי בפעם הראשונה היא מאפשרת לשר בחתימה של צו להרחיב את מספר יחידות הדיור המשפחתיות

ישראל אייכלר: נא לסיים

גלעד קריב: בקיצור, לא לילד הזה אנחנו מפללים כשאנחנו מדברים על חיזוקה של ההתיישבות

ישראל אייכלר: תודה רבה

גלעד קריב: ומילה אחת אחרונה, ברשותך, היושב-ראש, היסטורית – היסטורית, אדוני – – –     

הוועדה למיזמים ציבוריים):  << קריאה >>      אבל הסתיים הזמן

ישראל אייכלר: משפט אחד אני נותן לכולם

גלעד קריב: נכון

גלעד קריב:  בוא, אתה הפרעת, אז תמתין

גלעד קריב:  אתה לא צריך ללכת בדרכיו של שמחה רוטמן

גלעד קריב:  יש לך את הסגנון שלך, הוא קצת יותר ראוי וממלכתי

גלעד קריב:  תעשה גם לעצמך שירות טוב

גלעד קריב:      אדוני היושב-ראש, יש מנה גדושה של צביעות בכך שנציגי קואליציית הימין, הקואליציה בהובלת הליכוד, מדברים למען ההתיישבות העובדת בנגב ובגליל

גלעד קריב:  אתם אלו שהצרתם את דרכה של ההתיישבות העובדת, הקיבוצית והמושבית, בנגב ובגליל, מתוך שנאה יוקדת – –      

ישראל אייכלר: תודה רבה

גלעד קריב: – – שבאה לידי ביטוי גם בדברים של השרים שלכם כאן מעל הדוכן

גלעד קריב:  אתם האחרונים שאכפת לכם באמת מההתיישבות הקיבוצית והמושבית

גלעד קריב:  תודה

ישראל אייכלר: תודה רבה

ישראל אייכלר:  חבר הכנסת ווליד טאהא, בבקשה

גלעד קריב: אוהד, לא מתאים לך

גלעד קריב:  יש לך פנים יותר מדי נחמדות כדי – – –     

קריאות: – – –     

ישראל אייכלר: לא להפריע לחבר הכנסת ווליד טאהא

וליד טאהא: כבוד היושב-ראש, חברות וחברי הכנסת, ביום חמישי שעבר – – –     

גלעד קריב: מספיק לכם רוטמן אחד – – –     

קריאות: – – –     

ישראל אייכלר: נא לא להפריע

ישראל אייכלר:  אני מתחיל עכשיו מחדש

ישראל אייכלר:  אתה תקבל עוד דקה

ישראל אייכלר:  יש לך ארבע

וליד טאהא: ארבע דקות, לא?     

ישראל אייכלר: אתה תקבל עוד דקה

ישראל אייכלר:  אני אוסיף לך

וליד טאהא: ביום חמישי בלילה נרצחו ביישוב ג'יסר א-זרקא מוחמד ורשא עמאש

וליד טאהא:  גופותיהם של שני הנרצחים הצעירים שוחררו מהמכון לרפואה משפטית אבו כביר רק אתמול, והם הובאו למנוחות בשעות אחר הצוהריים

וליד טאהא:   בעקבות ההלוויה, האנשים הכועסים – ובצדק כועסים – רצו להביע מחאה על המשך מקרי הרצח, להביע את הזעם ואת הכעס שלהם, ואז המשטרה נכנסה בהם בברוטליות, באכזריות, עם אלות, השתמשה ברימוני הלם, כאילו אנחנו בשדה קרב

וליד טאהא:  בסך הכול התושבים בג'יסר א-זרקא רצו להביע מחאה וכאב על הרציחות המתמשכות ביישוב, וכך היה טיפול המשטרה בהם

וליד טאהא:      כמה ימים לפני זה, ביישוב השכן פוריידיס, נרצח עוזר ראש המועצה, וגם אז התושבים יצאו להביע כעס על מקרי הרצח שלא מסתיימים, וגם אז המשטרה עמדה מולם עם נשק, אלות, ובברוטליות, כאילו הם מתכוננים לקרב

וליד טאהא:      אז רבותיי, אתמול עקבנו אחר הנעשה באיילון בתל אביב, ולמען האמת ראינו מראות מזעזעים: כניסה של שוטרים עם פרשים, עם סוסים, באנשים; כיוונו את לחץ המים על האנשים, להרים אותם, לזרוק אותם מעל המחיצות שם

וליד טאהא:  אבל השוטרים לא היו עם נשק ולא היו עם אלות, והשימוש ברימוני הלם – נעשו עליו 1,150 דיונים

וליד טאהא:  ולא שאני מצדד בזה

וליד טאהא:  המשטרה לא הייתה צריכה לעשות את זה

וליד טאהא:  המפגינים – זכותם למחות, להפגין, להביע דעה, והמשטרה לא צריכה להתנהל מולם בברוטליות

וליד טאהא:      כמה משפטים על החוק שבנדון

וליד טאהא:  כבוד היושב-ראש – טוב שהתקנת את השעון – יש לי הצעה

וליד טאהא:  האזרחים הערבים לא מתלהבים ללכת ליישוב קהילתי זה או אחר כדי לרכוש דירה

וליד טאהא:  האזרחים הערבים רוצים, מתפללים, מייחלים ליום שבו שלטונות המדינה יתחילו באמת לתכנן את היישובים הערביים, להרחיב שטחי בנייה, להמציא פתרונות דיור לזוגות הצעירים

וליד טאהא:  הם לא רוצים את היישובים הקהילתיים שהיהודים לא רוצים אותם בהם

וליד טאהא:  אף אחד לא רוצה לעזוב את היישוב שלו

וליד טאהא:  אבל תתכננו את היישובים, תאשרו תוכניות כוללניות, תאשרו תוכניות מפורטות, תקדמו תכנון

וליד טאהא:  תפסיקו עם מדיניות התכנון הלאומי, אפילו הלאומני – –     

ישראל אייכלר: תודה רבה

וליד טאהא: – – התכנון הפוליטי, התכנון הלעומתי

וליד טאהא:  האזרחים הערבים לא ירצו בכלל לחשוב להגיע ליישובים קהילתיים כדי לרכוש בהם דירה או לרכוש בהם אדמה

ישראל אייכלר: תודה רבה

ישראל אייכלר:  אלעזר שטרן, חמש דקות

אלעזר שטרן: דרך אגב, יש כאלה שמפחיד אותי שיגיעו ליישובים האלה יותר ממך

אלעזר שטרן:       עמיתיי חברי הכנסת, יש חשיבות גדולה בעיניי להגדלת ההתיישבות בגליל, בנגב

אלעזר שטרן:  אני רק רוצה להגיד דבר אחד – אמרתי את זה פה כבר כמה פעמים: כשאנחנו מגדילים את האפשרות עם חוקים כאלה גם ליהודה ושומרון, אז ביישוב אחד ביהודה ושומרון, שקוראים לו קרני שומרון, יש יותר מאשר בכל גוש קטיף יחד

אלעזר שטרן:  למה? בגלל המרחק מכפר סבא

אלעזר שטרן:  אני מאחל לשכנים שלי ולחברים שלי מהמצפים האחרים שבזכות החוק הזה גם הילדים שלהם יבואו לגור יותר קרוב

אלעזר שטרן:  אני לא יכול להצביע בעד שום חוק שממשלת החורבן הזאת מביאה לכאן בימים האלה, וכך אני מסתכל על השמות שיושבים כאן מסביב

אלעזר שטרן:  זאת ממשלת חורבן

אלעזר שטרן:       אני רוצה להגיד עוד משהו

אלעזר שטרן:  אל תגידו לי "אנשים אחים אנחנו" אם אתם מפסיקים ולא הולכים לפסוק הבא

אלעזר שטרן:  הפסוק הבא, בראשית י"ג ט' – פסוק אחד אחרי "אנשים אחים אנחנו": "הלא כל הארץ לפניך הפרד נא מעלי" – לשם אתם מוליכים אותנו

אלעזר שטרן:  מ"אנשים אחים אנחנו" – "היפרד נא מעליי"

אלעזר שטרן:  ואם אתם רוצים, עוד פעם, להמשיך קצת בפרשיות ולהגיע לפרשת וישב, אז יש אחד שהוא מיעוט

אלעזר שטרן:  הוא אומר: "את אחי אנכי מבקש"

אלעזר שטרן:  ומה אומרים לו הרוב, האחים? אני אגיד לכם מה אומרים לו: "וישנאו אתו ולא יכלו דברו לשלם"; "לכו – – – ונשלכהו באחד הברות"

אלעזר שטרן:  מתי זה משתנה? לא צריך את מודי'ס, לא צריך שום דירוג אשראי: "ויהי רעב בארץ" – ואז יורדים למצרים

אלעזר שטרן:  וכשאין אוכל, גם הרוב שרצו להשליך אותו לבור יורדים להתחנן

אלעזר שטרן:  אבל גם זה התחיל במיעוט שאמר: "את אחי אנכי מבקש"

אלעזר שטרן:  מספיק עם מחולות ה"אחוי" הזה

אלעזר שטרן:  נבדוק אתכם רק במעשים

אלעזר שטרן:       שר האוצר, לא ראית את התמונה של הורדת דירוג האשראי – אמרנו לך; לא ראית את שער הדולר – אמרנו לך; לא ראית את הבורסה – אמרנו לך; בנית על המשיח, כמו אז

אלעזר שטרן:  מה לעשות, הקדוש ברוך הוא לא עובד לא אצלי, אבל גם לא אצלכם

אלעזר שטרן:  תדעו את זה

אלעזר שטרן:  אל תשחקו בעתיד של כולנו

אלעזר שטרן:       ישב פה אתמול כבוד ראש הממשלה בנימין נתניהו – סליחה, לא ראיתי ראש ממשלה

אלעזר שטרן:  קשה לי להגיד את זה

אלעזר שטרן:  יש לי הערכה גדולה להרבה דברים טובים שהוא עשה, אבל לא ישב פה ראש ממשלה

אלעזר שטרן:  ומה אתם מביאים היום, גפני? דירוג האשראי, אתה מבין? אני אגיד לך: יושב-ראש הכנסת אמר: הפעם הראשונה ששמעתי על המהפכה המשפטית הייתה במסיבת עיתונאים

אלעזר שטרן:  לא היה אף דיון בממשלה

אלעזר שטרן:  הינה, היום הגשתם, רוט, אייכלר, אשר, ברוכי, גפני, טסלר, פינדרוס, המבינים הגדולים בביטחון ישראל: "ולעניין זכויותיהם וחובותיהם יראו במי שקיבלו על עצמם להתמסר לתלמוד תורה לתקופה ארוכה כמי שמשרתים שירות משמעותי את מדינת ישראל והעם היהודי" – איך אתם יודעים מה זה? הייתם שם פעם? לא אומר לכם: כדור שרק עליכם

אלעזר שטרן:  אתם יודעים מה זה להיות בהנדסה קרבית?     

ישראל אייכלר: נא לסיים

אלעזר שטרן: אתם יודעים מה ההבדל בין פוניבז' לגולני? מי אתם שתגידו שזה אותו דבר?      

ישראל אייכלר: תודה רבה

אלעזר שטרן: והממשלה הזאת – אל תאמינו ליושב-ראש הקואליציה – – –     

ישראל אייכלר: נא לסיים

אלעזר שטרן: אל תאמינו לראש הממשלה

אלעזר שטרן:  הממשלה הזאת – גם את זה תאשר

ישראל אייכלר: חבר הכנסת מנסור עבאס, בבקשה

מיקי לוי: 85% מההייטק ברחו

מיקי לוי:  הקטר הישראלי ברח

מיקי לוי:  הקטר הישראלי ברח

מיקי לוי:  חורבן

ישראל אייכלר: הנביא ירמיהו אומר שהחורבן הוא "מה יתאונן אדם חי גבר על חטאו

ישראל אייכלר:  נחפשה דרכינו ונחקרה ונשובה עד ה'

ישראל אייכלר:  נשא לבבנו אל כפים אל אל בשמים

ישראל אייכלר:  נחנו פשענו ומרינו אתה לא סלחת" – "השיבנו ה' אליך ונשובה, חדש ימינו כקדם"

ישראל אייכלר:       חבר הכנסת מנסור עבאס, בבקשה

מיקי לוי: ה' עוזר למי שעוזר לעצמו

מנסור עבאס: תודה רבה, אדוני היושב-ראש

מנסור עבאס:  חבריי חברי הכנסת, אין ספק שהחוק הזה נותן הצדקה לאפליה, נותן הצדקה לגישות שיש בהן הדרה של קבוצות וגם של יחידים במישורים שונים

מנסור עבאס:  יגידו אזרחים אחרים שנמצאים לא רק ביישובים קהילתיים אלא ביישובים אחרים, בעיריות, בערים, שאנחנו רוצים את השכנים שלנו מזן מסוים, מקבוצה מסוימת, מדת מסוימת, מלאום מסוים, והם יכולים להישען על הטיעון הזה שיש חוק שמאפשר לקבל או לא לקבל בהתאם לפרמטרים או אמות מידה מסוימים

מנסור עבאס:  לכן, כעמדה עקרונית אני חושב שהחוק הזה – מלכתחילה הייתה טעות לחוקק אותו ולתת לגיטימציה לגישה הזאת

מנסור עבאס:  קל וחומר שהיום רוצים להרחיב את השימוש בחוק הזה

מנסור עבאס:       חברי הכנסת מודעים לזה שבחברה הערבית יש בעיית דיור קשה ביותר גם ברמת התכנון, גם ברמת הקצאת קרקעות, גם ברמת הרחבת היישובים לשכונות חדשות

מנסור עבאס:  ואם רוצים גם לדבר על הקמת יישוב חדש, שייתן מענה מודרני, שיאפשר לדלל, לתת פתרון לכמה יישובים יחד ולהקים יישוב חדש – זה גם לא על הפרק

מנסור עבאס:  לכן רבים מהצעירים בחברה הערבית נוטים היום לצאת ליישובים אולי סמוכים ואולי רחוקים ולקנות שם דירות או בתים, ואנחנו רואים שהתופעה הזאת הולכת ומתרחבת

מנסור עבאס:       אין לי דעה לגבי בחירתו האישית של כל בן אדם שמחליט לצאת מהיישוב שהוא גדל בו ורוצה לגור במקום אחר לגמרי

מנסור עבאס:  ברמה האינדיבידואלית אין לנו זכות לקבוע למישהו איפה הוא צריך לגור

מנסור עבאס:  אבל אין ספק שכתופעה חברתית, שבה המון צעירים משכילים ומצליחים מבחינה כלכלית בדרך כלל מעדיפים לנטוש את היישובים שלהם, ואז מחלישים את היישוב בהיבטים שונים, גם כלכלי, גם תרבותי, כדי לגור במקומות אחרים – התופעה הזאת, אין ספק שהיא פוגעת ביישובים הערביים ולא מאפשרת לקהילה בתוך היישוב להתמודד בצורה מיטבית עם האתגרים החברתיים שיש ביישוב

מנסור עבאס:  כמובן, האתגר העיקרי אצלנו עכשיו הוא הביטחון האישי והלכידות שיש בתוך היישובים בין קבוצות, משפחות וקהילות שונות

מנסור עבאס:       לכן, כעמדה עקרונית הגישה צריכה לתת מענה רחב לכל האזרחים, במיוחד לקבוצות ומגזרים שסובלים ממש מדוחק בתחום התכנון והבנייה

מנסור עבאס:  מתן מענים בתחום הזה

מנסור עבאס:  תודה רבה, אדוני היושב-ראש

ישראל אייכלר: תודה רבה

ישראל אייכלר:  חבר הכנסת אחמד טיבי, בבקשה

ישראל אייכלר:       הרב גפני, לא הקראתי תפילה, הקראתי ממגילת איכה, כי יש הרבה שאומרים שיש חורבן בגלל שנאת חינם, ויש כאלה שאומרים שבגלל הקנאים

ישראל אייכלר:  אז הזכרתי מה שאומרים הנביאים ישעיהו, ירמיהו, יחזקאל, על אסון עזיבת התורה

ישראל אייכלר:  על זה אף אחד לא מדבר

ישראל אייכלר:  במגילת איכה הוא מזהיר ומקונן על זה, ולכן הזכרתי כמה פסוקים

ישראל אייכלר: מזכיר הכנסת, בבקשה

דן מרזוק: ברשות יושב-ראש הישיבה, אני מתכבד להודיעכם, כי הונחו היום על שולחן הכנסת –     לקריאה ראשונה, מטעם הכנסת: הצעת חוק להנצחת זכרו של מרן הרב עובדיה יוסף, התשפ"ג–2023, של חבר הכנסת יוסף טייב; הצעת חוק להנצחת זכרו של הרב חיים דרוקמן, התשפ"ג–2023, של חבר הכנסת משה סולומון; הצעת חוק יום משפחות היתומים בישראל, התשפ"ג–2023, של חבר הכנסת יוסף טייב

דן מרזוק:  תודה

דן מרזוק: (קריאה שנייה וקריאה שלישית)     

ישראל אייכלר: בבקשה, חבר הכנסת אחמד טיבי, חמש דקות

אחמד טיבי: תודה

אחמד טיבי:  מכובדי היושב-ראש, ב-2011 החוק הזה הועלה והוצבע בפעם הראשונה

אחמד טיבי:  הצבענו נגדו, והיה שיח ברור שמדובר בחוק המפלה נגד ערבים כדי למנוע כניסתם ליישובים הקהילתיים

אחמד טיבי:  אז החוק הוגבל ב-400 משפחות לכל יישוב קהילתי

אחמד טיבי:  זה בא לאחר תקופה של פסק דין קעדאן

אחמד טיבי:  הרקע – מצוקה גוברת של שיכון, קרקעות ובתים ביישובים הערביים

אחמד טיבי:  מעולם לא הוקם יישוב ערבי חדש בגליל ובמשולש

אחמד טיבי:  אין תכנון כזה

אחמד טיבי:  יש מצוקה של קרקע לזוגות צעירים, חלקות קרקע

אחמד טיבי:      התכנון במדינת ישראל הוא תכנון אידיאולוגי ציוני, וכך הוא מדיר ועוין את האוכלוסייה הערבית, עד כדי כך שמדינת ישראל המציאה חוק שהפקיע סמכויות מבית המשפט והעביר סמכויות מינהליות – קראו לו חוק קמיניץ – שמגביר את האפשרות גם לתת קנסות וגם להרוס ביישובים הערביים

אחמד טיבי:  גם ליישובים הערביים יש זכות לתכנון עתידי, והתכנון הזה, העתידי, לא מתקיים

אחמד טיבי:  העתידי ביותר זה לראות יותר ויותר דחפורים, יותר ויותר קנסות של קמיניץ

אחמד טיבי:      אם תשאל צעיר ערבי, הוא ירצה להתיישב ולהמשיך לגור ביישוב שלו, אבל לפתח אותו, עם אורח חיים עכשווי, עדכני, נוח במידת האפשר, וזה לא המצב

אחמד טיבי:  ולכן חלק מהצעירים הערבים, מספר גדל, יוצאים ליישובים אחרים, יישובים מעורבים, יישובים יהודיים שכנים, ערים – פחות ליישובים קהילתיים

אחמד טיבי:  אבל החוק הזה מונע מהם להיכנס לכמעט 900 יישובים, ועכשיו מגדילים את המספר ל-700 משפחות, או יותר או פחות, ומרחיבים את זה ליישובים באזור עדיפות לאומית

אחמד טיבי:  אני יכול להציב כאן את החשש שהאיסור הזה יורחב בעתיד גם לערים מעורבות ולשכונות של יהודים

אחמד טיבי:  יגידו לו: יש פה, בשכונה הזאת, רוב x, רוב y וכדומה

אחמד טיבי:       גם לא בונים לערבים, גם הורסים לערבים, גם חונקים את הערבים, גם לא מתכננים להם, וכשהם רוצים לצאת לבדוק אפשרות אחרת – מחוקקים חוקים מפלים ומדירים כאלה, חוק שנקרא חוק ועדות קבלה

אחמד טיבי:      בזמנו, נדמה לי, האגודה לזכויות האזרח פנתה לבג"ץ, ובג"ץ דחה את העתירה בגלל חוסר בשלות

אחמד טיבי:  כך אמרו שופטי בג"ץ

אחמד טיבי:  כמה זמן לוקח לחוק להיות בשל? מ-2011 עד היום – 12 שנים, הוא התבשל או לא? מה זה התבשל? הוא התרחב, נהיה גזעני יותר, רחב יותר, מדיר יותר, מפלה יותר

אחמד טיבי:  אולי בג"ץ, שכולם מגינים עליו מול ההתקפות – וגם אנחנו הצבענו נגד ההפיכה המשפטית – ייזכר שיש קולקטיב ואוכלוסייה שהוא לא נותן להם סעד בדברים הגדולים – לא בחוק הלאום ולא בחוק ועדות הקבלה, שמתרחב באופן גזעני ומדיר, כפי שבא בהצעה הזאת של חברים בקואליציה הזאת

אחמד טיבי:  תודה רבה לך

ישראל אייכלר: תודה רבה

ישראל אייכלר:  חבר הכנסת זאב אלקין, חמש דקות

זאב אלקין: תודה רבה

זאב אלקין:  אדוני היושב-ראש, גברתי השרה, חבריי חברי הכנסת, שמעתי את הנימוקים נגד החקיקה שדיבר עליהם כאן חבר הכנסת טיבי, וגם חברים אחרים, גם בחד"ש-תע"ל וגם ברע"מ

זאב אלקין:  הם עקביים בהתנגדות להצעת החוק הזאת, אבל אני חייב להגיד שהם פחות עקביים בגישה, חבר הכנסת טיבי, ואני אסביר

זאב אלקין:      קודם כול, הבסיס של החקיקה לא נולד בחקיקה הזאת

זאב אלקין:  כפי שציינת, בצדק, זאת הייתה חקיקה שעברה בזמנו בכנסת, שנתנה את הבסיס המשפטי לכל המושג של ועדות הקבלה

זאב אלקין:  גם אז הייתי כאן בכנסת, ותמכתי בחקיקה הזאת

זאב אלקין:  נדמה לי שזה היה בתקופה שהייתי יו"ר קואליציה

אחמד טיבי: לזכותך – – – שתמכת גם בחוק הלאום

זאב אלקין: הינה, אתה רואה, כמו שאתה עקבי, גם אני עקבי בעמדותיי

זאב אלקין:  הן לא משתנות מפוזיציה

זאב אלקין:  סברתי כבר אז שזה מהלך נכון, ואני סובר כך גם היום

זאב אלקין:  ומה שעושה החקיקה הזאת, היא מרחיבה את המסגרות המספריות

זאב אלקין:  אני יכול להגיד לכם, כמי שרק עד לאחרונה כיהן כשר הבינוי והשיכון, שכל היכולת של ההתפתחות של המגזר הכפרי במדינת ישראל ויכולת הבנייה בו תלויות בשני דברים: האחד הוא החוק הזה, והשני הוא שינוי של לוח 2 במשרד הפנים – מהלך שהתחלנו אותו בממשלה הקודמת, ואני מאוד מקווה שהממשלה הזאת תעשה אותו, כי יש הרבה יישובים שמוגבלים לא בגלל ועדות קבלה אלא פשוט כי הם הגיעו להיקף המקסימלי שלהם מבחינת היכולת של משרד הפנים

זאב אלקין:  זה לוח שלא עודכן שנים רבות, וצריך לשנות אותו

זאב אלקין:  כמו שאמרתי, התחלנו את ההליך הפורמלי בממשלה הקודמת, ואני מאוד מקווה שהממשלה הזאת תסיים את המהלך הזה ותוריד גם את המגבלה הזאת

זאב אלקין:       שני השינויים – – –     

אורית סטרוק: – – –     

זאב אלקין: זה יותר מאוחר, אבל על זה לא בטוח שאני רוצה לדבר מעל דוכן הכנסת

זאב אלקין:  גברתי השרה, אני אשמח לנהל על זה איתך שיח, בחנתי את זה לעומק, וזה הרבה יותר מורכב ממה שאת חושבת

זאב אלקין:  אם תרצי – – –     

אורית סטרוק: אתה לא יודע מה אני חושבת, אז אתה לא יודע אם זה יותר מורכב

זאב אלקין: אם תרצי, נדבר על זה

זאב אלקין:  אבל שני החסמים הגדולים הם אלה: ההיקף של גודל היישוב מבחינת חוק פקודת האגודות השיתופיות – חוק ועדות הקבלה בפשטות, כפי שקוראים לו – ולוח 2

זאב אלקין:  אז בלוח 2 אני מקווה שאתם תמשיכו לטפל ותסיימו

זאב אלקין:  ואני שמח שגם החקיקה הזאת – שגם אותה, אגב, התחלנו להעביר בממשלה הקודמת – הבשילה ומגיעה כאן לקריאה שנייה ושלישית, כי בלי התיקון הזה – אני פגשתי הרבה מאוד יישובים כפריים, ביקרתי בהרבה מועצות אזוריות, ומכולם שמעתי: אם אנחנו חוצים את הרף הזה של ועדת קבלה אנחנו לא מוכנים להתרחב

זאב אלקין:  אין דרך לחייב יישוב להתרחב מבחינה מעשית כשהוא לא רוצה בכך, ולכן הרבה מאוד יחידות דיור שיכלו להיבנות במגזר הכפרי ולשמש חלק מהפתרון הלאומי לנושא הדיור וגם לחזק את המגזר הכפרי, במיוחד במקומות שמדינת ישראל בפריפריה רוצה לחזק אותו, בצפון ובדרום – כל זה לא קורה בגלל המגבלה של חוק ועדות הקבלה

זאב אלקין:       גם המציאות במדינת ישראל משתנה, ומספר שנבחר לפני יותר מעשור – הגיע הזמן לעדכן אותו

זאב אלקין:  ולכן, אני מאוד שמח שאנחנו מביאים לכאן את החקיקה הזאת, ואני כמובן, כמו שאמרתי לחבר הכנסת טיבי, מתכוון לתמוך בה

זאב אלקין:       אבל בסיום דבריי אני רוצה להגיד משהו – ודווקא נמצא פה חבר הכנסת ווליד טאהא, זה נוח לי – חבר הכנסת טיבי יצא – כי גם הוא היה מולי בסוגיה הזאת

זאב אלקין:  אני, כשהייתי שר השיכון, באתם אליי ואמרתם: ביישובים הערביים אנחנו מבקשים לשנות דרמטית את המספר של בני המקום, כי היישוב צריך לשמר את הצביון שלו

זאב אלקין:  עשינו ביחד מהפכה

זאב אלקין:  עשינו ביחד מהפכה: העלינו את זה מ-25% עד ל-75% עד 100% בחלק מהאזורים

זאב אלקין:  האמנתי בתפיסה הזאת

זאב אלקין:  אמרתי, אם יישוב רוצה לשמור על הצביון שלו, המשפחות רוצות להישאר באותו מקום, אין סיבה שנריץ צעירים מפה לשם

וליד טאהא: – – – אמרתי, בואו תתכננו את היישובים הערביים, להשוות תוכניות כוללניות, תוכניות מפורטות – – –      

זאב אלקין: אני לא חולק עליך

זאב אלקין:  חבר הכנסת ווליד טאהא, אתה יודע שאני לא חולק עליך

זאב אלקין:  חבר הכנסת מנסור עבאס, אתם שניכם יודעים שגם דחפנו את זה מאוד בממשלה הקודמת, גם את התכנון וגם את הבנייה ביישובי המגזר, כי אנחנו מאמינים שזה נכון

זאב אלקין:  אבל גם דחפתי – ולכן פה אני מציע לכם להיות עקביים – כשבאתם אליי ואמרתם שחשוב שיישובים ישמרו על צביון, במספרים הרבה יותר גבוהים מ-700, יישובים הרבה יותר גדולים מ-700 – –      

ישראל אייכלר: תודה רבה

זאב אלקין: – – אפשרנו להם לשמור את הצביון ולהשאיר שם רק את בני המקום

זאב אלקין:  ועדת קבלה לא עושה את זה, היא לא משאירה רק את בני המקום, היא רק מאפשרת ליישוב לשמר באופן כללי את הצביון שלו

ישראל אייכלר: תודה רבה

זאב אלקין: אז מה שחשבתם לנכון ליישובים ערביים, אין סיבה שלא יהיה נכון גם ליישובים יהודיים

זאב אלקין:  תהיו עקביים

זאב אלקין:  תודה

ישראל אייכלר: תודה רבה

ישראל אייכלר:  חבר הכנסת רם בן ברק

מנסור עבאס: זה לא עניין של צביון, זה גם עניין של צרכים – – – של האוכלוסייה הזאת

מנסור עבאס:  השיקול הוא לא צביון – – –      

רם בן ברק: תודה רבה, אדוני היושב-ראש

ישראל אייכלר: גם חמש דקות

רם בן ברק: אני תומך בחוק הזה

רם בן ברק:  אני לא אצביע בעדו, אחרי שווידאתי שיש לכם רוב, כי אני לא רוצה להצביע לשום דבר שהממשלה הגרועה הזאת מביאה לפה

רם בן ברק:  אני תומך בו

רם בן ברק:  אני תומך בו בלב כבד

רם בן ברק:  יש בחוק הזה הרבה מאוד בעיות, אבל המציאות היא מורכבת, ואין לנו ברירה אלא לחזק את ההתיישבות בגליל ובנגב, ולכן אני תומך בו

רם בן ברק:       אבל אני רוצה לדבר על דברים אחרים

רם בן ברק:  יש לי הרבה מאוד חברים, חלקם כמו אחים שלי

רם בן ברק:  הם חילונים, חרדים, ערבים, עם ישראל כולו, אזרחי ישראל כולם – לא רק עם ישראל – כולם חברים, ורובם חברים שלי כמו אחים שלי

רם בן ברק:  אבל מי שפועל לפירוק המדינה הוא לא אח שלי; מי שפועל להשחתת המדינה הוא לא אח שלי; מי שקורא לי "אנרכיסט פריבילג" הוא לא אח שלי; מי שקורא להכניס לוחמים לכלא על אי-רצון להמשיך להתנדב הוא לא אח שלי; מי שפועל להפוך את ישראל למדינת אפרטהייד הוא לא אח שלי; מי שרוצה יועצים משפטיים כנועים הוא לא אח שלי; מי שרוצה שופטים מטעמו, ומטעמו בלבד, הוא לא אח שלי; מי שממנה מנכ"ל רק בגלל שהוא קבלן קולות הוא לא אח שלי; מי שחושב כמוני שחבורה משיחית סוחטת את ראש הממשלה וממשיך לשתף איתם פעולה, הוא לא אח שלי; מי שחושב שישראל היא יהודית ולא דמוקרטית רק כי זה לא כתוב בתורה הוא לא אח שלי; מי שחושב שנשים – מקומן בספסלים האחוריים, הוא לא אח שלי; מי שבגללו הבת שלי שומרת על מאחז לא חוקי ומסכנת את חייה כשהוא מפר חוק, הוא לא אח שלי; מי שאומר לי, ועכשיו לילדים שלי: תשמור עליי, תמות בשבילי, ואני אלמד בינתיים, הוא לא אח שלי; מי שדורס מפגינים הוא לא אח שלי; מי שמתעקש לשמור בורות ולגדל דור של נזקקים, גם הוא לא אח שלי; מי שחושב שבמדינה אחת יש אזרחים סוג א', יהודים, וסוג ב' שאינם יהודים, הוא לא אח שלי; מי שזורק בקבוק תבערה לבית פלסטיני על הגרים בו הוא לא אח שלי; מי שמגבה אותו גם הוא לא אח שלי; מי שמתעקש לשים ישיבה תורנית באמצע יישוב ערבי או שכונה ערבית הוא לא אח שלי

רם בן ברק:       האחים שלי יכולים להיות חרדים וחילונים, יהודים וערבים, מהקהילה הגאה ומהקהילה הסטרייטית, אבל בשביל להיות אח שלי צריך להאמין בישראל יהודית, דמוקרטית ושוויונית; ישראל שמכבדת ושומרת על הזכויות של כל האזרחים, גם של מהגרים וגם של פלסטינים; כזאת שהיא חלק מהעולם הנאור, הליברלי, ולא חלק מהעולם הפשיסטי

רם בן ברק:       אני לא אח של כל אחד

רם בן ברק:  אגב, האח הביולוגי שלי נהרג במלחמת יום כיפור בהגנה על המדינה היהודית והדמוקרטית

רם בן ברק:  תודה רבה

ישראל אייכלר: חבר הכנסת אלון שוסטר

אלון שוסטר: כבוד היושב-ראש, כנסת נכבדה, השרה, אני חושב שראוי להמשיך את סדר-היום אחרי היום הקשה שהיה אתמול

אלון שוסטר:  אני בעיקר אומר את זה משום שהתריתי כל החודשים הללו שמה שקורה זה שאנחנו בוזזים את הזמן הלאומי בנושאים מיותרים ומזיקים עד מאוד, ואין זמן לעסוק בדברים החשובים

אלון שוסטר:  ואלה הדברים החשובים, בין מי שמסכים לחוק ובין מי שאינו מסכים

אלון שוסטר:       אני קודם כול רוצה להודות לחבר הכנסת אוהד טל, יו"ר הוועדה, על הניהול ההגון והענייני, וגם לשרה סטרוק, על ההובלה המקצועית ועל היכולת לרדד את החוק או להתאים אותו כך שיהיה בר-קיום, בר-קיימא, גם במבחן משפטי

אלון שוסטר:       תראו, אני מזהה לגבי החוק הזה מהלך של ציור שדים על הקיר, ומתחילים לתקוף את השדים הללו

אלון שוסטר:  אני רוצה לומר דברים בצורה מאוד מפורשת: פה מדובר על הכפר שעיקר מרכיביו הם יהודים

אלון שוסטר:  הכפר העברי

אלון שוסטר:  לצד זה, הכפר הערבי והעיר הערבית והעיר היהודית בעיקרה – הממשלה חייבת להתארגן, לתכנן ולאפשר בהם בנייה כפי שצריך

אלון שוסטר:  אגב, גם יישובים יהודיים לא בונים עכשיו, אבל יישובים ערביים כן צריך, וצריך לאפשר את מה שנעשה, אני מקווה, מאוחר מדי, אבל לבצע תוך כדי האצה

אלון שוסטר:      אבל על מה מדובר כאן? קוראים לזה "חוק ועדות הקבלה"

אלון שוסטר:  זה סלנג יפה של מי שרוצה להתנגד

אלון שוסטר:  אבל חברים, מדובר פה על חלק מפקודת האגודות השיתופיות

אלון שוסטר:  מבחינתי, זה לא חוק לייהוד הגליל, זה חוק למתן לגיטימציה ליישובים ייחודיים, בתנאי שהם מבססים באמת, כפי שכתוב ומצוין בחוק, את הייחודיות שלהם באופן ברור, בולט, מפוקח ומנוטר לאורך השנים

אלון שוסטר:  כפי שיש יישובים מהסוג שאני מכיר מקרוב, קיבוצים ומושבים, ששם האינטגרציה או הייחודיות והסולידריות החברתית והכלכלית היא חזקה, כך גם ביישובים קהילתיים או שכונות קהילתיות

אלון שוסטר:  יש מיסוי נוסף, יש התנדבויות, קבלת החלטות מרכזיות על אורח חיים מסוגים שונים וצביון חינוכי

אלון שוסטר:  החוק הזה, בין השאר, מאפשר – מי שמדבר על נושא השוויון, שימו לב: לא מוכנים ביישובים הקהילתיים לקבל אנשים שמה שהם רוצים זה עסקת נדל"ן טובה – לחיות במקום עם נוף יפה, להגיע בסופי שבוע בקיץ, או לחכות להאמרת המחירים ולמכור את זה למרבה במחיר

אלון שוסטר:  לא, אנשים רוצים לחיות ביחד בשותפות

אלון שוסטר:  כעומק הייחודיות האמיתית שלהם, שתיבחן על פי החוק, כך יהיה עומק האוטונומיה

אלון שוסטר:  כשאומרים "ייחודיות", אין זכר בדברים לנושאים חברתיים או תרבותיים, ולא לשאלות באיזו שפה שרים, במה מאמינים ובאיזה מגדר חושקים

אלון שוסטר:  אנחנו מדברים על התאמה קהילתית ולא על מקורות תרבותיים

אלון שוסטר:  אני רוצה לחדד את העניין: זאת תהיה עבירה על החוק – לא על החוק הכללי, הפלילי, על החוק הזה – אם יהיה מקרה אחד של אפליה על כל רקע שהוא

אלון שוסטר:  זה מה שהחוק אומר

אלון שוסטר:       ועדת הקבלה – אפשר לפנות אליה באופן ישיר ולא על ידי סינון מקדים ביישוב

אלון שוסטר:  ועדת הקבלה מורכבת מאנשים חיצוניים ליישוב, ועל זה אפשר להשיג אל מול אנשים נוספים מערכאות נוספות, מנציגויות אחרות לחלוטין

אלון שוסטר:       תראו, חוק הוותמ"ל, שאני מכיר אותו, מאפשר דיור ייחודי לחרדים, לערבים

אלון שוסטר:  אני חושב שבארץ שלנו – לפני שאנחנו הולכים אל מה שכרגע מדברים עליו יותר מדי, על היפרדות למדינות, לתת-מדינות ואוטונומיות, ובהינתן שאנחנו שבטים שונים – אחת המשימות היא לאפשר את הפריחה, את הגיוון תרבותי שקיים כאן

אלון שוסטר:      היישובים בגליל קמלים

אלון שוסטר:  הכיתות נסגרות, הגנים נסגרים

אלון שוסטר:  המשימה שלנו היא לפתוח חסמים

אלון שוסטר:  לפתוח חסמים זה לא רק מה שקורה קורה כאן ובחוק הזה, אלא גם תכנון מאפשר – אותו לוח 2, שיאפשר הגדלה – ועלויות קרקע נורמליות, וזה כבר קשור לרשות מקרקעי ישראל, שיאפשרו קליטה של אנשים מבחוץ ואנשים מתוך היישובים, ובכך תבוא בשורה לעוד רכיב – אנשים שרוצים לחיות בשיתוף, לצד אנשים שגרים בערים וביישובים רגילים שאין בהם רכיב שיתופי

אלון שוסטר:  אני אבקש להצביע בעד החוק הזה

אלון שוסטר:  תודה

ישראל אייכלר: תודה לחבר הכנסת שוסטר

ישראל אייכלר:  חברת הכנסת עאידה תומא סלימאן, חמש דקות, בבקשה

עאידה תומא סלימאן: כבוד היושב-ראש, חברי וחברות הכנסת, את האמת, ישבתי והקשבתי לדברי ההסבר שנתן חבר הכנסת אוהד טל על הצעת החוק הזו

עאידה תומא סלימאן:  אם הייתי מאלה שהם בעלי זיכרון קצר מאוד או שנמחק להם הזיכרון במיידית, הייתי באמת משתאה מהצעת חוק שנדונה באופן דמוקרטי, כפי שהסביר חבר הכנסת אוהד טל

עאידה תומא סלימאן:  הוא הסביר שנלקחו בחשבון כל ההערות שהובאו, רק מה, הוא שכח להגיד שהצעת החוק הזו היא בעצם תיקון של חוק, ואדבר קצת על ההיסטוריה של החוק שהוא כאילו מתקן אותו, שבעיניי אי-אפשר לקלקל את המקולקל יותר מאשר הוא מקולקל

עאידה תומא סלימאן:      החוק הזה גזעני מהיום שהוא נולד

עאידה תומא סלימאן:  וכל "תיקון" שאתה מדבר עליו זה להתגזען עוד יותר; זה להעמיק ולהרחיב את הגזענות בצורה אפילו יותר רחבה ממה שהיה עד עכשיו

עאידה תומא סלימאן:  אם דובר אז על יישובים שהם 400 בתי אב – או אֵם – או לא, בעצם, היישובים האלה לא כל כך אוהבים משפחות שהן לא מוגדרות בצורה הכי פטריארכלית, "בתי אב"

עאידה תומא סלימאן:  "בתי אם" זה בספק; "בתי אם" – אני לא בטוחה שיקבלו אותם

עאידה תומא סלימאן:  אימא יחידנית, אני לא בטוחה שהיא תתאים לאורח החיים שלכם

הוועדה למיזמים ציבוריים): אבל – – – את מדברת סתם

הוועדה למיזמים ציבוריים):  את מדברת סתם

עאידה תומא סלימאן: אני לא מדברת סתם

עאידה תומא סלימאן:  אני יודעת

עאידה תומא סלימאן:  אתה מדבר סתם

הוועדה למיזמים ציבוריים): – – – היה דיון שהוכח בו שמה את אומרת זה קשקוש מוחלט

עאידה תומא סלימאן: אתה עמדת על הדוכן הזה וקשקשת

עאידה תומא סלימאן:  פשוט מאוד קשקשת

הוועדה למיזמים ציבוריים): לא

הוועדה למיזמים ציבוריים):  את מקשקשת

עאידה תומא סלימאן: כחבר כנסת חדש תלמד משהו

ישראל אייכלר: הערת הביניים הסתיימה

עאידה תומא סלימאן: אם אתה מביא תיקון לחוק, כדאי מאוד להזכיר על מה החוק מדבר, לא רק על הכאילו- פרוצדורה שניהלת

הוועדה למיזמים ציבוריים): את לא היית – – – את לא יודעת על מה החוק הזה אפילו

עאידה תומא סלימאן: מסך העשן הדמוקרטי שהפצת

ישראל אייכלר: אתה תכף עולה לענות

ישראל אייכלר:  נכון? אז תרשום לך

עאידה תומא סלימאן: אם היית צריך לתקן את החוק, היית צריך לבטל את החוק הגזעני

עאידה תומא סלימאן:  חסר רק דבר אחד – אין סעיף בחוק הזה שמחייב כל יישוב קהילתי לשים שלט בכניסה שלו: אסורה כניסת ערבים, ואולי מזרחים, ואולי – אני לא יודעת מי עוד

עאידה תומא סלימאן:  כל אחד יבחר לעצמו את הקבוצה שהיישוב הולך להתגזען עליה

עאידה תומא סלימאן:  אז תשימו שלט

עאידה תומא סלימאן:  למה אין לכם סעיף שאומר שבכניסה ליישובים האלה ישימו את זה, את השלט הזה? שיהיה ברור, זה אחד מחוקי האפרטהייד הכי גלויים וברורים

עאידה תומא סלימאן:  השיח סביבו – אני מתפלאת שאנשים שנאבקים על הדמוקרטיה רוצים להצביע בעד החוק הזה

עאידה תומא סלימאן:  על איזו דמוקרטיה אתם נאבקים? על חוק שבעצם לא רק גוזל אדמות ובונה – אחד הסעיפים אומר שיש זכות לשר להרחיב את היישוב ולהקצות מקרקעין מקרקעות המדינה, אדמות המדינה

עאידה תומא סלימאן:  אז בואו נזכיר לכם, האדמות שאתם לא רוצים שאנחנו נשתמש בהן, ברובן הופקעו מאנשים, מהאבות שלנו, מהכפרים שנהרסו ב-48', מאנשים שגורשו ממולדתם

עאידה תומא סלימאן:  ועוד, לא רק שהמדינה גזלה את האדמות, היא עוד מונעת מאיתנו להשתמש בהן

עאידה תומא סלימאן:  זה אחד מהחוקים הברורים שגם בג"ץ – שכבר 30 שבועות מנהלים מאבק כדי להגן על בג"ץ – אתם יודעים שבג"ץ דחה את העתירה הזו

עאידה תומא סלימאן:  הוא ראה בה סבירה

עאידה תומא סלימאן:  הצעת החוק הזו כנראה הייתה סבירה

עאידה תומא סלימאן:  עילת הסבירות לא הייתה סיבה מספיקה כדי למחוק את החוק הזה, חוק התועבה הזה, הגזעני, מספר החוקים

עאידה תומא סלימאן:       אבל לצערי הרב, כאשר רואים שביסוס משטר אפרטהייד ועליונות יהודית והתיישבות קולוניאליסטית לא חושב איך לפתור בעיית הדיור אלא איך להפוך את המאזן הדמוגרפי – בצורת חשיבה כזו, זה כבר כנראה חוק נורמלי ורגיל וגם סביר

ישראל אייכלר: תודה רבה

ישראל אייכלר:  חבר הכנסת ואליד אלהואשלה

קריאה: – – –     

ישראל אייכלר: מה אמרתי? צריך להגיד ואליד או ואליד, זה w? ואליד זה שם יפה

ישראל אייכלר:  גם לך יש שם כזה

קריאה: – – –      

ישראל אייכלר: אבל את זה למדתי כבר, אלהואשלה

וליד אל-הואשלה: למדת טוב

ישראל אייכלר: ארבע דקות

ישראל אייכלר:  בבקשה

וליד אל-הואשלה: מכובדי היושב-ראש, חבריי חברי הכנסת, לפני חצי שנה הורכבה ממשלה, והממשלה אמורה לתת מענה לאזרחים, לתושבים

וליד אל-הואשלה:  לצערנו הרב, מאז שהורכבה הממשלה היא לא מטפלת בנושאים הבוערים בחברה הערבית

וליד אל-הואשלה:  אני בא מהנגב; אני רוצה להגיד לכם שמאז שהוקמה הממשלה, היא רק הורסת בנגב ולא בונה

וליד אל-הואשלה:  לא מתכננת יישובים, לא נותנת אופק לאנשים ולא נותנת אופק לאזרחים

וליד אל-הואשלה:  פשוט אין תקווה

וליד אל-הואשלה:  אנחנו כל יום עולים לכאן ופונים לשרי הממשלה על מנת שהממשלה הזאת תיתן תשובות לאנשים

וליד אל-הואשלה:  היא הורסת ברהט, באבו קרינאת, הורסת בא-זערורה ובתל ערד, והיא לא נותנת תשובות לאנשים על ההריסות שהיא מבצעת יום-יום

וליד אל-הואשלה:      אנשים פונים אלינו ושואלים אותנו למה הממשלה הזאת לא נותנת מענה

וליד אל-הואשלה:  מאות צווי הריסה אנחנו מקבלים כל חודש

וליד אל-הואשלה:  תפקיד הפקידים במשרדים הממשלתיים הוא לתת מענה לאזרחים, לא להרוס לאנשים את הבתים בלי לתת להם אופק

וליד אל-הואשלה:      יש לנו ארבעה יישובים במועצה האזורית נווה מדבר שהוקמו מאז 2003: ביר הדאג', אבו תלול, אבו קרינאת וקסר א-סיר

וליד אל-הואשלה:  עד עכשיו אין אפילו שכונה אחת בכל היישובים

וליד אל-הואשלה:  למעלה מ-20 שנה מאז היישובים האלה הוקמו, עד היום אין אפילו שכונה אחת, אין תשתיות, אין חשמל

וליד אל-הואשלה:  ולכן, מוטלת על הממשלה הזאת האחריות המלאה לטפל בכל הנושאים האלה

וליד אל-הואשלה:  במועצה אזורית אל-קסום, ביישובים תראבין, אום בטין, א-סייד, סעווה, כחלה, מכחול ודריג'את – כנ"ל, הממשלה והפקידים גם לא נותנים מענה לאנשים

וליד אל-הואשלה:  מסע ההרס נמשך, אבל אין אופק לאנשים, לאזרחים

וליד אל-הואשלה:  אין פתרונות

וליד אל-הואשלה:       לכל היישובים בנגב יש אזור תעשייה גדול אחד, ברהט

וליד אל-הואשלה:  בשאר היישובים – בחורה ובשגב שלום יש שני אזורי תעשייה קטנים

וליד אל-הואשלה:  אבל איפה ההשקעה של המדינה? לפי דוח מבקר המדינה האחרון, אחד מכל שלושה צעירים בדואים חסר מעש

וליד אל-הואשלה:  איך האנשים האלה לא ילכו לכיוון הפשיעה? איך נמנע מהם? מה אנחנו צריכים? אנחנו צריכים שהמדינה תשקיע באזורי תעשייה ותשקיע באקדמיה על מנת שיהיה אופק לצעירים שלנו

וליד אל-הואשלה:       מכאן אני פונה לממשלה: אנחנו אזרחים שווים

וליד אל-הואשלה:  הדרישה שלנו היא מהממשלה

וליד אל-הואשלה:  אנחנו לא נגד המדינה

וליד אל-הואשלה:  כל הזמן הושטנו יד לשרים בממשלה

וליד אל-הואשלה:  אנחנו דורשים מהממשלה שתתייחס לאנשים בכבוד ושתיתן להם את הזכויות שלהם

וליד אל-הואשלה:  תודה, אדוני היושב-ראש

ישראל אייכלר: תודה רבה

ישראל אייכלר:  חברת הכנסת מטי צרפתי הרכבי, חמש דקות

מטי צרפתי הרכבי: מכובדי היושב-ראש, כנסת נכבדה, עמיתיי, הבוקר התעוררתי וככה חשבתי שאני אתמהמה בהגעה לכנסת, אבל קצת הרגשתי כמו אריה בכלוב, אז התלבשתי, עליתי על האוטו ועליתי לירושלים

מטי צרפתי הרכבי:       למדינת ישראל כמדינה יהודית ודמוקרטית יש בעצם שני ערכים מאוד משמעותיים שמשלימים זה את זה: ה"יהודית" וה"דמוקרטית"

מטי צרפתי הרכבי:  שני הערכים האלה, "יהודית" ו"דמוקרטית", חיו בשלום 75 שנים בסטטוס קוו

מטי צרפתי הרכבי:  אני חושבת שעל מנת שהמדינה תמשיך להתקיים ככזאת, יהודית ודמוקרטית, אנחנו חייבים – אבל חייבים – לשמור על האיזון הזה שבין היהודית לדמוקרטית

מטי צרפתי הרכבי:  מעין מאזניים עם שני צידי המאזניים: באחד ה"יהודית" ובאחד ה"דמוקרטית", וזה מאוזן, ואסור לנו להטות את כף המאזניים לצד כזה או אחר

מטי צרפתי הרכבי:  כבר עכשיו, באופן מובנה, יש איזשהו חוסר איזון בעצם זה שיש מגזר שלם, גדול מאוד, שלא משרת בצבא, לא עושה שירות לאומי, לא עושה שירות אזרחי ולא נושא בנטל

מטי צרפתי הרכבי:  זה לא מגזר אחד, זה גם התושבים הערבים וזה גם כמובן החרדים, וזה לא בדיוק שוויון בנטל

אורית סטרוק: – – –      

מטי צרפתי הרכבי: אז נכון, זה לא אמור להיות כך

מטי צרפתי הרכבי:  בעצם המטרה המקורית – – –      

ישראל אייכלר: אבל אמרת ש-75 שנה חיינו כך

מטי צרפתי הרכבי: חיינו כך, אבל החוכמה היא לא להפר את האיזון הזה, אדוני, ובאמת לשמור את הסטטוס-קוו הזה

ישראל אייכלר: דיברת על האיזון, נכון? זה היה חלק מהאיזון

מטי צרפתי הרכבי: כן, נכון, נכון

מטי צרפתי הרכבי:  אבל הפלח שלא נושא בנטל הולך וגדל ביחס לשאר הפלחים באוכלוסייה

מטי צרפתי הרכבי:  ברשותך, אני אמשיך

מטי צרפתי הרכבי:  הכוונה המקורית הייתה שיהיו כמה מאות תלמידי חכמים גדולים בתורה, שהם ישבו וילמדו תורה, כי יש לזה ערך, והם ישמרו את הגחלת של לימודי התורה

מטי צרפתי הרכבי:  אבל במקור זה לא היה מיועד להיות כל כך גורף

מטי צרפתי הרכבי:  ועכשיו, הבוקר, כולנו ראינו את הצעת החוק, חוק-יסוד: לימוד תורה, של יהדות התורה, שבעצם מבקשת לעגן את מעמד לימודי התורה כערך יסוד שווה ערך לשירות משמעותי למדינה

מטי צרפתי הרכבי:  ערך יסוד שמהווה בעצם פטור מלסכן את החיים למען ביטחון המדינה

ישראל אייכלר: זה פשוט הגנה מפני הבג"ץ

מטי צרפתי הרכבי: מכובדיי, חוק-יסוד: לימוד תורה הוא פטור מהשכול

מטי צרפתי הרכבי:  אני אומרת את זה בכאב, כיתומת צה"ל

מטי צרפתי הרכבי:  פטור מהשכול

מטי צרפתי הרכבי:  אפשר להסכים או לא להסכים על חשיבות לימוד התורה

מטי צרפתי הרכבי:  אני מכבדת כמובן את מי שרואה בכך ערך עליון, אבל קצת לא סביר – אם מותר לי להשתמש במילה "סביר" – שהממשלה, שקוראת לגיבורי ישראל ששירתו את המדינה שנים ארוכות "משתמטים", באותה נשימה מבקשת לעגן בחוק את ההשתמטות משירות צבאי, לאומי או אזרחי עבור מגזרים שלמים

מטי צרפתי הרכבי:       אני מכבדת את המגזר הדתי-לאומי, וגם את אלה שביהדות התפוצות – כן, גם האורתודוקסים ביהדות התפוצות – שיודעים ומשכילים לשלב תורה ועבודה; שמבינים שכדי להתקיים בכבוד חייבים לעשות גם וגם – גם לעבוד וגם ללמוד – כי כתוב "ששת ימים תעבד"

מטי צרפתי הרכבי:  אבל מדינה לא יכולה להתקיים כשמגזר שלם, מגזר שהולך וגדל עם השנים, מחליט בחקיקה שהוא שווה יותר, שדמנו מותר ושהוא לא נושא בנטל הקיומי של המדינה

מטי צרפתי הרכבי:  אז כדי להגן על המדינה, כדי לייצר הכנסות למדינה, צריך מסה קריטית של אוכלוסייה שמשרתת ועובדת

מטי צרפתי הרכבי:  החוק הזה שעלה היום מפר את האיזון העדין בין ה"יהודית" וה"דמוקרטית", את אותם מאזניים, ומסכן את עצם קיומנו כמדינה

מטי צרפתי הרכבי:       אני יהודייה מאוד גאה

מטי צרפתי הרכבי:  לא שומרת מסורת, מאמינה מאוד בדמוקרטיה

מטי צרפתי הרכבי:  אני לא מוכנה לפגיעה במדינה שלי, באמונה שלי בדמוקרטיה, בשם ערך המדינה היהודית

מטי צרפתי הרכבי:  זה האיזון

מטי צרפתי הרכבי:  אז דעו לכם שהחוק הזה רק מרחיק ציבור שלם אזרחים יהודים מסורתיים, שיש להם זיקה וכבוד לדת ולתורה ושאינם רוצים לקחת חלק בביטול האיזון הזה

מטי צרפתי הרכבי:  האחריות ההיסטורית תיחקק עליכם, כמי שמעמיקים את הקרע העמוק ותחושת הזרות כלפי תורת ישראל ומסורת ישראל

ישראל אייכלר: תודה רבה

ישראל אייכלר:  חבר הכנסת עופר כסיף, חמש דקות

עופר כסיף: כבוד היושב-ראש, חברי הכנסת, חוק ועדות הקבלה הוא חוק הסלקציה והאפליה

עופר כסיף:  עמדת הייעוץ המשפטי לכנסת הייתה מפורשת: בחוק הזה ישנה מורכבות חוקתית, והוא מעלה קשיים משפטיים חוקתיים משמעותיים של פגיעה בזכויות יסוד, ובראשן זכות היסוד לשוויון

עופר כסיף:  כך נאמר מטעם הייעוץ המשפטי לכנסת

עופר כסיף:       ומה עומד מאחורי השפה המשפטית? החוק הזה נועד לאפשר עוד אפליה ולהחריף את האי-שוויון – האי-שוויון הלאומי בין יהודים לערבים, כחלק ממשטר דיכוי של עליונות יהודית, האי-שוויון החברתי והעדתי בתוך הציבור היהודי, והאי-שוויון המעמדי בין מי שידם משגת ומי שהפרוטה אינה מצויה בכיסם

עופר כסיף:  זו הצעת חוק אנטי-דמוקרטית, שעומדת בניגוד להיגיון הבסיסי של שוויון מלא בין האזרחים

עופר כסיף:  בראש וראשונה מופנית הצעת החוק נגד הציבור הערבי, כהמשך לתהליך הגזעני של מה שמכונה ייהוד הקרקע – ליצור עוד יישובים ליהודים בלבד, גם מבחינה גיאוגרפית וגם מבחינה דמוגרפית: גיאוגרפית – באמצעות הרחבה של המחוזות שבהם ועדות הקבלה יפעלו מהפריפריה החברתית-כלכלית לכל רחבי המדינה וגם לשטחים הפלסטיניים הכבושים – כלומר, מדובר בסיפוח דה פקטו, בניגוד לחוק הבין-לאומי, ואלה כללים דמוקרטיים בסיסיים; דמוגרפית – מדובר בהגדלת מספר בתי האב ביישוב הקהילתי שבו תתבצע האפליה

עופר כסיף:       השנה ימלאו 100 שנה לפרסומו המקורי של החיבור "על קיר הברזל" של ז'בוטינסקי

עופר כסיף:  זכרו מה כתב שם על העם הפלסטיני – וכן, הוא במפורש מכנה את ערביי הארץ בשם עם שארץ זו מולדתו

עופר כסיף:  הוא כותב: עם זה קשור למולדתו ולאדמתו ככל עם, ומי שינסה לנשלו מהן ייתקל בהתנגדות

עופר כסיף:  זה מה שאתם עושים, לא רק עם הכיבוש אלא גם עם המפלצת הגזענית של "ייהוד"

עופר כסיף:  אך העוול הזה יפגע בכל קהילה מוחלשת: הוא יפגע במזרחים, ביוצאי אתיופיה ומדינות חבר העמים ובכל מי שאינו מגיע מהרקע הנכון ובעל הקשרים הנכונים

עופר כסיף:  מדהים כיצד קואליציה שמדברת גבוהה-גבוהה על צמצום פערים מקדמת הצעת חוק שמטרתה המוצהרת היא להרחיב את האי-שוויון ולאפשר סלקציה גזענית

עופר כסיף:  בהובלת המתנחלים משחזרת הממשלה את הגזענות והסלקציה המפא"יניקיות

עופר כסיף:       בסרט "סאלח פה זה ארץ ישראל" מצוטטים פרוטוקולים משנות החמישים המעידים על הגזענות המובנית במדיניות היישוב הממשלתית

עופר כסיף:  וכך אומרים הפרוטוקולים מתחילת שנות החמישים: "נכון שהחומר האנושי הזה" – הכוונה לצפון-אפריקאים – "פרימיטיבי מאוד

עופר כסיף:  ייתכן גם שהוא ירוד מבחינה גופנית, אבל אין ספק שהוא ייקלט באזורי הפיתוח ביתר מהירות מאשר העירוניים, שרמתם התרבותית גבוהה יותר"; "את הפולנים אין אנו יכולים לקלוט בכל מקום יחד עם 1,000 מרוקאים"

עופר כסיף:  כך נאמר בפרוטוקולים בשנות החמישים כנגד המזרחים

ישראל אייכלר: מי כתב את זה? מי אמר את זה?      

עופר כסיף: זה בפרוטוקולים שמאז

ישראל אייכלר: אבל מי אמר? מי אמר?      

עופר כסיף: מי אמר לו? אני לא זוכר

עופר כסיף:       את הגזענות של מפא"י דאז הופכים עכשיו הליכוד והציונות הדתית לחוק

עופר כסיף:  הצעת החוק הזאת שומטת את הקרקע מתחת לשקרים שהממשלה מלעיטה בהם את הציבור בחודשים האחרונים בעניין ההפיכה הדיקטטורית

עופר כסיף:  מטרת חיסולם של בתי המשפט – להפוך את האי-שוויון להיגיון המארגן והמסדר של השיטה כולה

עופר כסיף:       אלא שכאן חשוב לעצור ולהזכיר שההצעה שלפנינו היא למעשה מיזוג של שתי הצעות חוק, והראשונה ביניהן היא הצעת חוק מהכנסת העשרים-וארבע, שקודמה על ידי הקואליציה בשעתו בשיתוף פעולה עם הקואליציה הנוכחית

עופר כסיף:  ואז, כבר אז, אנחנו התנגדנו

עופר כסיף:  וחברי חבר הכנסת דאז ברשימה המשותפת אוסאמה סעדי אמר כך – אני מצטט אותו: "מה, באמת חשבתם שחוק גזעני כזה יעבור בלי שנגיד איזה חוק זה? בלי שנדבר על הגזענות שבחוק הזה? גם אם יש לו רוב משני הצדדים – –"     

ישראל אייכלר: תודה רבה

עופר כסיף: "– – גם רוב יכול להיות גזעני

עופר כסיף:  תחזרו להיסטוריה

עופר כסיף:  היו משטרים שלמים שהיו גזעניים

עופר כסיף:  'יש רוב' – 'עריצות הרוב'"

ישראל אייכלר: תודה

עופר כסיף: אני מסיים, כבוד היושב-ראש, משפט אחד

עופר כסיף:  זה מה שבא ותוקף כעת את כולנו – משטר של עריצות שבבסיסו עליונות גזענית

עופר כסיף:  ואני מזהיר ואומר שוב: הגזענות הארורה הזאת, שמגולמת גם בחוק האפרטהייד הזה, היא קודם כול נגד המיעוט הלאומי-הפלסטיני, אבל היא גם נגד היהודים המזרחים, שגם הם יצטרכו לעבור ועדות קבלה ביישובים מסוימים

ישראל אייכלר: תודה, תודה רבה

עופר כסיף: תזכרו את זה

עופר כסיף:  תודה

ישראל אייכלר: תודה רבה

ישראל אייכלר:  חברת הכנסת אימאן ח'טיב יאסין, ארבע דקות

אימאן ח'טיב יאסין: כבוד היושב-ראש, כנסת נכבדה, כמו בכל יום שאנחנו נמצאים במקום הזה, עוד הצעת חוק, שגם היא תעבור

ישראל אייכלר: אפשר לדבר, אבל בשקט, אם אפשר, בצד שמאל

ישראל אייכלר:  חבר הכנסת קרויזר, אפשר לדבר אבל בשקט

אימאן ח'טיב יאסין: הצעת חוק שהיא גזענית, שבאה לשרת מגזר ספציפי ובו בזמן להתעלם ממגזרים אחרים

אימאן ח'טיב יאסין:  אין ספק שכל העיקרון של ועדות הקבלה הוא עיקרון פסול, כי הוא בנוי על הדרה ועל סלקציה ועל מתן זכות קדימה למישהו, ולרוב זה על חשבון מישהו אחר

אימאן ח'טיב יאסין:       בדברי ההסבר של יושב-ראש הוועדה שעסקה ועמלה על החוק הזה הוא מודה לשרה, שרת ההתנחלות, שידועה באג'נדה שלה ובמה שהיא מאמינה, ואחר כך הוא ממשיך ואומר שהחוק התקבל פה אחד

הוועדה למיזמים ציבוריים): נכון

אימאן ח'טיב יאסין: לא, אני התנגדתי ואמשיך להתנגד

הוועדה למיזמים ציבוריים): לא היית בהצבעה

אימאן ח'טיב יאסין: ברוויזיה לא הייתי

הוועדה למיזמים ציבוריים): 	לא היית בהצבעה

הוועדה למיזמים ציבוריים):  לא היית בהצבעה

אימאן ח'טיב יאסין:  אוקיי

אימאן ח'טיב יאסין:  נמשיך להתנגד ולהגיד: אפילו שאתם תנסו לשווק לעולם, ולעצמכם קודם כול, שזה כאילו עובר בהסכמה – זה לא בהסכמה, ודברים כאלה לא אמורים לעבור בהסכמה

אימאן ח'טיב יאסין:  ולצערי הרב, יש רוב בגלל הרוב היהודי שנמצא כאן

אימאן ח'טיב יאסין:       אז אני רוצה לשאול את כל מי שיש לו נגיעה בהחלטה: במה שונים היישובים הקהילתיים האלו מהכפרים הבלתי-מוכרים בנגב, עשרות כפרים, שחיים בתוכם מאות אלפי אנשים? אם העיקרון הוא מרקם תרבותי ושמירה על המרקם הקהילתי, אז יש לנו עשרות כפרים שנמצאים על אותו עיקרון, רק בהבדל אחד – שהם שם על אדמת אבותיהם מלפני קום המדינה, ועדיין הם לא מוכרים

אימאן ח'טיב יאסין:  והמשמעות של האי-הכרה היא לא רק בשם; זו אי-הכרה בזכויות הבסיסיות שלהם

אימאן ח'טיב יאסין:       האמת? אני אישית לא מופתעת, לא מהחוק הזה וגם לא ממה שיבוא אחריו

אימאן ח'טיב יאסין:  כי אנחנו רואים יום-יום איזה אנשים נמצאים במקום הזה ומה האג'נדות שלהם, ומה הם רוצים לקדם ועל מה הם מתחרים

ישראל אייכלר: תודה רבה

אימאן ח'טיב יאסין: ואנחנו כאן נמשיך להגיד שהאפליה המובנית, שעכשיו היא גם מבוססת על חוקים, היא רק תעשה רע – לא רק למקום הזה בתוך הכנסת, אלא למדינת ישראל בכלל

ישראל אייכלר: חבר הכנסת מיקי לוי, בבקשה

ישראל אייכלר:  חמש דקות

מיקי לוי: תודה רבה, אדוני היושב בראש

מיקי לוי:  אתמול נפל דבר במדינת ישראל: חקיקה שהורידה את מדינת ישראל על ברכיה, את הדמוקרטיה הישראלית, בכניעה

מיקי לוי:  במהלך החקיקה הסתכלתי על פניהם של חברי הכנסת מהקואליציה הנוראה הזאת – כמעט כולם, חוץ מהקיצוניים, הביטו אל השולחן, טמנו את פניהם בבושה גדולה, לא ידעו את נפשם

מיקי לוי:       ראש הממשלה, פניו אומרות הכול

קריאה: איזה מהם?     

מיקי לוי: שניהם

מיקי לוי:  אחד שמח, אחד – לא יודע

מיקי לוי:      ראש הממשלה – פניו אומרות הכול

מיקי לוי:  הבעת פניו אטומה, מבטו מבט חלול של קרח

מיקי לוי:  אינו יודע את נפשו, רוצה להימלט

מיקי לוי:  גלגלי השיניים במוחו עובדים שעות נוספות, והוא דן עם עצמו כיצד תזכור אותו ההיסטוריה, לא מה קורה למדינת ישראל

מיקי לוי:  ראש ממשלה שנלקח בשבי על ידי קיצוניים משיחיים

מיקי לוי:      ההיסטוריה תזכור את נתניהו כאחד שנתן את ידו לריסוק החברה הישראלית, לכאוס משתולל, לריסוק הכלכלה הרביעית בעוצמתה בעולם, לפגיעה בחוסן הלאומי, לפגיעה בעוצמתו של צה"ל, פגיעה ברוח צה"ל; ראש ממשלה שלא קיבל לשיחה את הרמטכ"ל, אבל קיבל לשיחה עיתונאי, בכיר ככל שיהיה, כי הוא יותר חשוב; ראש ממשלה שלא מטה אוזן לרחשי הצבא

מיקי לוי:  ראיתי אותו בסיום ההצבעה האישית שלו, לא מחכה לסיום ההצבעה, אץ רץ – נמלט – אחרי שקראו בשמו, אל מחוץ למליאה, פניו מבוישות, פניו נפולות – אבל לא היה לו האומץ לעשות מעשה

מיקי לוי:       בתוך-תוככם, חבריי חברי הקואליציה, אתם יודעים מה עשיתם

מיקי לוי:  נתניהו והממשלה כולה נלקחו בשבי על ידי חבורה קיצונית משיחית שתביא עלינו חורבן

מיקי לוי:  אתם, ממשלת החורבן, תיזכרו לדיראון עולם, כל אלה שהרימו את ידם והצביעו בעד החוק הנורא הזה

מיקי לוי:       כמו שחשבתי, אתמול עלה נתניהו ואמר: זה טוב לדמוקרטיה

מיקי לוי:  אחים אנחנו

מיקי לוי:  תפסיק עם השטות הזו, תפסיק למכור לנו לוקשים, אנחנו לא טיפשים

מיקי לוי:  הוא אמר אתמול "אזרחי ישראל" – אז זהו, נתניהו, אף אחד לא מאמין לך

מיקי לוי:  רופאים מחפשים עבודה בחו"ל, רילוקיישן

מיקי לוי:  מעל 1,000 רופאים נמצאים ברשימת הרילוקיישן מאתמול; השקל נחלש מול הדולר – נכון להיום בבוקר, 3

מיקי לוי: 72; שוטרים פורשים; אזרחים מבקשים להוציא דרכונים בחו"ל; בעלי היכולת רוכשים נכסים מחוץ לגבולות המדינה; סוכנויות דירוג האשראי – מודי'ס ואחרות – מודיעות כי יוציאו הודעה חריגה לגבי עוצמתה הכלכלית של מדינת ישראל

מיקי לוי:  אתמול הפסידו אזרחי מדינת ישראל כ-20 מיליארד שקלים

מיקי לוי:       הוא לא רצה להאזין למה שהרמטכ"ל רוצה להגיד לו, לא רצה להאזין למה ששר הביטחון אומר לו

מיקי לוי:  מדינת ישראל נמצאת בפני סכנה קיומית

מיקי לוי:  איראן מתחזקת, הסנקציות הכלכליות של ארצות הברית אינן עוזרות, והאיום מהצפון על ידי חיזבאללה מוחשי ביותר – והכול בגללך, אדוני ראש הממשלה – –      

ישראל אייכלר: תודה רבה

מיקי לוי: – – וההיסטוריה לא תסלח לך

ישראל אייכלר: תודה רבה

ישראל אייכלר:  חבר הכנסת יוסף עטאונה

עופר כסיף: מיקי, ראית את הגרף של החסכונות והפנסיה? כי זו קריסה

ישראל אייכלר: יוסף עטאונה? יאסר חוג'יראת אחריו

ישראל אייכלר:  דיברת כבר? אה, דיברת ראשון, אתה רשום פעמיים

ישראל אייכלר:  טעות

ישראל אייכלר:      אתה יאסר חוג'יראת?     

יאסר חוג'יראת: אם אתה לא יודע מי זה יאסר חוג'יראת, זה לא טוב

יאסר חוג'יראת:  זה לא טוב

יאסר חוג'יראת:  זה לא טוב

ישראל אייכלר: אני מחליף תמיד בין שניכם, זה מדהים

יאסר חוג'יראת: למה?     

ישראל אייכלר: אתה היית אצלי בוועדה?     

יאסר חוג'יראת: 	 אנחנו שני בדואים, נכון, מתחילים ביו"ד, בגלל זה

יאסר חוג'יראת:  יאסר חוג'יראת יש רק אחד

ישראל אייכלר: אחרון הדוברים, יאסר חוג'יראת

ישראל אייכלר:  אבל עטאונה באמת רשום פעמיים

ישראל אייכלר:  למה? טעות

ישראל אייכלר:  ארבע דקות, בבקשה

יאסר חוג'יראת: כבוד היושב-ראש, חבריי חברי הכנסת, כנסת נכבדה, כשמדברים על דמוקרטיה, אומרים: זו זכותו של הפרט לחיות בכל מקום שהוא רוצה בתוך המדינה שלו

יאסר חוג'יראת:  זכותו להביע דעה

יאסר חוג'יראת:  החוק הזה של הקבלה הוא בעצם חוק שרוצה לעשות יישובים הומוגניים, ובגנטיקה הומוגניים זה לא טוב

יאסר חוג'יראת:  כשיש לך אוכלוסייה הומוגנית, זו אוכלוסייה מאוד רגישה

יאסר חוג'יראת:  כל מחלה יכולה לפגוע בה

יאסר חוג'יראת:       כנראה המשורר, כשהתכוון לחוק הזה, הוא התכוון לחוק כזה גזעני נגד החברה הערבית או נגד הערבים, אבל בעצם זה יכול להיות מכוון לכל חברה ולכל קבוצה בתוך החברה הישראלית, גם לחרדים

יאסר חוג'יראת:  יכולים אחר כך להקים יישובים של מרוקאים, יישובים של תימנים, יישובים של אתיופים, ואי-אפשר יהיה להיכנס לתוך אותם יישובים

יאסר חוג'יראת:  אז לדעתי הומוגניים זה לא טוב

יאסר חוג'יראת:  זה חוק גזעני, ולדעתי צריך לשנות אותו ולהצביע נגדו

יאסר חוג'יראת:       כבוד היושב-ראש, כנסת נכבדה, אני אתייחס לעוד נושא של החברה הערבית

יאסר חוג'יראת:  היום הייתי בוועדת הכספים, והגיעו לוועדת הכספים ראשי רשויות שרצו להשמיע את קולם לגבי תקציבים ועיכוב בשחרור התקציבים

יאסר חוג'יראת:  תקציב תוספתי של מענקי איזון של 200 מיליון שקל; תקציבי פיתוח, שמשנת 2022 לא שוחררו, משהו כמו 600 מיליון שקל; עוד תקציבים של בניית כיתות לימוד שהם מאושרים – הכול מעוכב

יאסר חוג'יראת:       בסך הכול יש לנו כ-74 מועצות מקומיות בחברה הערבית

יאסר חוג'יראת:  יש לנו שלוש מועצות אזוריות, ורוב המועצות המקומיות הערביות הן מועצות עניות – רובן הן מדורגות בדירוג סוציו-אקונומי מ-1 עד 2, ובודדות נמצאות בסוציו-אקונומי 3

יאסר חוג'יראת:  המשמעות היא שהמועצות המקומיות הערביות תלויות מאוד במענקי האיזון

יאסר חוג'יראת:  זה כסף שמשרד הפנים נותן לעניים, ומענקי האיזון המשלימים, מענקי האיזון התוספתיים, הם מענקים שהוחלט עליהם בתוכנית 550, שאושרה על ידי הממשלה הקודמת וגם אומצה על ידי הממשלה הנוכחית

יאסר חוג'יראת:       התקציבים מעוכבים, ולכן המשמעות היא שחלק מהמועצות לא משלמות שכר לעובדים, לא מקימות או לא נותנות את השירותים הבסיסיים לאותם תושבים – שגם להם מגיע לקבל שירות כמו כל תושב במדינת ישראל – למרות שהייתה ישיבה לפני חודשיים עם ראש הממשלה, שהשתתף בה גם ראש ועד ראשי הרשויות הערביות, והובטח לו אז שהתקציבים ישוחררו מיידית תוך 30 יום

יאסר חוג'יראת:  הזמן עבר, ועדיין שום שקל לא שוחרר

יאסר חוג'יראת:  פנינו, והיום בוועדת הכספים הובטח על ידי יושב-ראש הוועדה שייעשה מעשה כדי לקדם את שחרור הכספים למועצות הערביות

וליד אל-הואשלה: כסף, זה 550 – – –     

יאסר חוג'יראת: זה מה שאמרתי, כסף, 550

ישראל אייכלר: תודה רבה

יאסר חוג'יראת: אני רק אסיים בסיפור

ישראל אייכלר: לא בסיפור, במשפט

יאסר חוג'יראת: זה במשפט

יאסר חוג'יראת:  זה גם לחברי הכנסת, לבדוק את האינטליגנציה

יאסר חוג'יראת:  יש מרצה אחד באחת האוניברסיטאות בעולם שפנה לסטודנטים שלו בשאלה

יאסר חוג'יראת:  הוא אמר: יש לי ארבע ציפורים על העץ, שלוש החליטו לעוף

יאסר חוג'יראת:  כמה ציפורים יישארו על העץ? סטודנט אחד אמר: ציפור אחת; סטודנט אחר אמר שיישארו ארבע ציפורים

יאסר חוג'יראת:  התשובה הנכונה הייתה ארבע ציפורים, כי הציפורים החליטו לעוף, אבל הן בעצם לא עפו

יאסר חוג'יראת:  לא כל מה שיוחלט – יבוצע

יאסר חוג'יראת:  תודה

ישראל אייכלר: תודה רבה

ישראל אייכלר:  השרה אורית סטרוק תציג את עמדת הממשלה

אורית סטרוק: אדוני היושב-ראש, חבריי חברי הכנסת, אנחנו נמצאים ערב תשעה באב, ובימים אלה של אבל על החורבן אין טוב יותר מלעסוק בתיקון ובבניין

אורית סטרוק:  בראש ובראשונה תיקון חטא המרגלים

אורית סטרוק:  חטא המרגלים הוא היסוד לכל החורבנות כולם

אורית סטרוק:  אומרים לנו חז"ל שאבותינו שבכו בלילה ההוא בכייה של חינם, בכייה של מאיסה בארץ חמדה, הם אלה שגזרו עלינו בכייה לדורות, וכשאנחנו באים לתקן את חטא המרגלים, הדרך לעשות זאת היא באמצעות חיבת הארץ ויישוב הארץ

אורית סטרוק:  כאן, בחוק הזה, שאנחנו נצביע עוד מעט בעדו, אנחנו מיישבים את הארץ בענק

אורית סטרוק:  אנחנו מייצרים תנופת התיישבות במקומות האסטרטגיים ביותר – בנגב, בגליל, ביישובים שבעדיפות לאומית, ביישובים שבשנים האחרונות עמדו מלכת כי פחדו לגדול, ועכשיו, בעזרת השם ובעזרת החוק הזה שכולנו שותפים לו, הם יוכלו לגדול סוף-סוף

אורית סטרוק:  בחוק הזה אנחנו מתקנים גם את החטא של שנאת החינם

אורית סטרוק:  זה תיקון שייעשה רק באהבת חינם

אורית סטרוק:       כשנכנסתי לתפקידי כשרת ההתיישבות הופעתי בכנס התנועה הקיבוצית

אורית סטרוק:  אתם יודעים שרוב חברי התנועה הזו הם לא מהמיליה שלי ולא יצביעו בעדי לעולם, אולי גם להפך

אורית סטרוק:  אמרתי בכנס הזה לחברי התנועה הקיבוצית: אני השרה שלכם, אני השרה של כל ההתיישבות הכפרית, ואני אפעל למענכם ללא שום משוא פנים

אורית סטרוק:  לא משנה לי בכלל אם אתם בשמאל או בימין, אם אתם דתיים או חילונים

אורית סטרוק:  לא משנה לי מה אתם חושבים על הממשלה שלנו

אורית סטרוק:  מצידי אתם יכולים ללכת להפגין נגדנו, אמרתי להם, ואני אמשיך לפעול עבורכם, כי אתם ההתיישבות, וההתיישבות באשר היא היא קדושה, היא ציונית, היא חשובה, וחובתי וגם זכותי העצומה לפעול למענה

גלעד קריב: ראינו איך שר האוצר דאג למשקי החלב – – –     

אורית סטרוק:  אני רוצה להגיד מהמקום הזה לחברי חבר הכנסת רם בן ברק, שזה עתה הסביר לי ולאחרים שאנחנו לא אחים שלו – אני רוצה לומר לך, רם, אתה אחי

אורית סטרוק:  אתה אחי האהוב והמוערך גם אם אתה לא מרגיש כך

אורית סטרוק:  הכאב שלך הוא כאבי

אורית סטרוק:  אני לא מזלזלת בכאב הזה, אני בוכה עליו

אורית סטרוק:  מספיק שנים הייתי בצד של אלה שמפסידים, שנרמסים, ושנוסף לכול גם מזלזלים בכאב שלהם

אורית סטרוק:  אני לא אזלזל ולא מזלזלת בכאב של אחיי מהשמאל

אורית סטרוק:      אני רוצה לספר על הבנות שלי, שבימים ההם בזמן הזה, ערב חורבן גוש קטיף, שאלו אותי: אימא, איך לנהוג בחיילים שמגיעים לגרש אותנו? ואני אמרתי להם: תסתכלו על כל חייל ותחשבו שהוא בן – בן זה הבן של אחותי

אורית סטרוק:  הוא לא איש ימין, הוא לא גדל בציבור שלנו, והוא היה באותם ימים חייל

אורית סטרוק:  אמרתי להן: תחשבו שזה הבן דוד שלכן

אורית סטרוק:  אם תסתכלו על כל חייל כאילו הוא אח שלכן, בן דוד שלכן, תדעו איך לפעול כלפיו

אורית סטרוק:       אני מאושרת על הזכות להעביר את החוק החשוב הזה בערב תשעה באב

אורית סטרוק:  זה חוק אסטרטגי, חוק שפותח חסמים להתפתחות ההתיישבות הכפרית בגליל

אורית סטרוק:  החוק הזה נותן לנו צלע אחת מתוך שלוש: צלע אחת היא החוק הזה, שמאפשר ליישובים לגדול ללא חשש; הצלע השנייה תהיה הצלע של תיקון תמ"א 35, לוח 2; הצלע השלישית גם תגיע בקרוב, בעזרת השם – הנחה במחירי הקרקע

אורית סטרוק:  בשלוש הצלעות האלה אנחנו מאפשרים להתיישבות הכפרית ולהתיישבות בכלל, באזורים בעלי חשיבות לאומית, חשיבות אסטרטגית, לגדול ולהתפתח סוף-סוף, לא לקפוא במקומם מתוך חשש לאיבוד המרקם הקהילתי שלהם

אורית סטרוק:  החוק הזה, חבריי, מכיר בזכות של יישוב קהילתי להמשיך ולקיים את חיי הקהילה שלו, שהם בסיס החוסן שלו ושל תושביו

אורית סטרוק:  הוא מכיר בחשיבות של החוסן הקהילתי הזה במקומות המאותגרים האלה ומסכים שאין לפגוע בהם

אורית סטרוק:      חשוב לי לציין שבחוק הזה אנחנו לא ממציאים את הגלגל

אורית סטרוק:  הגלגל הומצא בשנת 2011 כאן במליאת הכנסת, כאשר על הדוכן עמד חבר הכנסת דודו רותם, זיכרונו לברכה

אורית סטרוק:  כבר ציינו שהחוק הזה עמד במבחן בג"ץ

אורית סטרוק:  טענו העותרים בפני בג"ץ שהחוק הזה יהיה חוק מפלה, ובג"ץ אמר במילים פשוטות: נחיה ונראה

אורית סטרוק:  ובכן, חיינו וראינו

אורית סטרוק:  עברו למעלה מעשר שנים, והוכח בכל ועדות ההשגה שהחוק איננו חוק מפלה, ואם חלילה יש אפליה – היא מתוקנת בוועדת ההשגה

אורית סטרוק:  הוכח שהגלגל הזה, שלא הומצא היום, נוסע מצוין, רק מה – הצמיג התבלה, וצריך לחדש אותו באופן שיתאים לימינו ויאפשר ליישובים להמשיך ולגדול

אורית סטרוק:       בעצת הייעוץ המשפטי לכנסת, חשוב לי לציין שהממשלה תומכת בהצעת החוק הזאת ומסכימה לעלות התקציבית שלה

אורית סטרוק:       חשוב לי לומר גם לאזרחי ישראל הערבים – ראשית, נכון, החוק הזה הוא חוק ציוני

אורית סטרוק:  אנחנו לא מתביישים בציונות שלנו

אורית סטרוק:  ציונות איננה גזענות

עאידה תומא סלימאן: – – – ציוני שווה גזעני – – –     

אורית סטרוק: כדאי שתקשיבי

אורית סטרוק:  ציונות איננה גזענות

אורית סטרוק:  ושנית – ואת זה חשוב לי לא פחות לומר לאזרחי ישראל הערבים – חשוב לי שתדעו שממשלת ישראל, שאני חברה בה, מחויבת גם לכם, גם לפתרונות הדיור שלכם, פשוט כי אתם אזרחים במדינה הזו, ואנחנו רואים בכם אזרחים שחייבים להיות שווי זכויות, כי זו דרכו של עם ישראל, זו דרכה של תורת ישראל – לדאוג לכל אדם באשר הוא

אורית סטרוק:  לכן הממשלה שלנו מתכוונת כבר בשבועות הקרובים לתכנן ביתר שאת גם ביישובים הערביים

אורית סטרוק:  אני מכירה את התוכניות האלה, ואני מקווה מאוד שכבר בשבועות הקרובים נוכל להביא בשורה גם בתחום הזה

אורית סטרוק:       אני מבקשת להודות מעומק הלב לכל אלה שליוו את החוק

אורית סטרוק:  ראשית, לאנשי החטיבה להתיישבות, שמראשית חקיקת החוק הזה עזרו בניסוח ובדחיפה ובהובלה שלו; לכל ראשי המועצות האזוריות בנגב ובגליל; ליושב-ראש פורום המועצות האזוריות שי חג'ג'; לפורום לב בגליל

אורית סטרוק:  תודה גדולה ועצומה ליועצת המשפטית של הכנסת עו"ד שגית אפיק, שסייעה בכל יכולתה לכוון את החוק כך שהוא יהיה מידתי ונכון, ולמסייעים על ידה – עו"ד גור בליי ועו"ד ניצן רוזנברג, שאני רואה אותה מכאן ומודה לה מאוד מכאן; למשנה ליועצת המשפטית לממשלה עו"ד כרמית יוליס, ולצוות היועצים המשפטיים שאיתה

אורית סטרוק:  תודה מיוחדת ליועץ שלי, עו"ד שמואל שניידר, שממש זכיתי בו

אורית סטרוק:  תודה לשמחה היקר, לשמחה, שמחה רוטמן, שאפשר לי לקבל את עו"ד שמואל שניידר לשירותי

אורית סטרוק:  תודה

אורית סטרוק:  נהניתי ממנו מאוד בחקיקת הזה

שמחה רוטמן: – – –     

אורית סטרוק: לכל צוות המשרד שלי, תודה

אורית סטרוק:  לחברי האופוזיציה שליוו את חקיקת החוק, ובמיוחד לחבר הכנסת אלון שוסטר, שממש שקד עליו בהתמדה רבה ובשיתוף פעולה שמאוד נהניתי ממנו; לכל חברי האופוזיציה שתומכים בחוק, התמיכה שלכם חשובה מאוד

אורית סטרוק:  ותודה עצומה לחברי חבר הכנסת אוהד טל

אורית סטרוק:  אוהד, תודה גדולה על ההובלה של החוק הזה בוועדה בראשותך, וכמובן ליושב-ראש המפלגה שלנו בצלאל סמוטריץ', שהשכיל להכניס את החוק הזה להסכמים הקואליציוניים שלנו

אורית סטרוק:  בזכותו הגענו עד הלום

אורית סטרוק:  תודה לכולם

אורית סטרוק:  אני קוראת לכולם להצביע בעד החוק

ישראל אייכלר: תודה רבה

ישראל אייכלר:  חבר הכנסת אוהד טל, רוצה להשיב בקצרה למסתייגים?     

הוועדה למיזמים ציבוריים): אדוני היושב-ראש, חברי הכנסת, אני רוצה להשיב לכמה מחברי הכנסת שעלו כאן והציגו את הסתייגויותיהם

הוועדה למיזמים ציבוריים):  אני רוצה לפנות קודם כול לגלעד קריב – אני לא יודע אם הוא כאן, אבל גלעד האשים אותנו שהדיונים בחוק היו לא רציניים, לא מעמיקים ולא מקצועיים

הוועדה למיזמים ציבוריים):  אז אני רוצה, כדי שזה לא יהיה בסיסמאות – בחוק הזה השקענו שבעה ימי דיונים, השתתפו בו נציגים של משרד החקלאות, הכלכלה, הביטחון, המשפטים; שמונה ראשי מועצות אזוריות ישבו שם

הוועדה למיזמים ציבוריים):  שמענו סקירות מקצועיות מהראל ארנון, מומחה למשפט חוקתי, משלומית שיחור, לשעבר רשמת האגודות השיתופיות, מד"ר שי בן יוסף, מומחה ליישוב סכסוכים ותהליכי עומק קהילתיים, מאלוף במיל' איל בן ראובן, מנציגי החטיבה להתיישבות, המכון הישראלי לדמוקרטיה, פורום שילה, האגודה לזכויות האזרח, קולקטיב מזרחי אזרחי, האיגוד החקלאי, תנועת המושבים, לב בגליל ועוד ועוד ועוד

הוועדה למיזמים ציבוריים):  אי-אפשר להגיד שהדיון הזה היה לא רציני, לא מעמיק ולא מקצועי

גלעד קריב: אמרתי שלא נבדק עובדתית הצורך – – –     

הוועדה למיזמים ציבוריים): זה מה שאמרת, גלעד קריב

הוועדה למיזמים ציבוריים):  עכשיו לגבי נתונים

הוועדה למיזמים ציבוריים):  אתה רוצה נתונים – תקבל נתונים, כדי שהסיסמאות הריקות מתוכן שלך ייתקלו בחומת המציאות, מה לעשות

הוועדה למיזמים ציבוריים):  כל שנה מתקיימות כ-4,000 ועדות קבלה; בין 2014 ל-2023, כמה הסתייגויות – כמה עררים הוגשו על ועדות הקבלה? 109 בלבד

הוועדה למיזמים ציבוריים):  60 התקבלו, 49 נדחו

הוועדה למיזמים ציבוריים):  109 השגות, הסתייגות, מתוך כ-36,000 ועדות

הוועדה למיזמים ציבוריים):  היישובים, בשונה מעלילות הדם שאתם משמיצים והסיסמאות הריקות, מקבלים ספרדים ואשכנזים, הם מקבלים דתיים וחילוניים, הם מקבלים סטרייטים ולהט"בים, הם אפילו מקבלים יהודים וערבים

הוועדה למיזמים ציבוריים):  97

הוועדה למיזמים ציבוריים): 5% מהפונים מתקבלים

הוועדה למיזמים ציבוריים):  אלה הנתונים, אלה העובדות

הוועדה למיזמים ציבוריים):  אתם יכולים לדבר בסיסמאות, אתם יכולים לעקם את האף, וכמו שאמר ראש הממשלה בגין, אז יהיה לכם אף עקום

הוועדה למיזמים ציבוריים):       ולחבר הכנסת רם בן ברק, שבאמת, אני חייב לומר, כאב לי מאוד לשמוע את הנאום שלו, בעיקר בגלל שדווקא בוועדה ובדיונים היה לנו שיתוף פעולה מצוין, ובכלל הוא חבר בוועדה שלי ויש לנו שיתופי פעולה מצוינים

הוועדה למיזמים ציבוריים):  אני רוצה לומר לרם, ההבדל בין להיות אחים לבין חברים זה בדיוק ההבדל שכשאתה משפחה של מישהו זה לא על תנאי וזה לא בערך וזה לא לבחירה

הוועדה למיזמים ציבוריים):  אנחנו משפחה

הוועדה למיזמים ציבוריים):  כן, גם כשאנחנו לא מסכימים

הוועדה למיזמים ציבוריים):  כשרועי קליין קפץ על הרימון, הוא קפץ על הרימון כדי להגן על חבריו בלי לבדוק אם הם מסכימים איתו או לא מסכימים איתו, אם הם תומכים בדעתו או מתנגדים לדעתו

הוועדה למיזמים ציבוריים):  זאת הערבות ההדדית של עם ישראל

הוועדה למיזמים ציבוריים):  ואני מתחנן בפניכם, חברי האופוזיציה, בואו ננהל שיח ענייני

הוועדה למיזמים ציבוריים):  קצת פחות סיסמאות, קצת פחות שיח מרחיק, וקצת יותר שיח מקרב, לפחות בימים האלו

ישראל אייכלר: תודה רבה לאוהד טל, יושב-ראש הוועדה

ישראל אייכלר:       אנחנו ניגשים להצבעה על הצעת חוק לתיקון פקודת האגודות השיתופיות (מס' 12), התשפ"ג–2023

ישראל אייכלר:  אני מבין שכל ההסתייגויות של קבוצת חד"ש-תע"ל, קבוצת העבודה, קבוצת רע"מ, קבוצת יש עתיד וקבוצת המחנה הממלכתי הוסרו

בועז טופורובסקי: הכול הוסר

ישראל אייכלר: הכול הוסר, כל ההסתייגויות הוסרו

ישראל אייכלר:       לכן אנחנו ניגשים להצבעה בקריאה שנייה על כל הסעיפים כנוסח הוועדה, מסעיף 1 עד 7, כולל

ישראל אייכלר:  מי בעד? מי נגד? מי נמנע?     

ישראל אייכלר: בעד סעיפים 1–7 – 42 

ישראל אייכלר: נמנעים – אין 

ישראל אייכלר: 42 בעד, 12 מתנגדים, ולכן אני קובע שחוק פקודת האגודות השיתופיות התקבל בקריאה שנייה

ישראל אייכלר:       מה רצית להגיד?     

שמחה רוטמן: – – –      

יצחק פינדרוס: למה הצבעת נגד?      

ישראל אייכלר: חבר הכנסת שמחה רוטמן, מה אתה רוצה שאני אגיד, שהצבעת או שרצית להצביע?     

שמחה רוטמן: – – –      

ישראל אייכלר: אני מודיע לפרוטוקול ששמחה רוטמן רצה להצביע בעד

ישראל אייכלר:       המזכיר, אפשר לגשת לקריאה שלישית?      עכשיו אנחנו עוברים לקריאה שלישית על חוק לתיקון פקודת האגודות השיתופיות (מס' 12), התשפ"ג–2023

ישראל אייכלר:  מי בעד? מי נגד? מי נמנע?     

ישראל אייכלר: בעד החוק – 42 

ישראל אייכלר: נמנעים – אין 

ישראל אייכלר: 42 בעד, 11 נגד

ישראל אייכלר:  אני קובע שהצעת החוק לתיקון פקודת האגודות השיתופיות התקבלה בקריאה השלישית ותיכנס לספר החוקים

אחמד טיבי: בושה, בושה, בושה

אחמד טיבי: [רשומות (הצעות חוק, חוב' כ/974)

אחמד טיבי: ] 

ישראל אייכלר: אנחנו עוברים להצעת החוק הבאה, הצעת חוק לתיקון פקודת העיריות (מס' 154) (חלוקת הכנסות)

ישראל אייכלר:  יציג את הצעת החוק יושב-ראש ועדת הפנים חבר הכנסת יעקב אשר

ישראל אייכלר:  בבקשה, חבר הכנסת אשר, עשר דקות לרשותך

ועדת הפנים): מכובדי היושב-ראש, חבריי השרים, חברי הכנסת, אני שמח להעלות היום לאישור לקריאה הראשונה את הצעת החוק על צדק חלוקתי לכל הרשויות המתוקצבות במדינת ישראל

ועדת הפנים):       אדוני היושב-ראש, בפקודת העיריות ניתנה סמכות לשר הפנים, בהסכמת שר האוצר, ואחרי עיון בהמלצות של ועדת חקירה שהוא ממנה לצורך זה, להחיל מצב שבאזור תעשייה שאין בו מגורים אשר מצוי ברשות עירייה או מועצה מקומית מסוימת, ההכנסות המתקבלות באותו אזור תעשייה ומסחר – שהוא בדרך כלל אזור עתיר ארנונה – יחולקו בין אותה רשות לבין רשויות סמוכות או גובלות עם אותה עירייה או רשות מקומית

ועדת הפנים):  הרציונל של הסמכות לקבוע צו חלוקת הכנסות בא לבטא צדק חלוקתי: לקחת אזור שהמדינה הקצתה למסחר ותעסוקה, שהוא משרת ומתפרנס מכלל האזור ומערים אחרות – הכוונה היא שיש מקומות שבהם האזורים הללו מתפרנסים מכל היישובים והרשויות שנמצאות מסביב – ולחלק את ההכנסות עם יתר הרשויות הסמוכות אליו

ועדת הפנים):  דבר זה מחזק את החוסן הכלכלי של אותן רשויות, משפיע על הרווחה, על החינוך ועל פרמטרים נוספים

ועדת הפנים):  אנחנו רוצים שכל ילד או תושב יקבל את המגיע לו, גם אם הוא גר בעיר שיש בה פחות אזורי תעסוקה, מסיבות תכנוניות, או אזורי מסחר עתירי ארנונה וכו'

ועדת הפנים):  לאור זאת, הצעת החוק מבקשת לתת סמכות לשר הפנים למנות ועדת חקירה לעניין הכנסות, ולקבוע בהתאם חלוקת הכנסות גם במקומות שמעבר לקו הירוק – כיום לא ניתן לעשות זאת

ועדת הפנים):      אני רוצה לומר לכם, חבריי מהאופוזיציה, לא מדובר פה בשום חוק שנוגע למהלך מדיני כזה או אחר – שגם זה לגיטימי; מדובר פה על דבר מאוד מאוד פשוט: יש כלי ממשלתי – שאגב, הצליח להציל הרבה מאוד רשויות – שכל המטרה שלו זה לעשות צדק חלוקתי ושוויון של משאבי הקרקעות עתירות הארנונה

ועדת הפנים):  הקו הירוק זה ויכוח אחר, לא קשור לעניין

ועדת הפנים):  אותן רשויות מקומיות מעבר לקו הירוק מתוקצבות על ידי אותו משרד פנים שיושב כאן בירושלים

ועדת הפנים):  הוא קובע את מענקי האיזון, הוא קובע את מענקי הפיתוח, הוא מתקצב אותם

ועדת הפנים):  משרד האוצר אחראי על אותן רשויות

ועדת הפנים):  אז יש קו ירוק שנמצא, לא לוקחים מהן – – –     

גלעד קריב: – – –     

ועדת הפנים): אל תהיה כזה שמרן, תהיה קצת רפורמי, תתקדם קצת

ועדת הפנים):  אתה מחזיק איזה קו כל כך הרבה שנים? ירוק – תהפוך אותו לוורוד

ועדת הפנים):      ולכן כל הסיפור פה – ואני אומר את זה גם לידידיי מהמפלגות הערביות, אין פה שום עניין מדיני – – –     

וליד טאהא: – – – התנחלויות

יוסף עטאונה: הוא מחזק את ההתנחלויות, והוא אומר שאין עניין מדיני

יוסף עטאונה:  מה זה?     

ועדת הפנים): אני אומר לכם שוב, אין פה שום עניין, לא מדיני ולא נגד אף אחד

ועדת הפנים):  ברור, אתם מסתכלים על זה מההיבט שלכם

ועדת הפנים):  חבריי, אתם מכירים אותי מהוועדה

ועדת הפנים):  אני בא מעולם הפרקטיקה – –     

יוסף עטאונה: אני מתפלא עליך

יוסף עטאונה:  אני מתפלא עליך שאתה מביא הצעה כזאת

ועדת הפנים): – – והפרקטיקה מבחינתי היא שהכול זה הצגה

ועדת הפנים):  למה? אותו משרד פנים מתקצב

ועדת הפנים):  ישב ווליד בכיסא שלי קודם וניהל דיונים על דברים שבהם משרד הפנים הזה, שיושב פה בירושלים, מתקצב את כל הערים מעבר לקו הירוק

ועדת הפנים):  כן

ועדת הפנים):       מה קורה? מדובר כאן על הכנסות שיכולות להגיע מפנים ישראל לאותן ערים, וגם יכול להיות שיהיו ערים שמשרתות ציבורים אחרים, ואני לא מתייחס לאף אחד במיוחד

ועדת הפנים):  אני יודע דבר אחד: כשאני כתבתי את הצעת החוק הזאת, וכשאני הצטרפתי להצעה הזאת – –     

יוסף עטאונה: מה התכלית של ההצעה הזאת?     

ועדת הפנים): – – גם בקדנציה הקודמת, כשהגיש אותה חברי השר לענייני דתות – חבר הכנסת מלכיאלי, אני מזכיר אותך, שאתה יזמת את הדבר הזה – בקדנציה הקודמת, כשהוא היה כאן עוד חבר כנסת פעיל, רציני, מוכשר, מחוקק מוכשר, והיום הוא שר מוכשר ברוך השם

וליד טאהא: – – – להתנחלויות

וליד טאהא:  אתה לא מבין

ועדת הפנים): לכן אני אומר, אדוני היושב-ראש, ואני אומר את זה גם לחברים מהאופוזיציה – ואני גם שמח שלא כל האופוזיציה נגד העניין הזה, כמו שאני רואה – אני מבקש לתמוך בהצעה הזאת, בצדק החלוקתי הזה, שמונע מרשויות להתמוטט ולקרוס כלכלית

ועדת הפנים):       אני בא מעיר שהצליחה להרים אזורי תעסוקה במרכז הארץ

ועדת הפנים):  בני ברק – היום זה מה שמחזיק אותה

ועדת הפנים):  והערים האלה לא יכולות, כי כמו שאנחנו יודעים, בגלל שזה קו ירוק זה גם תלוי בחלק ההוא הרבה במינהל האזרחי, ופחות ופחות מאשרים להן אזורי תעשייה

ועדת הפנים):  ולכן הדברים האלה הם באמת חוסר שוויון משווע

ועדת הפנים):  אין פה שום עניין מדיני, אין פה שום עניין לאומני, ולכן אני מציע לכולם להצטרף להצבעה בעד

ועדת הפנים):  צדק חלוקתי זה דבר נכון מאוד בכל עניין

ועדת הפנים): [הצעת חוק פ/454/25; נספחות

ועדת הפנים): ] 

ישראל אייכלר: להצעת החוק של חבר הכנסת יעקב אשר – תודה רבה לך – הוצמדו עוד שתי הצעות חוק: האחת של חבר הכנסת אוריאל בוסו והאחת של חבר הכנסת יונתן מישרקי

ישראל אייכלר:  חבר הכנסת אוריאל בוסו, בבקשה

ישראל אייכלר:  שלוש דקות

אוריאל בוסו: אדוני היושב-ראש, מכובדיי השרים, חבריי חברי הכנסת, בהמשך להצעות החוק שהגישו ידידי חבר הכנסת יעקב אשר, יושב-ראש ועדת הפנים והגנת הסביבה, וחבר הכנסת יונתן מישרקי – ונמצא כאן באולם גם השר מיכאל מלכיאלי, שלמעשה הצעת החוק שאני הגשתי היא הצעת חוק שלו במקור, ועקב התמנותו לשר המשכתי לפעול; אני לוקח חוקים כאשר אני רואה בהם היגיון וצדק אמיתי, ואני מאמין בזה, ולכן ראיתי לנכון לקדם אותו

אוריאל בוסו:      כפי שהציג כאן מציג החוק חבר הכנסת יעקב אשר, אנחנו לא מדברים כאן על לקחת משאב מהאחד לשני סתם, אלא לסדר מצב קיים היום של אי-שוויון אמיתי בחלוקה

אוריאל בוסו:  באחד המקומות שביקרתי, מבלי לנקוב באזורים ספציפיים – אני מבלה באיזה אזור תעשייה, מרכז מסחרי, משלם כסף, הולך, ואני בטוח שזה שייך לאותו שטח טריטוריאלי, אותו אזור, והארנונה מגיעה לאותו מקום

אוריאל בוסו:  מסתבר שיש קו מפריד, נקרא לזה קו דמיוני, שלא נותן לעיר הסמוכה, שהיא למעשה המפרנסת של המקום הזה, ליהנות מאותן הכנסות של אותו מרכז מסחרי או אותו אזור תעשייה

אוריאל בוסו:      אם אתה הולך להסתובב בדרום ובעוד מקומות – אזורים מסוימים מזינים ארנונה והכנסות למקומות שלא זקוקים להם בכלל, מלבד זה שהם לא חלק מהם

אוריאל בוסו:  ואתה מסתכל על מקומות אחרים, שזה למעשה – מלבד פקודת הרשויות שעשו כאן בתקציב המדינה בוועדת הכספים, אני מדבר כאן על משהו שצריך להסדיר בשביל לחזק את הרשויות שזקוקות לאותן הכנסות

אוריאל בוסו:  לפעמים מרכז מסחרי אחד, שניים, שלושה ואזור תעשייה יכולים להחזיק מועצה שלמה או עיר סמוכה שלמה

אוריאל בוסו:      לכן אני קורא לחברי הכנסת לתמוך בהצעת החוק הזאת בקריאה הראשונה

אוריאל בוסו:  כפי שאמר יושב-ראש ועדת הפנים והגנת הסביבה, אין כאן עניין במקרה הזה בין יהודים לשאינם יהודים, או כניסה לסוגיית השטחים או לא שטחים, אלא זה במרכז הארץ, במקומות שאתה בחיים לא היית יודע שאם אתה נוסע, אתה עובר קו דמיוני שגורם לחלוקה לא שוויונית

אוריאל בוסו:  תודה רבה

ישראל אייכלר: תודה רבה

ישראל אייכלר: הודעה למזכיר הכנסת

דן מרזוק: ברשות יושב-ראש הישיבה, אני מתכבד להודיעכם, כי הונחו היום על שולחן הכנסת –      לקריאה שנייה ולקריאה שלישית: הצעת חוק רישוי שירותים ומקצועות בענף הרכב (תיקון מס' 11), התשפ"ג–2023, שהחזירה ועדת הכלכלה; הצעת חוק ביטוח בריאות ממלכתי (תיקון מס' 67), התשפ"ג–2023, שהחזירה ועדת הבריאות

דן מרזוק:       פרוטוקול בין ממשלת מדינת ישראל לבין ממשלת הרפובליקה הסוציאליסטית של וייטנאם בדבר תיקונים להסכם בין ממשלת מדינת ישראל לבין ממשלת הרפובליקה הסוציאליסטית של וייטנאם בדבר שירותי אוויר, שנחתם ב-25 בינואר 2006

דן מרזוק:  תודה

ישראל אייכלר: תודה רבה

ישראל אייכלר: [הצעת חוק פ/3349/25; נספחות

ישראל אייכלר: ] 

ישראל אייכלר: הצעת חוק מוצמדת של חבר הכנסת יונתן מישרקי

ישראל אייכלר:  חבר הכנסת מישרקי

יונתן מישרקי: תודה רבה, אדוני היושב-ראש

יונתן מישרקי:  חבריי חברי הכנסת, כשאנחנו מדברים על צדק חלוקתי, אנחנו מדברים על סגירת פערים – פערים בין הפריפריה למרכז, בין עשירים לעניים, בין אוכלוסיות מיעוט לאוכלוסייה הכללית

יונתן מישרקי:  צדק חלוקתי מבוסס על קריטריונים של שוויון, ומטרתו לתת מענה למצבים מסוימים של חוסר שוויון

יונתן מישרקי:  לכן כאשר אנחנו מקדמים מהלך חקיקתי שבבסיסו עומדים עקרונות השוויון, על מהלך זה להיות שוויוני

יונתן מישרקי:  אני אקצר, חברים, לאור לוחות הזמנים, ואני אומר שמטרת הצעת חוק זו כשמה כן היא – להביא צדק חלוקתי בכל הרשויות המתוקצבות במדינת ישראל, ולקבוע כי שר הפנים יהיה רשאי להחליט על חלוקת הכנסות, גם אם הרשויות המקומיות הסמוכות לרשות המקומית שבתחומה נמצא השטח האמור, או הגובלות בה, נמצאות באזור יהודה ושומרון

יונתן מישרקי:       הצעת חוק זו הובאה בעבר, כמו שהוזכר פה על ידי השר לשירותי דת הרב מלכיאלי, והיום היא מגיעה בשנית לקריאה ראשונה

יונתן מישרקי:  מדובר בהצעת חוק חברתית, שבאה לתת מענה לקיפוח של שנים

יונתן מישרקי:  שימו לב, הצעת החוק הזו אינה מחייבת להעביר את ההכנסות בין הרשויות, אלא מכניסה את הרשויות ביו"ש למניין הרשויות שלשר הפנים סמכות לקבוע חלוקת הכנסות לגביהן מרשויות אחרות, לאחר עבודת מטה מקצועית ומשפטית – הנדרשת גם היום לגבי כל סוג של חלוקת הכנסות

יונתן מישרקי:  ופה זה גם המקום לציין לשבח את הוועדות הגיאוגרפיות שמתנהלות במקצועיות רבה במשרד הפנים על ידי גורמי מקצוע בלבד

יונתן מישרקי:       בשלב הזה ברצוני להודות לשר הפנים, כמובן, על תמיכתו בחוק החשוב הזה, ולידידי יושב-ראש ועדת הפנים חבר הכנסת יעקב אשר, שקידם את הצעת החוק במסגרת ניהול הדיונים בוועדת הפנים

יונתן מישרקי:  תודה רבה

ישראל אייכלר: תודה רבה

ישראל אייכלר:  אנחנו נעבור לרשימת הנואמים

ישראל אייכלר:  חבר הכנסת סימון דוידסון – איננו

יאיר לפיד: בגלל שעשינו החלפה, אני, ברשותך, אהיה ראשון

ישראל אייכלר: אתה ברשימה

יאיר לפיד: הם ביקשו לעשות החלפה

ישראל אייכלר: אין בעיה

ישראל אייכלר:  חבר הכנסת דן אילוז – גם לא נמצא

ישראל אייכלר:  אז עכשיו חבר הכנסת יאיר לפיד, בבקשה

יאיר לפיד: אדוני היושב-ראש, כנסת נכבדה, המליאה די ריקה היום, תסתכלו עליה

יאיר לפיד:  כשהמליאה הזו ריקה, יותר קל לזכור שאנחנו יכולים למלא אותה במשהו אחר, בכל מה שלא היה פה אתמול – בתקווה, באנשים שאכפת להם, בכל מה שטוב במדינת ישראל

יאיר לפיד:       אני רוצה להגיד מפה לכל מי שהיה אתמול ברחובות, לכל מי שהתייצב מול המכת"זיות, וגם לכל מי שישב בבית והרגיש שעולמו חרב עליו: אנחנו נתקן את זה

יאיר לפיד:  אנחנו, ביחד, כל האנשים שמאמינים שהמדינה הזו היא נס שאסור לוותר עליו, כל מי שמאמין שממשלות באות והולכות אבל הדבר שהקמנו פה הוא חזק ונכון – אני אומר לכם: אני מבטיח לכם, אנחנו נתקן את זה

יאיר לפיד:  אנחנו נבטל את החוק שעבר אתמול

יאיר לפיד:  אנחנו ניכנס לפה, למליאה, 64 או 65 או 75, ואנחנו נצביע, וכל מה שהם עשו אתמול יעבור מן העולם, ייעלם כלא היה

יאיר לפיד:       אנחנו נבטל את החוק, אבל זה לא יכול לעצור שם

יאיר לפיד:  אנחנו לא יכולים להסתפק בזה, אנחנו צריכים לתקן את מה שעמד אתמול מאחוריו, את מה שהפך את האסון לאפשרי

יאיר לפיד:  האבסורד הגדול אתמול היה שלמיעוט היה רוב

יאיר לפיד:  לוין ובן גביר הם לא רוב – הם מיעוט קיצוני שניצל נסיבות יוצאות דופן: ראש ממשלה שנחלש, מפלגת שלטון שהתנוונה והליך משפטי שנמשך ונמשך

יאיר לפיד:  מול המיעוט הקיצוני הזה עומד הרוב הישראלי המתון

יאיר לפיד:  הוא כולל הרבה מאוד אנשים שחושבים שצריך לתקן את מערכת המשפט, אבל לא ככה – לא במחיר של קרע בעם, לא במחיר הפגיעה האנושה בביטחון שלנו, בפרנסה שלנו, ביחסים עם העולם

יאיר לפיד:       האנשים האלה הם שותפינו

יאיר לפיד:  הם צריכים להיות איתנו

יאיר לפיד:  אנחנו צריכים לעבוד קשה כדי להתחבר אליהם, כדי לבנות איתם קואליציה

יאיר לפיד:  לא רק קואליציה כאן בבניין – קואליציה של רעיונות, קואליציה של אכפתיות ושל אהבת ישראל

יאיר לפיד:  לכל מי ששואל אותנו: מה התוכנית שלכם? זו התוכנית שלנו

יאיר לפיד:  אנחנו נתקן את זה

יאיר לפיד:  זה לא יהיה קל

יאיר לפיד:  זה לא יקרה ביום, אבל זה אפשרי, וזה יקרה

יאיר לפיד:  הניצחון שייך לאלה שמאמינים בו ולאלה שמאמינים בו יותר זמן

יאיר לפיד:  תודה רבה

ישראל אייכלר: חברת הכנסת שרון ניר, בבקשה

שרון ניר: אדוני היושב-ראש, חבריי חברי הכנסת, יממה עצובה, אחרי שפה, במשכן הזה, חוקקנו אתמול חוק שעבר תהליך של חקיקה שרירותית – חוק בלתי סביר בעליל, שגרם לעשרות אלפי ומאות אלפי ישראלים לשטוף את הרחובות; ישראלים שהם ציונים, פטריוטים, ששוטפים את הרחובות עם עצבים חשופים בחברה הישראלית

שרון ניר:       אני יכולה להגיד שזאת אחת התקופות שמייצרות לנו איזשהו סוג של וקטור שבו אנחנו מזהים שבר עמוק בחברה הישראלית

שרון ניר:  ואתה יודע מה הכי נורא, אדוני היושב-ראש? שאנחנו בתוך הסיטואציה הזאת פחות מיממה, ומתעוררים להצעת חוק נוספת, שאני לא יודעת אם היא מטרילה או שהיא חלק מהסכמים קואליציוניים, אבל היא הצעת חוק שמנסה לייצר סימטריה בין המשרתים בצה"ל לבין לומדי התורה

שרון ניר:  ולא שיש לי חלילה דבר על לומדי התורה

ישראל אייכלר: את מדברת על חוק פקודת העיריות?     

שרון ניר: לא, אני מדברת על החוק שהונח על ידי משה רוט היום בבוקר

ישראל אייכלר: אה, זה נושא אחר

שרון ניר: ואני אומרת שהחוק הזה שהונח הבוקר הוא פשוט סוג של אצבע בעין לצבא שלם, שמתמודד עם מציאות קשה מאוד של פגיעה בלכידות כתוצאה ממה שקורה פה בבית הזה, כתוצאה מחוקי ההפיכה המשטרית

שרון ניר:      כשאני צריכה לשמוע את הרמטכ"ל היום פונה – ואני מכאן מצטרפת אליו כמובן, ופונה לכל אנשי המילואים ואומרת להם: תגיעו, תשמרו על הצבא שלנו; הצבא שלנו צריך להיות מחוץ לשיח הפוליטי ומחוץ לחוקי ההפיכה המשטרית

שרון ניר:  אבל פה בתוך הבית יש מפלגה שאומרת: עזבו רגע צבא – אנחנו שמים לנגד עינינו את חזונו של גפני, שחצי העם ישרת וחצי העם ילמד תורה, ואנחנו גם נייצר שוויון מעוות בין השניים

שרון ניר:  זה מה שהמפלגה הזו אומרת בתקופה שהצבא צריך להתמודד עם אתגרים ביטחוניים יוצאי דופן, עם מציאות ביטחונית מאוד מאוד מורכבת ועם סיטואציה שצריך לשמור על הלכידות

שרון ניר:  הרי הדבר הכי יפה בצה"ל בסוף זה עצם העובדה שכולם מתגייסים לצה"ל מכל חלקי החברה הישראלית, ואפשר לייצר פה וקטור אחד

שרון ניר:       אז אני אומרת כאן ומעבירה מסר אחד ברור לצבא: אנחנו לא ניתן לאף אחד לשנות או לפגוע כהוא זה במעמדם של המשרתים בצבא, במעמדם של אלו שתורמים לצבא ולביטחון המדינה

ישראל אייכלר: תודה רבה

ישראל אייכלר:  חברת הכנסת יסמין פרידמן, בבקשה

יסמין פרידמן: אדוני היושב-ראש, חבריי חברי הכנסת, לפני כמה שבועות פגשתי באחד הדיונים בכנסת את ציפי לביא

יסמין פרידמן:  ציפי היא מייסדת ארגון "נבחרות חרדים לעתיד" – ארגון של נשים חרדיות שמסרבות להשלים עם העובדה שאין להן ייצוג בכנסת

יסמין פרידמן:  בכנסת

יסמין פרידמן:  אחרי הדיון שוחחתי עם ציפי והבטחתי לה שבכל פעם שתרצה היא תוכל לשלוח לי נאום שכתבה, ואני אקריא אותו בפני חברי הכנסת במליאה; בלי עריכות, בלי ביקורת – פשוט להקריא

יסמין פרידמן:  במקום כמו משכן הכנסת, שאמור לייצג את כולם, חשוב שישמעו גם את דעותיהן של אלו שאין להן נציגות, כמו הנשים החרדיות

יסמין פרידמן:      אז את הדברים האלה כתבה ציפי אתמול בעודה נמצאת בהפגנה בירושלים: רוב מי שכאן יחזור היום הביתה ויקבל טפיחה על השכם על זה שהוא או היא יצאו היום להילחם על הדמוקרטיה, תקבל טפיחת שכם על זה שיצאה להשמיע קול נגד ביטול עילת הסבירות

יסמין פרידמן:  אני רוצה לדבר אל אחיותיי החרדיות שנשארו בבית, אותן אחיות שלא טופחות על שכמי אלא לפעמים מזדהות בשקט, לפעמים מזדהות בקול, ולפעמים גם ממש כועסות עליי

יסמין פרידמן:  עילת הסבירות היא לא נושא של חילונים, היא לא נושא של שמאלנים, היא לא נושא של המשועממים שיוצאים לרחובות וזועקים מילה לא ברורה

יסמין פרידמן:  דמוקרטיה היא נושא של כולנו

יסמין פרידמן:      המטוטלת מתנודדת מצד לצד, אחיות

יסמין פרידמן:  עכשיו היא בצד אחד, עוד שנייה וחצי היא תהיה בצד השני

יסמין פרידמן:  אני רוצה להזכיר לכן מה קרה כשהיא הייתה בצד ההוא – ואת זה אומרת ציפי

יסמין פרידמן:  הייתה פה ממשלה שאישרה החלטה שאומרת שמהרגע להרגע לא יהיה לילדים שלכן סבסוד למעונות היום

יסמין פרידמן:  אני זוכרת את החרדה שלכן, את האי-ודאות, את הפחד הקיומי

יסמין פרידמן:  אני זוכרת את הכעס והשנאה שפיזרתן עליי כשחברתי למפלגה שהובילה את הממשלה הזו

יסמין פרידמן:  ואתן צדקתן

יסמין פרידמן:  לא אני אומרת, בית המשפט אמר, בג"ץ

יסמין פרידמן:  כן, בג"ץ הוא זה שקבע שזה לא סביר באופן קיצוני לשלול מכן את הסבסוד הזה בהתראה כל כך קצרה

יסמין פרידמן:  אחיות שלי, בפעם הבאה שהמטוטלת תגיע לצד השני, השם ישמור עליכן, כי בית המשפט והחוק לא יעשו את זה

יסמין פרידמן:  תודה

ישראל אייכלר: חבר הכנסת יוסף עטאונה, בבקשה, שלוש דקות

יוסף עטאונה: כבוד היושב-ראש, כנסת נכבדה, חבל שהמציע, ידידי יעקב אשר, לא נמצא במליאה

יוסף עטאונה:  בהצגת החוק הוא דיבר על צדק חלוקתי

יוסף עטאונה:  הוא גם דיבר על התמוטטות רשויות ועל החוק והתכלית שלו שבאה לענות על זה

יוסף עטאונה:  היום בוועדת הכספים התקיים דיון בהשתתפות ראשי רשויות מהחברה הערבית, שהעלו את הטענות שלהם כלפי משרד הפנים ומשרד האוצר, שהם כמעט לא מצליחים לשלם משכורות כי מתעכבים איתם במענקי איזון, תקציבי ביטוח וגם בקרן לצמצום פערים

יוסף עטאונה:  מי שרוצה צדק חלוקתי צריך קודם כול, לפני, להסתכל מעבר לקו הירוק; הוא צריך להסתכל על 20% מהאוכלוסייה שנמצאים בתוך מדינת ישראל, ולפי כל הנתונים של הלשכה המרכזית לסטטיסטיקה הם נמצאים באשכולות הכי נמוכים חברתית-כלכלית

יוסף עטאונה:  במקום לבוא ולתמוך באוכלוסיות המוחלשות האלה, הערביות, באים ומביאים הצעת חוק שמתעלמת מהמציאות ורוצים לחזק התנחלויות

יוסף עטאונה:       ידידיי המציעים, התנחלויות לא צריך לחזק, התנחלויות צריך לפרק

יוסף עטאונה:  המכשול לשלום ולסגירת מעגל הדמים בין שני העמים, הישראלי והפלסטיני, הוא ההתנחלויות

יוסף עטאונה:  במקום לחזק התנחלויות צריך לקבל את האומץ להסתכל למציאות בעיניים ולפרק התנחלויות, לא לחזק אותן

יוסף עטאונה:  לכן, חבל שאתם משתמשים בטרמינולוגיה מוטעית – "צדק חלוקתי", "צמצום פערים בין מרכז ופריפריה"

יוסף עטאונה:  יוני, אנחנו לא חלוקים, לא בצדק חברתי ולא במרכז ופריפריה

יונתן מישרקי: מדובר פה על – – –      

יוסף עטאונה: אבל בקטע של חיזוק התנחלויות אנחנו חלוקים, ולכן אנחנו מתנגדים להצעת החוק

יוסף עטאונה:  גם מהבחינה המדינית היא טועה ומטעה ומנציחה את הכיבוש, שצריך להסתיים

ישראל אייכלר: תודה רבה, חבר הכנסת

יוסף עטאונה: גם בצד החברתי היא מתעלמת מהמצוקה האמיתית של האוכלוסייה הערבית

יוסף עטאונה:  תודה רבה

ישראל אייכלר: תודה רבה

ישראל אייכלר:  חבר הכנסת ואליד אלהואשלה נמצא? לא

ישראל אייכלר:  אה, תעל, שלוש דקות

וליד אל-הואשלה: מכובדי היושב-ראש, חבריי חברי הכנסת, אין צדק חלוקתי

וליד אל-הואשלה:  תהום פעורה בין הסיסמאות של הממשלה לבין המציאות

וליד אל-הואשלה:  את הזמן שנותר אני תורם לציונות הדתית ולשר האוצר שעומד בראשה כדי לחשב מסלול מחדש

וליד אל-הואשלה:  תודה

ישראל אייכלר: תודה רבה

ישראל אייכלר:  חבר הכנסת אחמד טיבי, בבקשה

אחמד טיבי: איפה מציע החוק? מישרקי, אנת מווג'וד? איך מפלגה חברתית חרדית מציעה הצעה מושחתת כזאת? אתם לוקחים כסף מכאן, ארנונה, ומעבירים להתנחלויות

אחמד טיבי:  מה זה הדבר הזה? מה, אין לכם עניים בפריפריה?     

בועז טופורובסקי: לוקחים ממי שמרוויח ונותנים למי – – –     

אחמד טיבי: מה זה הדבר הזה? מה זאת המחשבה העקומה? שמעתי אותך עונה ואומר שמדובר ביישובים גדולים

בועז טופורובסקי: – – – שירות בצבא

אחמד טיבי: יש הבדל בין פשע גדול לפשע קטן? פשע הוא פשע, מלחמה

אחמד טיבי:  התנחלות גדולה זה פשע מלחמה גדול

יונתן מישרקי: יישובים גדולים מאוד שהקו הירוק הדמיוני עובר ביניהם בתוך היישוב עצמו

אחמד טיבי: לא דמיוני

אחמד טיבי:  אפילו ישראל מחויבת כלפי החוק הבין-לאומי, אבל לא מכבדת אותו

יונתן מישרקי: – – – מקבל כסף מאזור תעשייה – – –     

אחמד טיבי: אז אתה לוקח כסף משם ומעביר להתנחלויות

אחמד טיבי:  אתה לא משאיר עבודה לבצלאל סמוטריץ'

אחמד טיבי:  אתם – מה זה הדבר הזה? יש פריפריה, יש יישובים ערביים; תפתרו את בעיית מענקי האיזון ברשויות קודם, הכסף שעדיין תקוע במשרד האוצר אצל סמוטריץ', שמשרד הפנים רוצה להעביר אבל סמוטריץ' רוצה לבדוק, לשקול

אחמד טיבי:  לכן החוק הזה הוא חוק נורא, חוק גרוע, חוק בלתי שוויוני בעליל, ובעיקר הוא חוק בלתי צודק

אחמד טיבי:  אני מודה לך, אדוני

ישראל אייכלר: תודה רבה

ישראל אייכלר:  חבר הכנסת עופר כסיף

עופר כסיף: כבוד היושב-ראש, חברי הכנסת, קודם כול אני רוצה להצטרף למה שאמר חברי חבר הכנסת טיבי – זה חוק שבאמת אני לא מבין את מציעיו לאור יומרתם החברתית

עופר כסיף:       אבל אני רוצה לדבר על משהו אחר בכל זאת, כי אני לא אחזור על מה שנאמר קודם

עופר כסיף:  שר הכישלון הלאומני, השר הבטל, אמר היום שאם בג"ץ יפסול את חוק ביטול עילת הסבירות, "נראה בזה ניסיון הפיכה", הוא אומר

עופר כסיף:  "נראה בזה ניסיון הפיכה"

עופר כסיף:  אז קודם כול אני רוצה לומר לבור הגזען, לכישלון הלאומני, שילמד כמה דברים

עופר כסיף:  דבר ראשון – הסברתי את זה באריכות כשדיברתי נגד ביטול עילת הסבירות, אבל אני אחזור לטובת הבור – ההפיכה היא של הממשלה, לא של אלה שיוצאים כך או אחרת נגד החוק הזה וההפיכה בכללה

עופר כסיף:  ההפיכה היא של הממשלה, לא של בג"ץ אם יפסול ולא של הציבור

עופר כסיף:  רק בדיקטטורות השלטון מעל החוק, ולכן כל החלטה, קביעה או אמירה נגד השלטון יכולה להיחשב כניסיון הפיכה או כהפיכה

עופר כסיף:  במשטרים דמוקרטיים השלטון כפוף לחוק

עופר כסיף:  זה חלק ממה שמכונה שלטון החוק

עופר כסיף:  וכאשר השלטון עצמו חותר תחת שלטון החוק ומחסל אותו, הוא עצמו עושה הפיכה

עופר כסיף:  ואם הוא עצמו עושה הפיכה, זכותו של הציבור ואפילו חובתו למרוד בו, באותו שלטון

עופר כסיף:       אני רוצה לפנות פה לחבריי

עופר כסיף:  מי רוצה לנחש מי כתב את הדברים הבאים, מטי? חידון

עופר כסיף:  מי כתב את הדברים הבאים? זה ציטוט: "זכאי אדם להתנגד בפועל לדיכוי ולעריצות ולהתגונן כפי הצורך בפני כל התנגשות בלתי חוקית בחייו, בשלמות גופו, בכבודו ובקניינו"

עופר כסיף:  שימו לב: "חיללה הרשות את זכויות האדם והאזרח, וגם הערבויות החוקיות חדלו למעשה מלהיות מגן לו – יהא המרד לזכות ולחובה לעם וכל חלק בקרב העם"

מטי צרפתי הרכבי: בגין או ז'בוטינסקי? מי?     

עופר כסיף: כמעט

עופר כסיף:  מי שכתב את הדברים האלה היה ד"ר יוחנן בדר

עופר כסיף:  זה חלק מהצעת תנועת החרות לחוקה

עופר כסיף:  1950, כמדומני

ישראל אייכלר: תודה רבה על השיעור בחוק – – –     

עופר כסיף: אני אסיים, ברשותך, משפט אחרון, רק כדי לסכם

ישראל אייכלר: פעם בדר-עופר לקח לכם הרבה קולות

עופר כסיף: רק כדי לסכם, תנועת החרות של ז'בוטינסקי ובגין, במילותיו של יוחנן בדר, אומרת שכאשר השלטון עושה הפיכה נגד שלטון החוק ולמעשה פוגע בזכויות האדם – זכותו וחובתו של העם למרוד בו, וזה מה שאני קורא לציבור לעשות

ישראל אייכלר: תודה רבה

ישראל אייכלר:  חבר הכנסת משה טור פז

ישראל אייכלר: הודעה לסגנית מזכיר הכנסת

אלינור ימין: תודה

אלינור ימין:  ברשות יושב-ראש הישיבה, אני מתכבדת להודיעכם, כי הונחו היום על שולחן הכנסת –      הסכם שירותי אוויר בין ממשלת מדינת ישראל לבין ממשלת הרפובליקה של אזרבייג'ן

אלינור ימין:      לקריאה שנייה ולקריאה השלישית: הצעת חוק שירות ביטחון (הוראת שעה) (הצבת יוצאי צבא בשירות בתי הסוהר) (תיקון מס' 11), התשפ"ג–2023, שהחזירה ועדת החוץ והביטחון

אלינור ימין:  תודה

אלינור ימין: (קריאה ראשונה) 

אלינור ימין: (הצעת חבר הכנסת אוריאל בוסו) 

אלינור ימין: (הצעת חבר הכנסת יונתן מישרקי)     

ישראל אייכלר: בבקשה, חבר הכנסת טור פז

משה טור פז: אדוני היושב-ראש, חבריי חברי הכנסת, שני יתושים רכבו על גב של אריה

משה טור פז:  אמר יתוש אחד: איזה אריה חזק

משה טור פז:  אמר יתוש שני: וואו, איזה אריה טוב יש לנו

משה טור פז:  פתאום צייד ירה חץ, והאריה כרע ונפל

משה טור פז:  אחרי זמן קצר הוא קם והמשיך ללכת לאיטו, צולע

משה טור פז:  זו תגובה רגעית, אמר היתוש הראשון

משה טור פז:  כשהאבק יתפזר יתברר שהאריה הוא חזק מאוד, אמר היתוש השני

משה טור פז:  איזו חוצפה, היתושים מגיבים על ההתרסקות הכלכלית, על ההתרסקות הביטחונית, על הקרע בעם

משה טור פז:  היתוש הראשון מוביל את כלכלת "בעזרת השם" או כלכלת הגרנדמייזר; היתוש השני, מר כלכלה, מדבר על האבק שהתפורר

משה טור פז:  אתם יתושים על גב האומה, סמוטריץ' ונתניהו

משה טור פז:  האריה הזה חזק, אבל ירו לו ברגל

משה טור פז:  מי ירה לו? אתם יריתם לו

משה טור פז:  אתם היום לקחתם את האריה הזה והורדתם אותו על הברכיים

משה טור פז:  אתם מתקשים להבין את גודל השבר

משה טור פז:       מה זה בכלל עילת הסבירות? אז אני אגיד בשפה שלפחות חלקכם מבינים

משה טור פז:  מעבר עילת הסבירות אתמול הוא כמו חוק לא להניח תפילין, אדון אבוטבול

משה טור פז:  כן, בשבילי, בשביל חבריי הליברלים, זו גזרת דת

משה טור פז:  נכון, זו דת ליברלית, אתה לא מזדהה איתה; נכון, אתה לא מבין על מה האירוע, אבל זה בסדר, אנשים אחרים לא מבינים מה זה בשבילי להניח תפילין בבוקר

משה טור פז:  אבל גזרת הדת הליברלית עברה אתמול ב-64 אצבעות כאן, בכנסת ישראל

משה טור פז:  זו גזרה דתית מהותית עבורנו הדמוקרטים

משה טור פז:  כך אנחנו חיים

משה טור פז:  זה מה שעשיתם אתמול

משה טור פז:       ואני קורא כאן לאחיי לנשק – כן, גם ל"אחים לנשק" – אל תיראו, אל ייפול לבבכם

משה טור פז:  נכון, חטפנו מכה, אבל אנחנו לא נשברים

משה טור פז:  אנחנו לא יורדים מהארץ

משה טור פז:  אנחנו לא מסרבים פקודה

משה טור פז:  אנחנו נשארים ונלחמים

משה טור פז:  זו הדרך היחידה שאנחנו מכירים

משה טור פז:  כן, גם דמוקרטים וליברלים נשארים ונלחמים, ואנחנו נחליף את הממשלה הרעה הזו, ואנחנו נביא תקווה, ואריה חזק מכל יתוש שרוכב עליו ומתהדר בו

משה טור פז:  האריה הזה לא מפחד מדרך ארוכה

ישראל אייכלר: חברת הכנסת מטי צרפתי הרכבי

משה אבוטבול: אתה מבין אבל שמה שעושה בית המשפט, אצלנו זה כמו לאכול חמץ? אתה מבין את זה, או שגם את זה אתה לא מבין?     

משה טור פז: אני מבין מצוין, אבל לא להעביר את זה על הראש

משה אבוטבול: לא רק תפילין יש; יש חמץ, יש שבת

משה אבוטבול:  אתה עושה השוואות, אז תיקח גם את הצד השני, בבקשה

משה טור פז: בשמחה

משה אבוטבול: מה שהם צועקים שם, את – – – אתה שותק להם

משה אבוטבול:  גם לנו יש פה

ישראל אייכלר: תודה

ישראל אייכלר:  בבקשה

מטי צרפתי הרכבי: מכובדי היושב-ראש, כנסת נכבדה, עמיתיי, אני רוצה ככה לספר לכם על עוד שלב באנרכיה המזדמנת עלינו

מטי צרפתי הרכבי:  זה בשבילך במיוחד, יואב

מטי צרפתי הרכבי:  המשרד לביטחון לאומי מקדם תקנות רישוי שיאפשרו למאות אלפי אזרחים לקבל נשק אישי

מטי צרפתי הרכבי:  חזון אחרית הימים

מטי צרפתי הרכבי:  ברור שזה נכון שבגל הטרור ששטף את המדינה היו כמה אזרחים בודדים שהיה להם נשק אישי – –      

אופיר כץ: ממש לא בודד, וב-2015 רוב הפיגועים שסוכלו היו על ידי – – –     

מטי צרפתי הרכבי: – – אזרחים שהשתמשו בנשק האישי ובאמת הצילו חיי אדם

מטי צרפתי הרכבי:  אבל לצד היתרון יש גם סכנה גדולה מאוד במתן נשק לכל דורש והצפה של המדינה בנשקים אישיים

מטי צרפתי הרכבי:  כדי לאחוז בנשק נדרשת מיומנות וכשירות מבצעית, ורוב האנשים לא מיומנים

מטי צרפתי הרכבי:  גם כאלה שיש להם היום רישיון לא מיומנים בשימוש בנשק, גם אם אחת לכמה שנים – ובעוונותיי, בעבר היה לי אקדח – גם אם עושים מטווח אחת לכמה שנים

מטי צרפתי הרכבי:  נכון שיש מתנדבי משמר אזרחי שרשאים לשאת נשק, והם עושים מטווח אחת לשנה והם איכשהו בכשירות יותר גבוהה, אז אדם שהוא לא מיומן בנשק יכול להיות מסוכן

מטי צרפתי הרכבי:       אנחנו יודעים מה קורה בארצות הברית עם הזכות לאחוז בנשק כחלק מהתיקון של החוקה שלהם, ואנחנו רואים שם הרבה מאוד מקרי שימוש בנשק וירי המוני וסכנה יום-יומית

מטי צרפתי הרכבי:  אז בארצות הברית הנושא יצא מכלל שליטה, וזה מסוכן, ואני לא חושבת שאנחנו רוצים להיות במקום הזה בישראל

מטי צרפתי הרכבי:  ספק גדול אם הסכנות שטמונות ביוזמה הזאת של חלוקת מאות אלפי נשקים שוות את – אם הסכנות הן מעל היתרונות

מטי צרפתי הרכבי:       הרציונל שעומד מאחורי התקנות האלה שמקדמים זה כמובן שיקום המשילות

מטי צרפתי הרכבי:  הם מאמינים, מציעי החוק, או שר הכאוס מאמין, שאם יהיה יותר נשק בקרב האזרחים תהיה יותר משילות

מטי צרפתי הרכבי:  ההיגיון לא כל כך ברור לי

מטי צרפתי הרכבי:       אז אני קוראת לא לאשר את התקנות האלה בלי לבחון לעומק מה ההשלכה של הכנסת נשקים למרחב האזרחי בכאלה כמויות; מה ההשלכה של היות נשקים בהרבה מאוד מבתי האב; מה ההשלכות לגבי ילדים, מה ההשלכות לגבי השמירה, מה לגבי תאונות קטלניות של שימוש בשוגג, מה לגבי תגבור הנשקים בחברה הערבית

מטי צרפתי הרכבי:  מתוך 126 הנרצחים בחברה מתחילת השנה, 114 נורו למוות

ישראל אייכלר: תודה, תודה רבה

מטי צרפתי הרכבי: אני יכולה לומר לכם שהאקדח האישי שלי נגנב מתוך הכספת

מטי צרפתי הרכבי:  משפט לסיכום

ישראל אייכלר: ממש משפט, כי אנשים מחכים

מטי צרפתי הרכבי: כן

מטי צרפתי הרכבי:  ואני חייבת משפט על נשים

מטי צרפתי הרכבי:  נשים נרצחות על ידי בני זוגן, וגם בזה יהיו השלכות, מה גם שלאחרונה יש פיחות במעמד הנשים ובתוכניות מניעת אלימות ובתקציב למקלטים ובאיזוק האלקטרוני

מטי צרפתי הרכבי:  אז הגיע הזמן ששר הכאוס, הוא עצמו יתחיל למשול, ולא להעביר את האחריות לאזרחים

ישראל אייכלר: חבר הכנסת יוראי להב הרצנו, בבקשה

גלעד קריב: עדיף שהוא יתפטר או יפוטר, הקלגס הכושל הזה

יוראי להב-הרצנו: יש לי עוד הרבה זמן

ישראל אייכלר: הזמן אצלך יהיה נטו

ישראל אייכלר:  בבקשה

יוראי להב-הרצנו: אדוני היושב-ראש, כנסת נכבדה, ראיתי את החיוכים הזחוחים של חברי הקואליציה אחרי שהחוק עבר אתמול

יוראי להב-הרצנו:  עושים סלפי, מחלקים ממתקים אחד לשני כאילו הם בטיול שנתי בחטיבת ביניים

יוראי להב-הרצנו:  את מי ניצחתם? על מה אתם כל כך שמחים, על הקרע העצום שנפער בעם ישראל? על זה שחצי מהעם שלנו מרגישים לא בבית במדינה שלהם? שהמון אנשים פה בחרדה קיומית, לא ישנים בלילה, לא יודעים אם יהיה להם או לילדים שלהם מקום במדינה הזאת? על התפוררות צבא העם? על זה שאתם מאלצים אנשים שהקדישו עשרות שנים מהחיים שלהם להגנת המולדת להפסיק להתנדב? על הבורסה שצונחת החל מאתמול בגלל שאנשים מאבדים אמון בכלכלה שלנו? שהשקל קורס? שחברות דירוג האשראי מאיימות להוריד את הדירוג של ישראל? על שדרדרתם את היחסים עם בעלת הברית הכי קרובה של ישראל? במה אתה גאים? שהכנעתם מאות אלפי אזרחים שכבר נמצאים חצי שנה ברחובות, מקווים שתקשיבו להם? על שהתעלמתם מכל האזהרות של הרמטכ"ל, של ראשי המוסד והשב"כ לשעבר? המיעוט הקיצוני ניצח; מדינת ישראל הפסידה

יוראי להב-הרצנו:       עכשיו אנחנו עומדים פה, וחצי שנה חלפה מאז אותו נאום מצמרר של שר המשפטים שבו הוא הכריז על כוונתו להוציא לפועל הפיכה משטרית מלאה בישראל

יוראי להב-הרצנו:  נכון, אתמול ספגנו מכה קשה וכואבת

יוראי להב-הרצנו:  ביטול עילת הסבירות הוא דגל שחור לדמוקרטיה הישראלית והוא מכה קשה לאחדות העם, לעתיד המשותף שלנו כאן בארץ הזאת

יוראי להב-הרצנו:  הסיבה היחידה שהחלומות הפרועים ביותר של יריב לוין, של איתמר בן גביר, של בצלאל סמוטריץ', לא התממשו במלואם היא המחאה

יוראי להב-הרצנו:  צמחה פה תנועת המחאה הגדולה והמרשימה ביותר בתולדות מדינת ישראל, שלא תאפשר הפיכה משטרית; קבוצה גדולה וגדלה של אנשים, שלא מוכנה לוותר על המדינה שלה, על העתיד שלה, על ההבטחה להיות עם חופשי בארצנו

יוראי להב-הרצנו:  אין לנו פריבילגיה לוותר, אין לנו כוונה לוותר, כי אין לנו ארץ אחרת

יוראי להב-הרצנו:       אני אומר לאחים ולאחיות שלי, למפגינים ולמפגינות: תרימו ראש

יוראי להב-הרצנו:  המאבק הגדול עוד לפנינו

יוראי להב-הרצנו:  הקיצוניים שיכורי הניצחון שהשתלטו על הממשלה כבר מסמנים את הכיוון – הפיכה משטרית מלאה

יוראי להב-הרצנו:  ולכן, המחאה האזרחית, ההתגייסות של כל אחת וכל אחד מאיתנו, היא קריטית הרבה יותר

יוראי להב-הרצנו:  אי-אפשר לנצח במאבק הזה בלעדיה

יוראי להב-הרצנו:  אי-אפשר לנצח במלחמת העצמאות השנייה של ישראל בלעדיה

יוראי להב-הרצנו:  תרימו ראש, קחו דגל ובואו להיאבק על ישראל יהודית ודמוקרטית, על הבית שלנו

ישראל אייכלר: תודה רבה

ישראל אייכלר:  חבר הכנסת רון כץ, שלוש דקות, בבקשה

רון כץ: תודה רבה, אדוני

רון כץ:  חבריי חברי הכנסת, מיום הקמת הממשלה הזו היא שמה לה למטרה להחליש 52% מאוכלוסיית ישראל, אוכלוסיית הנשים, והם עושים זאת בשיטתיות: מיום הקמת הממשלה הזו הם ביטלו את היוזמה לחופשת לידה של אבות; סירבו לחתום על אמנת איסטנבול; פיטרו את תשע המנכ"ליות במשרדי הממשלה; הגישו הצעת חוק לרחצה בנפרד; מקדמים את הגדלת הסמכויות לבתי הדין הרבניים; הגישו את הצעת החוק שמאפשרת מאסר על חוסר צניעות בכותל; הפילו את חוק האיזוק האלקטרוני; הגישו את החוק לביטול חזקת הגיל הרך; הקימו את הוועדה ליוקר המחיה עם נציגה אחת מתוך 14 שרים; פיטרו את המנכ"לית לרשות מעמד האישה; גנזו קמפיין לעידוד נשים במוניציפלי; הגישו את הצעת החוק לפירוק הרשות לקידום מעמד האישה ולמחיקת השוויון המגדרי; כמובן, חוקקו את ביטול עילת הסבירות; הגישו הצעת חוק ממשלתית להרחבת סמכויות בתי הדין הרבני במזונות; נציב שירות המדינה הודיע על שינוי הפרסומים והמשרות ללשון זכר בלבד ללא לוכסן; בבית הזה עשיתם כנס שכל תכליתו עידוד הפרדה מגדרית

רון כץ:      אנחנו רואים תמונות של אזרחים עוצרים אוטובוס רק כי הנהגת אישה

רון כץ:  נשים מרגישות הרבה פחות בטוחות

רון כץ:  18 נרצחו רק מתחילת השנה

רון כץ:  תקרת הזכוכית, שהתנפצה בממשלה הקודמת, הפכה להיות תקרת בטון חשוכה שאתם מובילים על נשים במדינת ישראל

רון כץ:  ואני רוצה לשאול אתכם, חבריי לקואליציה – –      

ישראל אייכלר: תודה רבה

רון כץ:  – – למה אתם שונאים נשים?      

ישראל אייכלר: תודה רבה

ישראל אייכלר:  חבר הכנסת מיקי לוי נמצא? לא

ישראל אייכלר:  חבר הכנסת יאסר חוג'יראת? איננו

ישראל אייכלר:  חבר הכנסת פינדרוס? איננו

ישראל אייכלר:  חברת הכנסת אימאן ח'טיב יאסין

קריאה: אין שר

קריאה:  אורית פה

קריאה: למה אין שר?      

ישראל אייכלר: בבקשה, שלוש דקות

אורית סטרוק: אין שר, יש שרה, למרות שאמרו שאין שרות, אבל יש

קריאה: יש שרה

אימאן ח'טיב יאסין: כבוד היושב בראש, כנסת נכבדה, שוב לוקחים מושגים נעלים כמו צדק חלוקתי ומשתמשים בהם, לדעתי, שימוש – לא יודעת איזו מילה באמת יכולה לתאר כמה עוול נעשה למושג הזה

אימאן ח'טיב יאסין:  צדק חלוקתי – קודם כול שיתייחסו לאלה שבתוך הבית

אימאן ח'טיב יאסין:       היום בוועדת הכספים הגיעו ראשי רשויות מהחברה הערבית למחות על התקציבים שנעצרים, אם זה מענקי איזון, אם זה תקציבים לפיתוח ולפרויקטים, אם זה תקציבים לבניית חדרי לימוד

אימאן ח'טיב יאסין:  ואגב, אנחנו לא מדברים על זה שצריך להתאמץ ולחשוב מאיפה להביא את התקציב הזה ולשים תוכניות; הכול נמצא וקיים, והכול באמת במטרה לעשות צדק חלוקתי לאוכלוסייה של אזרחים בתוך המדינה ולפני קום המדינה, לקבוצת מיעוט ילידית

אימאן ח'טיב יאסין:       אז קודם כול תעשו את מה שצריך כאן, ואחר כך תחשבו על משהו אחר: האם באמת השם הנכון להצעת החוק הזאת זה חיזוק התנחלויות? זה חיזוק כיבוש, ולא משהו אחר

ישראל אייכלר: חבר הכנסת גלעד קריב

גלעד קריב: אדוני היושב-ראש, כנסת נכבדה, גברתי השרה – רגע, אדוני יסלח לי ואני אחליש, זה לא ראוי

גלעד קריב:  אדוני היושב-ראש, כנסת נכבדה, גברתי השרה, בפתח הדברים, בטרם אתייחס להצעת החוק המוזרה הזו, אני מבקש לברך את שר האוצר

גלעד קריב:  בתוך חצי שנה האיש הצליח בתוכניתו להעביר את כלכלת ישראל מכלכלה מוטת תעשיית הייטק לכלכלה מוטת אמונה בעזרת השם, וזה מהלך יפה בתוך חצי שנה

גלעד קריב:  אחרי שאנחנו קראנו את ההודעה של מודי'ס ושמענו את האזהרה של בנק ההשקעות סטנלי מורגן, אנחנו באמת במצב שאין לנו על מי לסמוך אלא על אבינו שבשמיים, כי על החבורה הזו כאן מסביב לשולחן אי-אפשר לסמוך

גלעד קריב:  חבורה כושלת

גלעד קריב:  חבורה כושלת, חבורה שלא מבינה באיזה עולם היא חיה

יואב סגלוביץ': – – –      

גלעד קריב: ויש פה באמת תרגיל חשוב בעבור כל אזרחי ישראל, של חיזוק האמונה באבינו שבשמיים

מיכל מרים וולדיגר: – – –     

גלעד קריב: עכשיו, אחרי שברכתי את השר סמוטריץ', אני רוצה גם לברך אותך, השרה סטרוק, שלקראת צום תשעה באב הזכרת לנו את הדבר שראוי להזכיר, שיסודו של יום תשעה באב בחטא המרגלים, באותה מנהיגות רפת ידיים ואחוזת ייאוש

גלעד קריב:  אלא שהגמרא אומרת שחמישה דברים רעים הרעו את אבותינו, לא רק חטא המרגלים

גלעד קריב:  ואז מגיעים לשני החורבנות ולמרד בר כוכבא, ומגלים שהמשך אירועי יום הצום יסודם במנהיגות של קנאים, של קיצוניים, של בריונים, שחברו לשלטון מושחת, יהיר ותאב כוח

גלעד קריב:  אז אוי לנו ממנהיגים רפי ידיים – –     

אורית סטרוק: הגמרא לא אומרת ככה

אורית סטרוק:  הגמרא אומרת שהמקור הוא בחטא המרגלים

גלעד קריב: – – ורפי אמונה, ואוי לנו ממנהיגות של קיצוניים ולאומנים כמו שיש לנו היום

גלעד קריב:       עכשיו לעניין החוק הזה

גלעד קריב:  תראו, אין הרבה מה לדבר ולהרחיב

גלעד קריב:  החוק הזה הוא חלק ממגמת הסיפוח דה פקטו

גלעד קריב:  ממשלת ישראל יודעת שהיא לא יכולה לבצע סיפוח פורמלי, היא לא יכולה, אז היא לוקחת את נושא הסיפוח ומפרקת אותו למאות חוקים, ומבקשת להחיל את החוק הישראלי על השטחים באמצעות החלה ישירה

גלעד קריב:  הדבר הזה הוא בלתי מתקבל על הדעת

גלעד קריב:  רוצים לסייע לאזרחים ישראלים ברשויות מוחלשות? תעשו את זה בדרך שעולה בקנה אחד עם הדין הבין-לאומי וגם עם החוק הישראלי

גלעד קריב:  אל תמכרו לנו סיסמאות של צדק חלוקתי שמסתירות סיפוח דה פקטו

גלעד קריב:  יש רק דבר אחד טוב בחוק הזה: הוא משקף את העובדה שהציבור היחיד בשטחים שגדל – הציבור היהודי-ישראלי היחיד בשטחים שגדל הוא הציבור החרדי, כי יתר הציבורים לא מגיעים – –      

אוי אוי אוי, אוי אוי אוי

גלעד קריב: – – להתנחלויות, בטח לא הציבור החילוני – –      

שקר על שקר, שקר על שקר

גלעד קריב: – – ואפילו לא הציוני-דתי

גלעד קריב:  מסתבר שלא הצלחתם להתנחל בלבבות, ויש מאזן הגירה – –     

ישראל אייכלר: נא לסיים, הזמן תם

גלעד קריב: – – שלילי מההתנחלויות, למעט הציבור החרדי

גלעד קריב:  אלה המספרים, אלה העובדות

גלעד קריב:  לא התנחלתם בלבבות

גלעד קריב:  לא תצליחו להתנחל בלבבות

ישראל אייכלר: נא לרדת, בבקשה

גלעד קריב: וגם בסוף לא תצליחו בתוכנית – –      

ישראל אייכלר: סיימת את נאומך

גלעד קריב: – – שלכם לסיפוח דה פקטו

ישראל אייכלר: תודה רבה

התקשורת שלמה קרעי: מה, אתה מתגזען על חרדים עכשיו?     

מאי גולן: לא הבנתי, אתה לא רוצה שהם יתרבו?     

משה אבוטבול: רפורמי, הביתה

משה אבוטבול:  רפורמי, הביתה

גלעד קריב: אני ממש שואל אותך

משה אבוטבול: הביתה, רפורמי

גלעד קריב: אני ממש שואל אותך

משה אבוטבול: רפורמי, הביתה

גלעד קריב: אבוטבול, סיפרתי לך מה החברים שלך מש"ס אומרים עליך בפרסה?     

מאי גולן: קריב, זה לא מתאים – – –     

גלעד קריב: לא, לא, מה לעשות, תצעקי עליו – – –     

ישראל אייכלר: חבר הכנסת מאיר כהן

קריאות: – – –     

ישראל אייכלר: חבר הכנסת מאיר כהן, בבקשה

קריאות: – – –     

משה אבוטבול: לך הביתה, חצוף

משה אבוטבול:  חצוף

משה אבוטבול:  רפורמי, הביתה

ישראל אייכלר: אבקש שקט כדי שחבר הכנסת כהן יוכל לדבר

ישראל אייכלר:  בבקשה

מאי גולן: – – – הביתה

ישראל אייכלר: תנו לחבר הכנסת כהן לדבר

מאיר כהן: אדוני היושב-ראש – – –     

קריאות: – – –     

ישראל אייכלר: רבותיי, מי שרוצה להתווכח יכול לצאת החוצה

ישראל אייכלר:  חבר הכנסת מאיר כהן רוצה לדבר, ואני לא אתן להפריע לחבר הכנסת כהן

ישראל אייכלר:  בבקשה, אני מאפס את השעון

מאיר כהן: תודה רבה, אדוני היושב-ראש

מאיר כהן:  חברי כנסת נכבדים, אדוני היושב-ראש, כבוד השרים שנמצאים כאן, אני רק רוצה להגיד למשה אבוטבול, חברי הטוב – – –      

גלעד קריב: למה ש"ס – – –     

מאיר כהן: מוישה, ששש

מאיר כהן:  חבר הכנסת משה אבוטבול, אני מכיר אותך מדרשות ששמעתי, ונהנינו מזה שהתחלת כל דרשה במילתא דבדיחותא והוספת לנו

מאיר כהן:  אני רוצה רק להגיד, אדוני, עשר שנים הייתי ראש עיר מקביל אליו ונהנינו, אבל אני רק רוצה להגיד דבר אחד בעקבות הקריאות האלה: "לא תשנא את אחיך בלבבך", הוכח תוכיחו

ישראל אייכלר: לא שמעת את מה שהוא אמר על החרדים

משה אבוטבול: אתה שמעת, מאיר, מה הוא אמר?     

מאיר כהן: ששש, רגע, רגע

משה אבוטבול: מאיר, בוא, תסתכל עליו ותגיד לו את הפסוקים

משה אבוטבול:  מאיר, תקשיב, תסתכל אליו

מאיר כהן: סליחה, אני מתקן

מאיר כהן:  לאלה – – –     

משה אבוטבול: לא, תסתכל אליו ותגיד לו פסוקים

מאיר כהן: מוישה, לאלה וגם אלה – שנייה

משה אבוטבול: מאיר, אי-אפשר לשמוע רק – – – תקרא, תסתכל גם עליו

משה אבוטבול:  תקרא לילד בשמו

מאיר כהן: שנייה, ברשותך

מאיר כהן:  תן לי דקה, דקה

מאיר כהן:  מוישה, דקה, אני מבקש

משה אבוטבול: מאיר, עד כאן

משה אבוטבול:  זה כבר לא – – – זאת כבר שיטה, אתה מטפל רק בי?      

התקשורת שלמה קרעי: מאיר, יש גם פסוק אחר – –      

משה אבוטבול: הבן אדם טינף את הפה שלו על החרדים – קיבל בכינון ישיר

התקשורת שלמה קרעי: – – "הלוא משנאיך ה' אשנא ובתקוממיך אתקוטט"

מאיר כהן: כל מה שאני רוצה להגיד הוא כך: כל אמירה שכזאת מישהו נושא עליו חטא, בין שזה הוא ובין שזה אתה

מאיר כהן:  לכן אני אומר, כשאתה עומד בכנסת ישראל או כשהוא עומד בכנסת ישראל, וזורקים את אלה החוצה ואת אלה החוצה, וזורקים את אלה הביתה ואת אלה הביתה, אי-אפשר שלא להגיד את הפסוק הזה

מאיר כהן:      עכשיו אני רוצה להגיד משפט אחד שהוא – לכן אני אומר – – –     

משה אבוטבול: תסתכל גם עליו קצת, מאיר

משה אבוטבול:  תסתכל עליו קצת

מאיר כהן: תראה, מפאת ההיכרות העמוקה איתך אז אני מסתכל עליך

משה אבוטבול: סבבה

משה אבוטבול:  לא, אני רק – – –     

מאיר כהן:  אני רוצה להגיד לך משהו

מאיר כהן:  תראו – – –     

דן אילוז: אני חושב שבסוף הדברים שלך הם יצליחו להתחבר

מאיר כהן: ינון, ינון, אני רוצה להגיד לך משהו

מאיר כהן:  אתמול הייתה המון זחיחות בסלפי שצולם כאן, אבל היום שמעתי – ואני אומר לחבריי מהליכוד, היום שמעתי – מאי, בבקשה, כבוד השרה – שמעתי היום בבוקר את בן גביר בריאיון איך הוא סיפר שהוא התעקש, ולמרות שהליכוד והאנשים בליכוד רצו להגיע לפשרה, הוא ולא אחר זה שדאג שהחוק יעבור

התקשורת שלמה קרעי: גם אנחנו דאגנו לזה, מאיר

מאיר כהן: צר לי מאוד – לא, אל תפריע לי, אני מבקש ממך, קרעי

התקשורת שלמה קרעי: לא עקבת אחרי זה

מאיר כהן: צר לי מאוד, צר לי מאוד – –     

דן אילוז: ממתי אתה מאמין לו?     

מאיר כהן: – – שאנשי הליכוד, שאני סומך עליהם, על רובם הגדול, הפכו להיות גרורותיו של בן גביר הקיצוני

מאיר כהן:  צר לי עליכם

מאיר כהן:  חזרו נא למה שהייתם – אנשי כבוד – –     

ישראל אייכלר: כן, כן, הוא כבר מסכם

ישראל אייכלר:  משפט סיכום

מאיר כהן: – – אנשי הוד והדר, ואל תיתנו לקיצוניים

מאיר כהן:  מזה לא ניוושע

מאיר כהן:  תודה

מאיר כהן:  ואדוני, סליחה שהארכתי

ישראל אייכלר: תודה רבה

ישראל אייכלר:  חבר הכנסת עודד פורר – איננו; חברת הכנסת טלי גוטליב – איננה

ישראל אייכלר:  חבר הכנסת ווליד טאהא, בבקשה

קריאה: אייכלר, ואחרון?     

ישראל אייכלר: אחרי זה יבגני סובה ומירב בן ארי

וליד טאהא: כבוד היושב-ראש, חברות וחברי הכנסת, החוק המוצע, שהפעם הוא מוצע בשמו של חבר הכנסת יעקב אשר, שאמר על הדוכן שהוא לקח אותו מחבר הכנסת מלכיאלי – – –     

– – – אני הגשתי איתו ביחד

וליד טאהא: הגשת איתו ביחד, למרות שיש לי מלא ספקות בלב שהמקור של החוק הזה – לא אתה ולא מלכיאלי; צריך שיהיה לו מקור אחר

וליד טאהא:  למה אני אומר את זה? כי החוק הזה עוסק ברמאות כפולה

וליד טאהא:  בפעם הראשונה הוא מרמה בשימוש במושג צדק חלוקתי

וליד טאהא:  צדק חלוקתי? יעקב, אתה רציני? צדק חלוקתי, יש כזה דבר? צדק חלוקתי – מישהו אחר השתמש במושג הזה, לא אתה

וליד טאהא:  אתה סובל מהיעדר צדק חלוקתי

וליד טאהא:  אתה בא לדבר על צדק חלוקתי? אין כזה דבר

לשם אנחנו שואפים

וליד טאהא: לוקחים כסף ומעבירים לאחרים בצורה מלכתחילה לא שוויונית

וליד טאהא:  עשו את זה לא נכון בהתחלה כשמיקמו את זה במקום x ומנעו מאחרים, ואז עשו מהם כמי שצריכים לחיות על הנדבות שמישהו ייתן להם

וליד טאהא:      הרמאות השנייה היא רמאות מדינית

וליד טאהא:  הרי כל תכליתו של החוק הזה – לא כל חוק הוא חוק חוקתי; יש מלא חוקים עלי אדמות שהם זוועות, לא חוקתיים, אבל נכנסים לספר החוקים

וליד טאהא:  אז הוא קודם כול מרמה בשימוש במושג צדק חלוקתי, בפעם השנייה הוא מרמה את האזרחים בשימוש המדיני

וליד טאהא:  הרי כל הכוונה שלך, יעקב, היא להעביר כסף מתוך גבולות מדינת ישראל אל ההתנחלויות בשטחים הכבושים

וליד טאהא:  אתה מתבייש לומר זאת מפורשות, אז הכנסת מכבסת מילים, ויצאת עם חוק שמדבר על צדק חלוקתי

ישראל אייכלר: תודה רבה

וליד טאהא: אז אפשר לכנות אותו חוק עם רמאות כפולה, אפשר לכנות אותו הכול, אבל חוק של צדק חלוקתי הוא לא

ישראל אייכלר: תודה רבה

ישראל אייכלר:  חבר הכנסת יבגני סובה – איננו; חברת הכנסת מירב בן ארי – איננה

ישראל אייכלר:  לכן אנחנו נזמין את יושב-ראש ועדת הפנים

– – –     

ישראל אייכלר: לא מדבר? אפשר לגשת להצביע?     

– – –     

ישראל אייכלר: אז יש לנו שלוש הצבעות נפרדות

ישראל אייכלר:       אנחנו ניגשים להצבעה על החוק הראשון, הצעת חוק לתיקון פקודת העיריות (מס' 154) (חלוקת הכנסות), של חבר הכנסת יעקב אשר, שזו ההצבעה בקריאה ראשונה

ישראל אייכלר:  מי בעד? מי נגד? מי נמנע?     

ישראל אייכלר: בעד ההצעה להעביר את הצעת החוק לוועדה – 34 

ישראל אייכלר: נמנעים – אין 

ישראל אייכלר: 34 בעד, 20 נגד

ישראל אייכלר:  אני קובע שהצעת החוק אושרה בקריאה ראשונה ותעבור לדיון בוועדת הפנים והגנת הסביבה להכנה לקריאה שנייה ושלישית

ישראל אייכלר:       עכשיו אנחנו עוברים לשתי הצבעות בקריאה טרומית

יוראי להב-הרצנו: מעמד האישה

קריאות: – – –     

יואב סגלוביץ': עדיין מעמד האישה

ישראל אייכלר: לא, זה קריאה ראשונה, זה חוזר אוטומטית לשם

ישראל אייכלר:       עכשיו יש שתי הצעות חוק טרומיות

ישראל אייכלר:  הצעת החוק של חבר הכנסת אוריאל בוסו – הצעת חוק לתיקון פקודת העיריות (צדק חלוקתי)

ישראל אייכלר:  מי בעד הצעת חבר הכנסת אוריאל בוסו? מי נגד? מי נמנע?     

ישראל אייכלר: בעד ההצעה להעביר את הצעת החוק לוועדה – 34 

ישראל אייכלר: נמנעים – אין 

ישראל אייכלר: 34 בעד, 19 נגד, ולכן ההצעה אושרה ותעבור לוועדת הפנים והגנת הסביבה

בועז טופורובסקי: כלכלה

קריאות: – – –     

ישראל אייכלר: מה אמרתם?      

בועז טופורובסקי: כלכלה

ישראל אייכלר: זה יעבור לוועדת הכנסת להכרעה

אחמד טיבי: – – –     

רון כץ: מעמד האישה, תמיד

קריאה: סמים

ישראל אייכלר: נגע הסמים, הוא ביקש

יוראי להב-הרצנו: מיזמים לאומיים

רון כץ: יש ועדה להצלת הדמוקרטיה?     

ישראל אייכלר: אנחנו עוברים להצבעה השלישית, של חבר הכנסת יונתן מישרקי – הצעת חוק לתיקון פקודת העיריות (צדק חלוקתי)

קריאה: – – –     

ישראל אייכלר: אני מוסיף לפרוטוקול את ואליד אלהואשלה, שהודיע שהוא רצה להיות נגד החוק

ישראל אייכלר:       אנחנו ניגשים להצבעה על הצעתו של חבר הכנסת אוריאל בוסו

ישראל אייכלר:  מי בעד? מי נגד? מי נמנע?      

ישראל אייכלר: בעד ההצעה להעביר את הצעת החוק לוועדה – 20 

ישראל אייכלר: נמנעים – אין     

קריאות: – – –     

ישראל אייכלר: סליחה, טעות שלי

ישראל אייכלר:  אני עוצר את ההצבעה

קריאה: למה?     

ישראל אייכלר: כי על בוסו כבר הצבענו

רון כץ: לא צריך לבטל, לא משנה של מי זה

קריאות: – – –     

ישראל אייכלר: אני חוזר על ההצבעה – של חבר הכנסת מישרקי

ישראל אייכלר:  עכשיו אנחנו הולכים להצביע על הצעת חוק של חבר הכנסת מישרקי, הצעת חוק לתיקון פקודת העיריות (צדק חלוקתי)

ישראל אייכלר:  מי בעד? מי נגד? מי נמנע?     

ישראל אייכלר: בעד ההצעה להעביר את הצעת החוק לוועדה – 34 

ישראל אייכלר: נמנעים – אין 

אחמד טיבי: עובדים זרים

יוראי להב-הרצנו: ועדת הצעירים

בועז טופורובסקי: ועדת האתיקה

ישראל אייכלר: 34 בעד, 20 נגד, ויש הרבה דרישות לוועדות, אז זה יעבור לוועדת הכנסת לקביעת הוועדה

ישראל אייכלר:  שתי ההצעות בקריאה טרומית – גם של בוסו, גם של מישרקי – עברו – – –     

קריאות: – – –     

ישראל אייכלר: וכמובן, הצעת החוק של חבר הכנסת יעקב אשר בקריאה ראשונה עברה ואושרה להכנה לקריאה שנייה ושלישית

– – –     

ישראל אייכלר: הראשונה בוועדת הפנים, כן

ישראל אייכלר:  ברור

אחמד טיבי: ועדת הכנסת

ישראל אייכלר: לא

ישראל אייכלר:  שתי האחרות בוועדת הכנסת

ישראל אייכלר:  הראשונה, של יעקב אשר, אוטומטית לוועדת הפנים

קריאות: – – –         

קריאות: [רשומות (הצעות חוק, חוב' מ/1643)

קריאות: ] 

ישראל אייכלר: נעבור לנושא הבא על סדר-היום – הצעת חוק אמנת הבנק האסייני לפיתוח, התשפ"ג

ישראל אייכלר:  אני מזמין את סגנית שר האוצר חברת הכנסת מיכל מרים וולדיגר להציג את הצעת החוק

ישראל אייכלר:  בבקשה

מיכל מרים וולדיגר: כבוד היושב-ראש, כבוד השרה, חברי הכנסת הנכבדים, מאז תחילת המאה ה-21, הכלכלות המתפתחות באסיה הן הצומחות ביותר בעולם

מיכל מרים וולדיגר:  מדינת ישראל רואה בפיתוח ובחיזוק הקשרים הכלכליים והמדיניים עם מדינות אסיה יעד אסטרטגי, במטרה למצות את הפוטנציאל הגלום עבור המשק הישראלי

מיכל מרים וולדיגר:      בשנת 2017, כחלק מהמאמץ הישראלי להרחיב את קשרי המסחר עם מדינות אסיה, החלו לפעול יחד משרד האוצר ומשרד החוץ במאמץ לצרף את מדינת ישראל לבנק האסייני לפיתוח, ADB – מוסד פיננסי בבעלות משותפת של מדינות, המקדם השקעות ומדיניות לטובת פיתוח בר-קיימא במדינות מתפתחות באסיה ובאזור האוקיינוס השקט

מיכל מרים וולדיגר:      כיום ישראל חברה בארבעה בנקים לפיתוח, ומשרד האוצר, בתור הגוף המייצג – – –     

ישראל אייכלר: אני סוגר את רשימת הדוברים

מיכל מרים וולדיגר: משרד האוצר, בתור הגוף המייצג של ישראל במוסדות אלו, שם דגש על השקעה בסקטורים שבהם לישראל יתרונות יחסיים, כדוגמת מים, חקלאות, אנרגיה, טכנולוגיה, סייבר ובריאות

מיכל מרים וולדיגר:  פעילות זו מסייעת לגיוון היצוא הישראלי וממצבת את ישראל כמובילה בתחומה

מיכל מרים וולדיגר:       הבנק האסייני הוקם בשנת 1966 על ידי ממשלת ארצות הברית ויפן

מיכל מרים וולדיגר:  נכון להיום חברות בבנק 68 מדינות – 40 מתוכן הן מדינות מתפתחות, ו-28 מדינות מפותחות

מיכל מרים וולדיגר:  חלק מהמדינות הן ארצות הברית, יפן, אוסטרליה, גרמניה ועוד

מיכל מרים וולדיגר:  בשנת 2022 פעילות הבנק הסתכמה בכ-20

מיכל מרים וולדיגר: 5 מיליארד דולר עבור פרויקטים במגוון תחומים

מיכל מרים וולדיגר:  בכך הבנק האסייני לפיתוח הוא הבנק הבין-לאומי לפיתוח השני בגודלו ובהיקף ההשקעות השנתיות אחרי הבנק העולמי, שגם בו אנו חברים

מיכל מרים וולדיגר:      להצטרפותה של ישראל לבנק חשיבות גדולה בהיבטים מדיניים וכלכליים, בפרט על רקע המציאות הגיאו-פוליטית העולמית העכשווית

מיכל מרים וולדיגר:  חברותה של ישראל בבנק תגדיל את הפוטנציאל לשיתוף פעולה בין המשק הישראלי לבין מדינות אסיה

מיכל מרים וולדיגר:  הדבר הזה יקרה בפרויקטים במימון הבנק

מיכל מרים וולדיגר:  הפרויקטים של הבנק מהווים הזדמנויות עסקיות של עשרות מיליארדי דולרים בשנה רק לחברות ממדינות החברות בבנק

מיכל מרים וולדיגר:  כמו שאמרתי, הדבר נעשה על ידי שיתוף פעולה בין חברות ישראליות לבין ממשלות וחברות ממדינות אסיה בפרויקטים שיממן הבנק

מיכל מרים וולדיגר:       תכליתו של חוק אמנת הבנק האסייני היא לאפשר למדינת ישראל לבצע את הוראות האמנה

מיכל מרים וולדיגר:  אנחנו צריכים לבצע את הוראות האמנה על מנת להיות חלק מהחברות בבנק הזה

מיכל מרים וולדיגר:  לכן אני מבקשת מחברי הכנסת לתמוך בהצעת החוק ולהעבירה לוועדת כספים להכנה לקריאה שנייה ושלישית

מיכל מרים וולדיגר:  תודה

אוריאל בוסו: תודה רבה לסגנית שר האוצר חברת הכנסת מיכל וולדיגר

אוריאל בוסו:  חברי הכנסת, נעבור לרשימת הדוברים

אוריאל בוסו:  ראשון הדוברים, חבר הכנסת אלעזר שטרן, בבקשה, שלוש דקות לרשותך

אלעזר שטרן: תודה

אלעזר שטרן:  אדוני היושב-ראש, עמיתיי חברי הכנסת, זה נדיר שאני עומד פה ורוצה לברך את ממשלת ישראל, אז ברכותיי, חברי הכנסת מהקואליציה – אני לא רואה פה שר – שסוף-סוף מודי'ס משבח את כלכלת ישראל ומעלה את דירוג האשראי ואת התחזית העתידית לפריחה ולייצוב, שתביא גם להורדת המיסים

אלעזר שטרן:  זה מה שהתפרסם היום אחר הצוהריים

אלעזר שטרן:       אני רוצה לברך את הממשלה הזאת, שכמו שהבטיחה לנו, סוף-סוף, תוך תקופה קצרה, הצליחה להוריד את המשכנתאות באלפי שקלים לחודש לכל זוג צעיר בעיירת פיתוח או במרכז

מיכל מרים וולדיגר: – – –     

אלעזר שטרן: אני רוצה לברך את הממשלה הזאת שהמשילות בנגב עלתה

אלעזר שטרן:  יש לי בת שמתגוררת שם באחד היישובים; היא אומרת שמאז שהממשלה הזאת נמצאת ממש יש משילות בנגב: רואים משטרה בכל מקום, אין פשיעה, מתנהגים כמו שצריך בתוך היישובים ובכבישים

אלעזר שטרן:  אני רוצה לברך את הממשלה הזאת שהודות למאמצים שלה, וכמו שהיא הבטיחה לנו, גם ביהודה ושומרון השנה היו 28 הרוגים

אלעזר שטרן:  אני כבר לא זוכר מתי בפעם האחרונה ממשלה בישראל הצליחה לשמור ביהודה ושומרון על מספר כל כך גבוה של חללים מקרב המתיישבים וחיילי צה"ל, ואני אומר את זה, כמובן, בכאב גדול

אלעזר שטרן:       אני רוצה להודות לממשלה הזאת שסוף-סוף היום הונחה הצעת חוק, שהיא חלק מההסכם הקואליציוני, שלימוד בישיבה בתל אביב, בבני ברק או בירושלים יהיה שווה לשירות בהר דוב בהנדסה קרבית, בגולני בגבול עזה או לטייס שצריך לטוס במב"מ – במלחמה שבין המלחמות – בסוריה

אלעזר שטרן:  אני רוצה להודות לממשלה הזאת שבחצי שנה באמת הצליחה לחזק את השקל ביחס לדולר, הצליחה להעלות את הבורסה, ומעל הכול – שהממשלה הזאת – –      

אוריאל בוסו: תודה

אלעזר שטרן: – – באמת – אחדות העם, תרמה כל כך הרבה לאחדות העם

אלעזר שטרן:  אחלה יציאה לתשעה באב

אלעזר שטרן:  סיכום מצוין לכל מי שמבין מה באמת קורה פה גם למושב החורף הזה

אלעזר שטרן:  תודה

אוריאל בוסו: תודה רבה

אוריאל בוסו:  חבר הכנסת רם בן ברק – אינו נוכח; חבר הכנסת זאב אלקין – אינו נוכח; חברת הכנסת מירב בן ארי – אינה נוכחת; חבר הכנסת עידן רול – אינו נוכח; חבר הכנסת חמד עמאר – אינו נוכח; חברת הכנסת מירב כהן – אינה נוכחת; חברת הכנסת דבי ביטון – אינה נוכחת; חבר הכנסת נאור שירי – אינו נוכח; חברת הכנסת מיכל שיר סגמן – אינה נוכחת

אוריאל בוסו:  חבר הכנסת ואליד אלהואשלה, בכבוד

וליד אל-הואשלה: מכובדי היושב-ראש, חבריי חברי הכנסת, קיבלתי היום פניות רבות מאחים ואחיות בבית החולים סורוקה על כך שמנהלת הסיעוד בבית החולים שלחה להם הודעה לא לדבר בשפה הערבית בבית החולים

וליד אל-הואשלה:  אני טלפנתי למנכ"ל של בית החולים וביקשתי לברר את העניין הזה

וליד אל-הואשלה:  הם חזרו בהם

וליד אל-הואשלה:  הייתה טעות שם בבית החולים, והדברים לא יחזרו על עצמם

וליד אל-הואשלה:  בית החולים משרת את כלל האזרחים, יהודים וערבים, ולא אמור להיות ויכוח על עניין של שפה בבית החולים

וליד אל-הואשלה:  תודה

אוריאל בוסו: תודה רבה

אוריאל בוסו:  בהחלט דברים ברורים

אוריאל בוסו:  אגב, הכנסתי לתקציב האחרון מתורגמנים רפואיים למקרים כאלה, כדי שלא תהיה אי-הבנה

אוריאל בוסו:       חבר הכנסת משה טור פז, בבקשה

משה טור פז: אדוני היושב-ראש, חבריי חברי הכנסת, לטובת מי שמתקשה באנגלית – הגרנדמייזר ואחרים – תרגום חם: ב-24 ביולי הפרלמנט הישראלי העביר חוק שימנע מבית המשפט העליון להשתמש בעילת הסבירות לביטול החלטות ממשלה ושרים

משה טור פז:  הממשלה מאמינה שהסטנדרט הזה אפשר לבית המשפט העליון להשתמש בכוח שלא הוענק לו רשמית, אולם מתנגדיה חושבים שזה הצעד הראשון אל עבר ערעור האיזונים והבלמים, שהם חלק אינטגרלי מדמוקרטיה חסונה

משה טור פז:  קיים סיכון גבוה שהמתחים הפוליטיים והחברתיים שנובעים מהנושא יימשכו, עם השלכות שליליות על כלכלת ישראל וביטחונה

משה טור פז:       הממשלה הציגה לראשונה את תוכניותיה לשינויים במערכת המשפט, כולל התיקון שחוקק אתמול, כבר במהלך ינואר, אולם עצרה את הדחיפה קדימה בגלל מחאות משמעותיות

משה טור פז:  הניסיונות להשיג פשרה עם האופוזיציה נכשלו, והחקיקה הבאה כנראה תתמקד בשליטת הממשלה בוועדה לבחירת שופטים

משה טור פז:  שינינו את התחזית של ישראל, A1, מחיובית ליציבה באפריל כדי לשקף את התפיסה שלנו שהמשילות בישראל הידרדרה, כפי שהודגם בהצעה לשינויים במערכת המשפט

משה טור פז:  ספציפית אנו מאמינים כי הצעות מרחיקות הלכת של הממשלה יחלישו באופן מהותי את עצמאות מערכת המשפט, יפריעו לאיזונים ולבלמים בין ענפי השלטון השונים, ואלה היבטים חשובים עבור מוסדות חזקים

משה טור פז:       לישראל אין חוקה כתובה, והארגון המוסדי שלה מתבסס בצורה משמעותית על פיקוח משפטי

משה טור פז:  בנוסף, הרשויות המחוקקת והמבצעת הפכו לפחות צפויות, והן נכונות יותר ליצור סיכונים משמעותיים לכלכלה וליציבות החברתית

משה טור פז:  אישור חוק הסבירות מגיע על רקע מחאות חברתיות של ארגונים אזרחיים שמתקיימות מאז ינואר, ואנו מצפים שיימשכו

משה טור פז:  עתירות נגד החוק הוגשו לעליון, ועולה הסיכון למשבר חוקתי בין הרשות המבצעת לרשות המחוקקת

משה טור פז:  מספר גדול של אנשי מילואים, כולל טייסים מובחרים, איימו להפסיק להגיע לאימונים אם החוק יעבור – צעד שמנהיגי הצבא חוששים שיסכן את ביטחון ישראל בתקופה של התחדשות האלימות עם הפלסטינים

משה טור פז:      למרות שבאופן מסורתי מתחים גיאו-פוליטיים ופנימיים לא השפיעו באופן משמעותי או לטווח ארוך על הכלכלה הישראלית, החמרה רצינית במתחים עם הפלסטינים יכולה לסכן את היחסים עם החותמים של הסכמי אברהם, שנרמלו יחסים עם ישראל – האמירויות, בחריין, מרוקו ודרום סודאן – ועלולה לסכן גם את שיפור היחסים עם כוחות אזוריים כמו ערב הסעודית

משה טור פז:       זהו הדוח שסוכנות מודי'ס מפרסמת הערב על מדינת ישראל

משה טור פז:  אין לך חילול השם גדול מזה

אוריאל בוסו: תודה רבה לחבר הכנסת משה טור פז

אוריאל בוסו:  חברת הכנסת עאידה תומא סלימאן – אינה נוכחת; חברת הכנסת מטי צרפתי הרכבי – אינה נוכחת; חברת הכנסת טטיאנה מזרסקי – אף היא אינה נוכחת; חברת הכנסת אורית פרקש הכהן – אינה נוכחת; חבר הכנסת דן אילוז – מוותר; חבר הכנסת עופר כסיף – אינו נוכח; חברת הכנסת יסמין פרידמן – מוותרת; חבר הכנסת רון כץ – אינו נוכח; חברת הכנסת גדי איזנקוט – אינו נוכח; חבר הכנסת אלון שוסטר – אינו נוכח; חברת הכנסת אימאן ח'טיב יאסין – מוותרת; חבר הכנסת יוראי להב הרצנו – אינו נוכח; חבר הכנסת מיכאל מרדכי ביטון –אינו נוכח; חבר הכנסת סימון דוידסון – אינו נוכח; חבר הכנסת גלעד קריב – אינו נוכח; חברת הכנסת אורנה ברביבאי – אינה נוכחת; חברת הכנסת מרב מיכאלי – אינה נוכחת

אוריאל בוסו:  חבר הכנסת אחמד טיבי

אוריאל בוסו:  קיבלת את אישורה של עליזה

קריאה: קצר, הוא אמר

אוריאל בוסו: בסדר, אנחנו ניתן לו רק דקה

אוריאל בוסו:  יש תקנון ויש הוראות

אוריאל בוסו:  התקנון – שלוש דקות; הוראה זה דקה

אחמד טיבי: מכובדי היושב-ראש בוסו, שוב על גל הרציחות הבלתי-נפסק

אחמד טיבי:  לפני כמה ימים נרצחו בג'יסר א-זרקא מוחמד עמאש ורשא עמאש

אחמד טיבי:  את רשא אני מכיר כי פגשתי אותה בלשכתי בטייבה

אחמד טיבי:  היא הייתה מלאת חלומות, דינמית מאוד, רוצה לפעול בקהילה ורוצה לשנות את המציאות העגומה

אחמד טיבי:  כדורים של שלושה פושעים השיגו אותה ואת מוחמד בחצר הבית בזמן חתונה

אחמד טיבי:  הפושעים ברחו, ובמרחק של כמה מטרים הייתה ניידת משטרה שלא השיגה אותם, משום מה לא השיגה אותם

אלמוג כהן: מה?     

אחמד טיבי: לא השיגה אותם למרות שהייתה במרחק – רדפה ולא השיגה

אחמד טיבי:  הם ירו עוד פעם וירו באוויר כדי שאף אחד לא יבוא

אחמד טיבי:       כמה ימים לפני כן אני הייתי בניחום אבלים בפוריידיס, שם איבדו אבדה קשה, את עלאא, שהוא עוזר ראש המועצה, עלאא מרעי

אחמד טיבי:  כל היישוב יצא כעוס, הפגנה, חסמו כביש

אחמד טיבי:  גם בג'יסר א-זרקא אתמול הפגינו וחסמו כביש

אחמד טיבי:  איך פיזרו אותם? בשונה ממה שמפזרים בימים האחרונים מפגינים יהודים: אלות, גז – בברוטליות

אחמד טיבי:  ועל מה ההפגנה? זעקה נגד הרצח המתמשך ונגד אובדן האנשים היקרים מהיישובים, גם מג'יסר, גם מפוריידיס ובכלל ביישובים הערביים

אחמד טיבי:  אז אם מדובר על מוסר כפול, זה מוסר כפול

אוריאל בוסו: תודה רבה

אוריאל בוסו:  חבר הכנסת מיקי לוי – אינו נוכח; חבר הכנסת ווליד טאהא – אינו נוכח; חבר הכנסת גדעון סער – אינו נוכח; חבר הכנסת יבגני סובה – אינו נוכח; חבר הכנסת יוסף עטאונה – אינו נוכח; חבר הכנסת רם בן ברק – אינו נוכח; חברת הכנסת קארין אלהרר – אינה נוכחת; חברת הכנסת יפעת שאשא ביטון – אינה נוכחת; חברת הכנסת שרן מרים השכל – אינה נוכחת; חבר הכנסת יאסר חוג'יראת – אינו נוכח; חברת חילי טרופר – אינו נוכח; חבר הכנסת עמית הלוי – אינו נוכח; חבר הכנסת איימן עודה – אינו נוכח; חבר הכנסת דני דנון – אינו נוכח; חברת הכנסת נעמה לזימי – אינה נוכחת; חברת הכנסת שרון ניר – אינה נוכחת; חברת הכנסת שלי טל מירון – מוותרת

בועז טופורובסקי: תשאל מי רוצה לדבר וזהו

אוריאל בוסו: היא אמרה לי שצריך לקרוא, כי יש פה

אוריאל בוסו:  ברשימה הבאה אני אקרא ואשאל מי מעוניין לדבר, יהיה יותר קל, אבל כרגע אני אעבור על השמות

אוריאל בוסו:  חברת הכנסת יוליה מלינובסקי – אינה נוכחת; חבר הכנסת אריאל קלנר – אינו נוכח; חבר הכנסת עודד פורר – אינו נוכח; חברת יצחק פינדרוס – מוותר

יצחק פינדרוס: מה היא אומרת, כן או לא?     

אוריאל בוסו: הם לא מרשים

יצחק פינדרוס: היא אומרת לא?      

אוריאל בוסו: חבר הכנסת מנסור עבאס – אינו נוכח; חברת הכנסת טלי גוטליב – אינה נוכחת; חבר הכנסת סגן השר אבי מעוז – אינו נוכח; חבר הכנסת יואב סגלוביץ' – אינו נוכח; חברת הכנסת אפרת רייטן מרום – אינה נוכחת; חבר הכנסת ולדימיר בליאק – אינו נוכח; חבר הכנסת יבגני סובה – אינו נוכח; חבר הכנסת יאיר לפיד – אינו נוכח

אוריאל בוסו:  חברי הכנסת, האם צריך לסכם את החוק או שנעבור להצבעה? האם סגנית השר מסכמת או שאין צורך?      אם כן, רבותיי חברי הכנסת, נעבור להצבעה

אוריאל בוסו:  הצעת חוק אמנת הבנק האסייני לפיתוח, התשפ"ג–2023, מטעם הממשלה, בקריאה הראשונה – הצבעה

אוריאל בוסו: בעד ההצעה להעביר את הצעת החוק לוועדה – 23 

אוריאל בוסו: נמנעים – אין 

אוריאל בוסו: 23 בעד, שבעה מתנגדים, אין נמנעים

אוריאל בוסו:  אני קובע שהצעת חוק אמנת הבנק האסייני לפיתוח, התשפ"ג–2023, התקבלה בקריאה ראשונה ותעבור לוועדת הכספים להכנתה לקריאה השנייה והשלישית

קריאות: מיזמים לאומיים

אוריאל בוסו: מיזמים לאומיים? היא תעבור לוועדת הכנסת לשם קביעת ועדה

אוריאל בוסו: [רשומות (הצעות חוק, חוב' מ/1645)

אוריאל בוסו: ] 

אוריאל בוסו: חברי הכנסת, נעבור לנושא הבא – הצעת חוק המועצה להשכלה גבוהה (תיקון מס' 22) (מתן עדיפות בסיוע לתלמידים ששירתו בשירות סדיר או בשירות מילואים), התשפ"ג–2023

אוריאל בוסו:  תציג השרה אורית סטרוק, בשם שר החינוך, את הצעת החוק מטעם הממשלה

אורית סטרוק: אדוני היושב-ראש, כנסת נכבדה ועליזה הנכבדה, חזקה עליי מצוותה של עליזה להקריא בקיצור

אורית סטרוק:  עם זאת, חברי שר החינוך יואב קיש ביקש ממני להקריא את כל הטקסט הזה

אורית סטרוק:  אני אעשה פשרה באמצע

אורית סטרוק:  קודם כול אני אגיד שהמביא דבר בשם אומרו מביא גאולה לעולם

אורית סטרוק:  כל הטקסט הוא טקסט שכתב השר יואב קיש

אורית סטרוק:  אני אקריא מתוכו את הדברים החשובים ביותר, וזה שהחוק שלפנינו נועד לאפשר סיוע לתלמידים שתרמו למדינה, בין באמצעות שירות סדיר או שירות מילואים בצבא, בין באמצעות שירות לאומי, שירות לאומי-אזרחי, שירות בתי הסוהר, יחידות במשטרה וכדו'

אורית סטרוק:  זו מהות החוק

אורית סטרוק:       עכשיו אני מקריאה – – –     

אחמד טיבי: – – –     

אורית סטרוק: חבר הכנסת טיבי, יש גם משרתים ערבים בשירות הלאומי, אפילו היו לנו מצטיינים ערבים

אורית סטרוק:       עכשיו אני מקריאה את השורות שחברי השר קיש הדגיש

אורית סטרוק:  אני מניחה שהן חשובות לו ביותר

אורית סטרוק:  כך כתב השר יואב קיש, שר החינוך, ברוך השם: במיוחד בתקופה זו, נוכח קריאות לסרבנות, הממשלה מבקשת להביע את הערכתה לכלל חיילי המילואים מימין ומשמאל, מתוך הבנה שאנשים אחים אנחנו וכי צבא העם הוא אחד העקרונות החשובים בתקומת עם ישראל בארץ ישראל

אורית סטרוק:  מול האתגרים הביטחוניים העומדים בפני מדינת ישראל זו חובתנו, של כולנו, לשמור על הבית, על עמנו, על משפחותינו ועל חברינו ולהתייצב לכל משימה

אורית סטרוק:  עוד הדגיש השר קיש שהוא מציין בצער כי הסיוע לחיילי המילואים במסגרת קרן הסיוע בשנת הלימודים הנוכחית, תשפ"ג, בוטל בתקופת הממשלה הקודמת על ידי השרה הקודמת, לאחר שניתן במשך שנים רבות

אורית סטרוק:  אומר השר קיש: לא ניתן לקשיים משפטיים חסרי בסיס למנוע מהממשלה לתעדף את מי שנותן יותר

אורית סטרוק:  אני מאמין, כותב השר קיש, וכך גם כל שרי הממשלה, כי מי שנותן יותר צריך לקבל יותר

אורית סטרוק:       לאור כל האמור כאן – גם מוזכרים התקציבים והכול, אבל לאור בקשתה של עליזה אני אקצר – השר קיש וגם אני מבקשים מכל חברי הכנסת להצביע בעד החוק החשוב הזה

אורית סטרוק:  תודה

אוריאל בוסו: תודה רבה לשרה סטרוק

אוריאל בוסו:  חברי הכנסת, במקום לעבור על כל הרשימות, מי מעוניין לדבר? אני מבין שחברת הכנסת אימאן ח'טיב יאסין מעוניינת לדבר

אוריאל בוסו:  בבקשה

אוריאל בוסו:  לאחר מכן – חבר הכנסת אחמד טיבי, חבר הכנסת עופר כסיף וחבר הכנסת ואליד אלהואשלה

אוריאל בוסו:  בבקשה

אימאן ח'טיב יאסין: כבוד היושב בראש, כנסת נכבדה, עוד הצעת חוק מבית היוצר של ממשלת נתניהו שעוסקת בלפלג ולהדיר אוכלוסיות בתוך החברה הישראלית

אימאן ח'טיב יאסין:  אני רוצה לקצר ולהגיד: הסטודנטים שלנו נמצאים במצב קשה, כל הסטודנטים

אימאן ח'טיב יאסין:  אני אומר רק דבר אחד – שהגיע הזמן, מזמן מזמן, שהשכלה גבוהה תהיה חינם ונגישה לכלל הסטודנטים במדינה

אימאן ח'טיב יאסין:  תודה

אוריאל בוסו: תודה רבה

אוריאל בוסו:  חבר הכנסת אחמד טיבי, בבקשה

אחמד טיבי: מכובדי היושב-ראש, לימוד סטודנטיאלי הוא זכות, אבל הוא לא קל להרבה משפחות, להרבה סטודנטים

אחמד טיבי:  סטודנטים שלנו, למשל, חייבים לעבוד כדי לממן את שכר הלימוד

אחמד טיבי:  יש כאלה שמפסיקים את הלימודים כי אין להם יכולת

אחמד טיבי:  ההצעה הזאת היא הצעה מפלה

אחמד טיבי:  במשרד הביטחון אתם עושים מה שאתם רוצים, אבל פה זאת מועצה להשכלה גבוהה, זה אוניברסיטאות, זה אקדמיה

אימאן ח'טיב יאסין: הכול אותו דבר, הכול אותו דבר

אחמד טיבי: לכן ההעדפה הזאת היא אפליה ברורה נגד הסטודנטים הערבים

אחמד טיבי:  בועז, זה נגד הסטודנטים הערבים

אחמד טיבי:  לכן אנחנו נתנגד

אחמד טיבי:  תמיד התנגדנו לניסיון להפלות בתוך האוניברסיטאות על רקע שירות צבאי

אחמד טיבי:  מה קשור לימוד באוניברסיטה בפרינסטון, בתל אביב או בכל מקום אחר לשירות צבאי? רק בחברה הישראלית המיליטריסטית זה מדד לסיוע לסטודנטים

אחמד טיבי:  שאלתי את השרה סטרוק כשהציגה את הנושא: היום, למשל, הצעת החוק היום של החרדים דיברה על כך שמי שלומדים תורה הם שווי ערך למשרתים בצבא; האם חרדים שלומדים תורה ולא משרתים יקבלו, למשל, מתן עדיפות בסיוע לתלמידים? יקבלו סובסידיה, מלגה? חשוב להבין את זה, אתם חרדים, (אומר בערבית ומתרגם:) אולי גם אתם רוצים

אחמד טיבי:       עכשיו, לגבי החוק שלכם, החרדים

אחמד טיבי:  מי שלמד רפואה – זה יהיה שווה ערך גם לשבע שנים של רפואה או לארבע שנים של רוקחות? זה קצת יותר קשה מלתלמידים חרדים בישיבות

אחמד טיבי:  ללמוד רפואה קצת יותר קשה, ללמוד רוקחות קצת יותר קשה

קריאה: בוא תלמד – – –      

אחמד טיבי: אני מודה לך על ההצעה

אחמד טיבי:  היה לי אתגר אחר, הצלחתי בו

אחמד טיבי:  אבל אני שואל, אולי תמצאו תשובה

אחמד טיבי:  אם למשל מי ששירת את מערכת הבריאות ואת כלל הציבור שבע שנים או ארבע שנים במקצוע מאתגר כלשהו, אולי גם אותו תיקחו בחשבון? אבל התשובה שלכם תהיה לא

אחמד טיבי:  חברה מיליטריסטית מצביאה – מכניסה את הצבא – את המועצה להשכלה גבוהה

אחמד טיבי:  תודה רבה

אוריאל בוסו: תודה רבה

אוריאל בוסו:  חבר הכנסת עופר כסיף, ואחריו – חבר הכנסת ואליד אלהואשלה, אחרון הדוברים

עופר כסיף: כבוד היושב-ראש, חברי הכנסת, כן, מיליטריזם וגזענות זה שם המשחק בחברה הזאת

עופר כסיף:  אני לא רוצה לחזור על מה שנאמר קודם, אבל אני כן רוצה לומר שני דברים

עופר כסיף:  בתור מי שבא מהאקדמיה, בתור מי שהיה באקדמיה רוב חייו, למעשה, בין אם זה התארים ובין אם זה ללמד באוניברסיטה – לא רק בארץ, בעוד אוניברסיטה בחו"ל – מה הקשר בין שירות כזה או אחר לבין הזכות והנגישות השווה, השווה, להשכלה גבוהה? מה הקשר? גם לפי אמנות בין-לאומיות, בין אם זאת ההכרזה לכל באי עולם על זכויות האדם מ-1948, בין אם זאת האמנה בדבר זכויות תרבותיות, נדמה לי מ-1966, גם שם נאמר שחינוך, כולל חינוך גבוה, זאת זכות

עופר כסיף:  היא לא כרוכה בחובה

עופר כסיף:  עזבו רגע מה אני חושב, אם צריכה להיות או לא צריכה להיות חובת שירות

עופר כסיף:  עזבו את זה רגע

עופר כסיף:  הזכות לחינוך לא צריכה בכלל להיות כרוכה באיזושהי חובה כזאת או אחרת

עופר כסיף:  אני מתחבר למה שאמרה גם חברת הכנסת אימאן ח'טיב יאסין, שחינוך בכלל וגם השכלה גבוהה צריכים להיות חינם אין כסף, נגישים לכל אחד שיכול מבחינת הישגים

עופר כסיף:  וגם צריך לעשות הכול כדי שיהיו, שתהיה נגישות שתאפשר הישגים

עופר כסיף:  רק חברה חולה עד כדי ריקבון יכולה לקשר בין לימודים לבין איזושהי חובה, קל וחומר חובה של שירות צבאי

עופר כסיף:       אני רוצה לפנות פה לחבריי דווקא מהסיעות החרדיות

עופר כסיף:  ארז, אני אשמח אם תקשיב לי רק לרגע

עופר כסיף:  אני לימדתי ארבע או חמש שנים במכינה החרדית של האוניברסיטה העברית

עופר כסיף:  אני חייב להגיד שזאת הייתה אחת מהמסגרות שהכי נהניתי ללמד בהן

עופר כסיף:  רוב מוחלט של הסטודנטים שהיו לי במכינה החרדית באוניברסיטה העברית לא שירתו בצבא ולא עשו שירות לאומי

עופר כסיף:  האם זה צריך למנוע מהם להגיע ללמוד? חס וחלילה

עופר כסיף:  איך אתם, חבריי, מרימים יד – הייתי אומר "מרימים יד" תרתי משמע – על הזכות והאפשרות של הציבור שלכם להגיע ללמוד במוסדות אקדמיים אם לא עשו שירות? למה? למה למנוע מהם?      אני אומר לכם בתור מי שלימד אותם, ופונה אליכם באמת מלב אל לב בתור מי שלימד בכיף גדול סטודנטים חרדים ארבע או חמש שנים: אל תמנעו את זה מהם, אל תרימו יד בעד החוק האווילי הזה, תפילו אותו

עופר כסיף:  תודה

אוריאל בוסו: תודה רבה

אוריאל בוסו:  אחרון הדוברים – חבר הכנסת ואליד אלהואשלה

אוריאל בוסו:  בבקשה

אוריאל בוסו:  לאחר מכן נעבור להצבעה, והצעת החוק הבאה, כמדומני – חבר הכנסת ינון אזולאי, תקראו לו

אוריאל בוסו:  את הצעת החוק הבאה הוא צריך להציג בשם יושב-ראש ועדת החוץ והביטחון

וליד אל-הואשלה: מכובדי היושב-ראש, חבריי חברי הכנסת, אין ספק שהצעת החוק הזאת היא הצעה מפלה כלפי הסטודנטים הערבים, ומצופה מהממשלה שכמו שהיא משקיעה משאבים לסטודנטים שתורמים למדינה, שהיא תשקיע גם בסטודנטים הערבים שאין להם את היכולת לממן את הלימודים שלהם, לפחות הסטודנטים שנמצאים ביישובים בפריפריה

וליד אל-הואשלה:  הציפייה – כל אזרח היום מצפה מהממשלה שתיתן מענה לכלל האזרחים ולא תיטיב עם קבוצה על פני האחרת

וליד אל-הואשלה:       אדוני היושב-ראש, לפני חודש, בחג הקורבן, עיד אל-אדחא, המל"ג קבע מועדים לסטודנטים בימי החג

וליד אל-הואשלה:  תראה לאן הגענו, בימי החג קובעים לסטודנטים הערבים מבחנים

וליד אל-הואשלה:  ולכן, הדרישה שלנו גם מהמל"ג וגם משר החינוך היא לא לקבוע מועדים

אוריאל בוסו: כמדומני שהבקשה עברה בעיתוי ההוא שדיברו בערב חג

וליד אל-הואשלה: לא

וליד אל-הואשלה:  לא עברה

וליד אל-הואשלה:  המשיכו עם זה גם בחגים

אוריאל בוסו: אוקיי

אוריאל בוסו:  בקשה ראויה

וליד אל-הואשלה: צריך לכבד את הסטודנטים הערבים, לבוא לקראתם, גם מבחינת המלגות וגם במועדים שנקבעים למבחנים, ולא להביא אותם בימי החגים

וליד אל-הואשלה:  אני מצפה מראש הממשלה, מהשרים בממשלה, להתייחס לאזרחים הערבים ולסטודנטים הערבים כאל אזרחים שווים

וליד אל-הואשלה:  תודה

אוריאל בוסו: תודה רבה

אוריאל בוסו:  אם כך, סיימנו את רשימת הדוברים

אוריאל בוסו:  אני מבין שלא צריך לסכם

אוריאל בוסו:       חברי הכנסת, אנחנו נעבור להצבעה

אוריאל בוסו:  הצעת חוק המועצה להשכלה גבוהה (תיקון מס' 22) (מתן עדיפות בסיוע לתלמידים ששירתו בשירות סדיר או בשירות מילואים), התשפ"ג–2023, מטעם הממשלה

אוריאל בוסו:  אנא תפסו את מקומותיכם

אוריאל בוסו:  הצבעה

אוריאל בוסו: בעד ההצעה להעביר את הצעת החוק לוועדה – 22 

אוריאל בוסו: נמנעים – אין 

אוריאל בוסו: 22 בעד, ארבעה מתנגדים, שלושה נוכחים

אוריאל בוסו:  אני קובע שהצעת חוק המועצה להשכלה גבוהה (תיקון מס' 22) (מתן עדיפות בסיוע לתלמידים ששירתו בשירות סדיר או בשירות מילואים), התשפ"ג–2023, התקבלה בקריאה הראשונה ותעבור לשם הכנתה לקריאה השנייה והשלישית לוועדת החינוך, התרבות והספורט

אוריאל בוסו: [מס' מ/1640; דברי הכנסת, חוב' ל"ג, ישיבה 91; נספחות

אוריאל בוסו: ] 

אוריאל בוסו: חברי הכנסת, נעבור לסעיף הבא בסדר-היום – הצעת חוק מטעם הממשלה לקריאה השנייה והשלישית – הצעת חוק שירות לאומי-אזרחי (תיקון מס' 4), התשפ"ג–2023, מ/1640

אוריאל בוסו:  יציג חבר הכנסת ינון אזולאי, בשם יושב-ראש ועדת החוץ והביטחון

חנוך דב מילביצקי: יותר פשוט – – – על החוק, לא נצטרך לבוא לפה

אופיר כץ: לא

אופיר כץ:  תגידו לנו לפני, אולי נצמיד

אוריאל בוסו: לא

אוריאל בוסו:  סוף-סוף יש מפלגה שעובדת למען כלל האזרחים

ינון אזולאי: אדוני היושב-ראש, חבריי חברי הכנסת, כבוד השרה, אדוני יושב-ראש הקואליציה, לא הבנתי מה מפריע שאנחנו נמצאים פה כל הזמן, הנוכחות שלנו פה?      

אופיר כץ: חס וחלילה

אופיר כץ:  הנוכחות שלכם מבורכת

ינון אזולאי: אה

ינון אזולאי:  אוקיי

ינון אזולאי:  חנוך, רצית משהו

ינון אזולאי:  אנחנו נמצאים פה בשביל עם ישראל

חנוך דב מילביצקי: לגמרי

ינון אזולאי: לגמרי, רק בשביל עם ישראל

ינון אזולאי:  ועכשיו אני נמצא פה על הדוכן כדי להציג הצעת חוק של השירות הלאומי-האזרחי

חנוך דב מילביצקי: ההתקדמות המטאורית שלך פשוט מרשימה

ינון אזולאי: תשמע

ינון אזולאי:  אתה יודע

ינון אזולאי:  ביום חמישי אני אוכל דגים, ובאמת, חם גם

אוריאל בוסו: אמרו לי שאתה מרוקאי, לא תוניסאי

חנוך דב מילביצקי: מה, ביום חמישי הזה? לא יום חמישי הזה

אוריאל בוסו: לקחתי את האחיין שלו, אמרו מרוקאי

אוריאל בוסו:  אני רואה – – –      

ינון אזולאי: ביום חמישי הזה אפשר לאכול בערב, אחרי הצום אפשר לאכול

ינון אזולאי:  לא ב-17:00 כמו כל פעם – אפשר לאכול אחרי הצום

ינון אזולאי:       חבריי חברי הכנסת, כבוד השרה, אני מתכבד להציג בפני הכנסת לקריאה השנייה ולקריאה השלישית את הצעת חוק שירות לאומי-אזרחי (תיקון מסי 4),	התשפ"ג–2023, שיזמה הממשלה

ינון אזולאי:      בשנת 2014, נחקק פרק ג'1 בחוק שירות ביטחון, שהסדיר את דחיית שירותם של תלמידי הישיבות ואת האפשרות לשלבם בצה"ל ובשירות הלאומי-אזרחי

ינון אזולאי:  במקביל לחקיקתו של החוק נחקק גם חוק שירות לאומי-אזרחי, שקבע את מסגרת השירות של תלמידי הישיבות בשירות לאומי-אזרחי

ינון אזולאי:  מלכתחילה נקבע ההסדר כולו כהוראת שעה, ובחוק שירות לאומי-אזרחי נקבע כי הוא יעמוד בתוקפו עד יום 30 ביוני 2023

ינון אזולאי:  בשנת 2017 ניתנה פסיקת בית המשפט העליון בבג"ץ התנועה לאיכות השלטון, שביטלה את פרק ג'1

ינון אזולאי:  בית המשפט נתן כמה ארכות לחקיקת הסדר חלופי, האחרונה שבהן אף היא עד יום 30 ביוני 2023, ומשלא נחקק הסדר חלופי, פקע תוקפו של הפרק ביום זה

ינון אזולאי:      בהחלטה מס' 682 מיום 25 ביוני 2023 קבעה הממשלה הצעת חוק המסדירה את הנושא בכללותו במהלך כנס החורף

ינון אזולאי:  כדי שלא ליצור ואקום בנוגע לשירות הלאומי-אזרחי, הוגשה הצעת חוק זו, שמטרתה להאריך את תוקפו של החוק בשנה נוספת, עד 30 ביוני 2024

ינון אזולאי:  במסגרת הצעת החוק מוצע לאפשר גם למי שניתן לו צו דחיית שירות לפי פרק ג'1 ערב פקיעתו להשתלב בשירות הלאומי-אזרחי באותם תנאים שהיו קבועים בפרק ג'1, ובכלל זה התנאי בדבר גיל מינימלי של 21

ינון אזולאי:  יצוין כי לגבי מי שמשרת כבר כיום בשירות לאומי-אזרחי, החוק מ-2014 כבר קבע כי יוכל להשלים את שירותו גם אם יפקע תוקפו של החוק

ינון אזולאי:  עוד מוצעים בהצעת החוק כמה הסדרים משלימים הנובעים מפקיעתו של פרק ג'1

ינון אזולאי:  כאמור, הצעת חוק זו נועדה לתת מענה זמני שיאפשר את המשך ההשתלבות בשירות לאומי-אזרחי עד להסדרת הנושא באופן כולל במהלך כנס החורף

ינון אזולאי:       להצעת החוק לא הוגשו הסתייגויות, אך הוגשו בקשות רשות דיבור

ינון אזולאי:  אבקש מחברי הכנסת לאשר את הצעת החוק בקריאה השנייה ובקריאה השלישית

ינון אזולאי:  ואבקש מחברי הכנסת שביקשו רשות דיבור לא לדבר, אלא לדבר מהמקום באופן עצמוני אחד לשני ולא לדבר פה מעל הפודיום

ינון אזולאי:  זו בקשה חדשה

ינון אזולאי:  יש בקשות דיבור, אז ביקשתי שאלה שביקשו בקשות דיבור שידברו ביניהם

ינון אזולאי:      אני רק אסכם לכם בקצרה את מה שקראתי לגבי חוק הגיוס שפקע

ינון אזולאי:  מה שאנחנו מבקשים, בדרך כלל – גם שירות לאומי אזרחי פוקע באותו זמן

ינון אזולאי:  אנחנו מבקשים הארכה של זה, כי בכנס החורף יבוא גם חוק הגיוס

ינון אזולאי:  אז חוק שירות לאומי-אזרחי – להאריך את תוקפו, כדי שמי שכרגע נמצא בגיל 21 יוכל להיכנס לשרות לאומי-אזרחי

ינון אזולאי:  זה בגדול

ינון אזולאי:  אני רוצה להודות למנהל הוועדה, ועדת החוץ והביטחון, אסף פרידמן, ולצוות שלו; ליועצת המשפטית מירי פרנקל-שור ולעידו בן-יצחק, גם היועץ המשפטי; כמובן לכל החברים בוועדה; ליולי אדלשטיין, יושב-ראש הוועדה, שבאמת סומך עליי שאני אעמוד פה ואגיד את מה שהוא מבקש שאני אגיד

ינון אזולאי:  אני חושב שזה לא פשוט לסמוך עליי, אבל אם הוא סומך עליי, אז אני מודה לו

ינון אזולאי:  תודה רבה

ינון אזולאי:       סליחה, אני חייב להתעכב עוד 30 שניות

ינון אזולאי:  יש לי חוב ליושב-ראש הקואליציה אופיר כץ

ינון אזולאי:  בפעם שעברה עליתי עם הצעת החוק שלי שהוא עזר לי בה, ולא הודיתי לו

ינון אזולאי:  אז אני מודה לך על כל הכנס הזה

ינון אזולאי:  תודה רבה

ינון אזולאי:  אני מודה לך על שעבדתם בשבילנו, כתנועת ש"ס, כי אנחנו עובדים למען האזרחים

ינון אזולאי:  אדוני יושב-ראש הקואליציה, יש לך מה ללמוד מתנועת ש"ס, אבל אנחנו עובדים ביחד, ולכן אנחנו אוהבים אותך ומכבדים אותך

ינון אזולאי:  אני אומר לך, אם הייתי בפריימריז של הליכוד, אתה מבחינתי מספר אחת

ינון אזולאי:  תודה רבה לכולם

אוריאל בוסו: תודה רבה

אוריאל בוסו:  רק אל תשכח

אוריאל בוסו:  יציג חוק גם כן חבר הכנסת טייב, אז עוד לא גמרנו

ינון אזולאי: שיהיה רק צום מועיל לכל עם ישראל

ינון אזולאי:  שנרבה אהבת חינם ונסלק את שנאת החינם

ינון אזולאי:  עברנו מה שעברנו

ינון אזולאי:  כולנו יוצאים לפגרה

ינון אזולאי:  נודה פה לכולם – גם לסדרנים, גם לאנשי משמר הכנסת, גם למזכירות, לסגנית מזכיר הכנסת, כמובן גם לרשמות, תמיד אני מודה לכולם, גם לאלה שבמזנון

ינון אזולאי:  מפה נמסור גם דרישת שלום לאחת והיחידה שהייתה איתנו פה, ציונה, שהקדוש ברוך הוא ישלח לה רפואה שלמה, שכולנו אוהבים אותה וזוכרים אותה תמיד, וייתן לה כוחות

ינון אזולאי:  עליזה – אנחנו עוד נשמע אותה עד סוף המושב עוד כמה פעמים, אבל בכל אופן, תודה רבה, עליזה

אוריאל בוסו: תודה

אוריאל בוסו:  להצעת חוק זו לא הוגשו בקשות רשות דיבור והסתייגות

אוריאל בוסו:  אבל טרם נעבור להצבעה, על פי סעיף 31 לתקנון ביקשה השרה סטרוק להתייחס לחוק, והיא תדבר בקצרה

אוריאל בוסו:  ברשותכם

קריאות: – – –     

בועז טופורובסקי: בקיצור, רק מדברים, אז אני גם אדבר

בועז טופורובסקי:  יש לי הרבה מה להגיד

בועז טופורובסקי:  אני רוצה לעלות

אופיר כץ: אורית, זה מוגזם

אופיר כץ:  יש לנו הסכם איתם

קריאות: לא

קריאות:  לא רוצים

בועז טופורובסקי: אתם באים, יורדים עלינו, אני סותם

בועז טופורובסקי:  אבל אם אתם לא מכבדים אז כולם יעלו

בועז טופורובסקי:  אין בעיות

בועז טופורובסקי:  הכול בסדר

בועז טופורובסקי:  יש לי הרבה מה להגיד

אוריאל בוסו: השרה לא ידעה שיש הסכם כזה

אוריאל בוסו:  השרה כבר עלתה, צריך לכבד

אורית סטרוק: אני אומרת שלא ידעתי שיש לכם הסכם

אורית סטרוק:  האמת היא שהסיבה האמיתית שעליתי – אחרי שינון הסביר כל כך יפה על מה החוק, אין סיבה שאני אעלה, אבל הסיבה היחידה שעליתי היא משום שקודם אמרתי תודות על החוק של האגודות השיתופיות ושכחתי איש אחד שתרם רבות לחוק הזה, וזה יושב-ראש הקואליציה חבר הכנסת אופיר כץ

אורית סטרוק:  רציתי להגיד לו תודה

אוריאל בוסו: תתנצל

אוריאל בוסו:  תתנצל

אוריאל בוסו:      בועז – אבל אין רשות דיבור ובקשות

אוריאל בוסו:  היא שרה, זה על פי התקנון, 31

בועז טופורובסקי: כמה שמותר, אני רוצה לעלות לדבר

אוריאל בוסו: לא

אוריאל בוסו:  בחוק הזה אי-אפשר

אוריאל בוסו:  בשנייה ושלישית אין הסתייגויות, יש בקשות לרשות דיבור

בועז טופורובסקי: יש לי רשות דיבור

בועז טופורובסקי:  תגיד לי כמה רשות דיבור יש לי

אוריאל בוסו: לא, אין

אוריאל בוסו:  אין רשות דיבור בחוק הזה

בועז טופורובסקי: אתה יודע מה, אל תיתן לי לעלות ולדבר

בועז טופורובסקי:  בחוק הבא אני יכול לדבר? בחוק הזה של אורית סטרוק אפשר לדבר? אין

בועז טופורובסקי:  אני רוצה לדבר

בועז טופורובסקי:  אני, שתגידו לי מתי וכמה אני יכול לדבר

בועז טופורובסקי:  אל תבוא אליי בטענות

אוריאל בוסו: שנייה, בועז, על פי התקנון, קראתי – – –     

קריאות: – – –      

בועז טופורובסקי: – – – אני אעלה מתי שאני יכול

בועז טופורובסקי:  הכי טוב שתגידו לי שאני לא יכול עכשיו, ובחוק הבא – – –     

אוריאל בוסו: בסדר, הוא כרגע לא יכול, אופיר

אוריאל בוסו:  מאחר שלא הוגשו בקשות דיבור ולא הסתייגויות, הוא לא יכול לדבר

אוריאל בוסו:  השרה עלתה על פי התקנון

בועז טופורובסקי: – – –     

אוריאל בוסו: אין, אין, אין

אוריאל בוסו:  בהצעה האחרונה יש לך, ואתה תעלה לדבר

אוריאל בוסו:      חברי הכנסת, נעבור להצבעה בקריאה השנייה והשלישית על הצעת חוק שירות לאומי-אזרחי (תיקון מס' 4), התשפ"ג–2023

אוריאל בוסו:  הצבעה בקריאה השנייה, כנוסח הוועדה, הצבעה

בועז טופורובסקי: נגד המשתמטים

בועז טופורובסקי: בעד סעיפים 1–6 – 21 

בועז טופורובסקי: נמנעים – אין  

אוריאל בוסו: 21 בעד, מתנגד אחד, ארבעה נוכחים

אוריאל בוסו:  אני קובע שהצעת חוק שירות לאומי-אזרחי (תיקון מס' 4), התשפ"ג–2023, התקבלה בקריאה השנייה

אוריאל בוסו:       נעבור לקריאה השלישית, הצבעה

אוריאל בוסו:  נעבור לקריאה השלישית

אוריאל בוסו:  הצבעה

אוריאל בוסו: בעד החוק – 20 

אוריאל בוסו: נמנעים – אין 

אוריאל בוסו: 20 בעד, מתנגד אחד וארבעה נוכחים

אוריאל בוסו:  אני קובע שהצעת חוק שירות לאומי-אזרחי (תיקון מס' 4), התשפ"ג–2023, התקבלה בקריאה השלישית, ותיכנס לספר החוקים

אוריאל בוסו: [מס' מ/1603; דברי הכנסת, חוב' כ"ח, ישיבה 76; נספחות

אוריאל בוסו: ] 

אוריאל בוסו: חברי הכנסת, נעבור לסעיף הבא בסדר-ביום: הצעת חוק הצלילה הספורטיבית (תיקון מס' 3), התשפ"ג–2023

אוריאל בוסו:  יציג את ההצעה חבר הכנסת יוסף טייב, יושב-ראש ועדת החינוך, התרבות והספורט, בבקשה

התרבות והספורט): אדוני היושב-ראש, גברתי השרה, חבריי חברי הכנסת, אני מתכבד להביא בפני הכנסת לקריאה שנייה ולקריאה שלישית את הצעת חוק הצלילה הספורטיבית (תיקון מס' 3), התשפ"ג–2023

התרבות והספורט):  זוהי הצעת חוק ממשלתית שוועדת החינוך, התרבות והספורט הכינה ואישרה לקריאה שנייה ושלישית

התרבות והספורט):       חוק הצלילה הספורטיבית, התשל"ט–1979, קובע הוראות לעניין הצלילה הספורטיבית, המוגדרת כצלילה בעזרת מכשיר צלילה אישי שלא לשם ביצוע עבודה או פעילות צבאית או משטרתית

התרבות והספורט):  החוק מסדיר גם את רישוי מרכזי הצלילה, הסמכת מדריכי הצלילה והפיקוח עליהם

התרבות והספורט):  לפי החוק הקיים חל איסור בצלילה ספורטיבית על ילד מתחת לגיל 12 וכן על מי שאינו בעל תעודת צולל

התרבות והספורט):  כמו כן, בחוק הקיים אין התייחסות מפורשת לצלילת היכרות

התרבות והספורט):  לכן, חבריי חברי הכנסת, אני מבקש מכם להצביע בעד החוק

התרבות והספורט):  תודה רבה

אוריאל בוסו: תודה רבה

אוריאל בוסו:  להצעת החוק הזאת הוגשו בקשות רשות דיבור

אוריאל בוסו:  חברי הכנסת בנימין גנץ, גדעון סער, גדי איזנקוט, פנינה תמנו, יפעת שאשא ביטון, חילי טרופר, זאב אלקין, מיכאל מרדכי ביטון, מתן כהנא, אורית פרקש הכהן, שרן השכל, אלון שוסטר – הם רשומים בהצעת החוק לבקשות דיבור, אין כאן הסתייגויות והם לא נמצאים

אוריאל בוסו:  מאחר שהם לא נמצאים, נעבור להצבעה בקריאה השנייה

בועז טופורובסקי: אף אחד מהנוכחים לא נמצא?      

אוריאל בוסו: הצבעה בקריאה השנייה

אוריאל בוסו:  הצעת חוק הצלילה הספורטיבית (תיקון מס' 3), התשפ"ג–2023 – הצבעה

אוריאל בוסו: בעד סעיפים 1–8 – 22 

אוריאל בוסו: נמנעים – אין 

אוריאל בוסו: 22 בעד, שלושה מתנגדים

אוריאל בוסו:  אני קובע שהצעת חוק הצלילה הספורטיבית (תיקון מס' 3), התשפ"ג–2023, התקבלה בקריאה השנייה

אוריאל בוסו:       נעבור לקריאה השלישית

אוריאל בוסו: בעד החוק – 22 

אוריאל בוסו: נמנעים – אין 

אוריאל בוסו: 22 בעד, שני מתנגדים, נוכח אחד

אוריאל בוסו:  אני קובע שהצעת חוק הצלילה הספורטיבית (תיקון מס' 3), התשפ"ג–2023, התקבלה בקריאה השנייה והשלישית, ותיכנס לספר החוקים

אוריאל בוסו: חברי הכנסת, הודעה ליושב-ראש ועדת הכנסת חבר הכנסת אופיר כץ, בבקשה

אוריאל בוסו:  זוהי הודעה עם הצבעה, חברי הכנסת, ללא דיון

): אדוני היושב-ראש, גברתי השרה, חבריי חברי הכנסת, אבקש להודיע על חילופי אישים בוועדות הבאות, כמפורט להלן:     מטעם סיעת הליכוד – בוועדת החוקה, חוק ומשפט, במקום חבר הכנסת עמית הלוי, תכהן חברת הכנסת טלי גוטליב

):  כמו כן, חבר הכנסת עמית הלוי יכהן כממלא מקום קבוע בוועדה; בוועדה המיוחדת לזכויות הילד, במקום חבר הכנסת אופיר כץ תכהן חברת הכנסת טלי גוטליב; בוועדת החוץ והביטחון, במקום חבר הכנסת משה סעדה, שכיהן כממלא מקום קבוע, תכהן חברת הכנסת טלי גוטליב

):       מטעם סיעת יש עתיד – בוועדה המיוחדת לעובדים זרים, במקום חברת הכנסת יסמין פרידמן יכהן חבר הכנסת סימון דוידסון; בוועדה המיוחדת לטיפול בשורדי השואה, במקום חבר הכנסת סימון דוידסון תכהן חברת הכנסת יסמין פרידמן; בוועדת הבריאות, חברת הכנסת מירב בן ארי תכהן כממלאת מקום קבועה בוועדה

): ועדת הכנסת החליטה בישיבתה היום להקים ועדה משותפת לוועדת המדע והטכנולוגיה ולוועדת החוקה, חוק ומשפט בהתאם לסימן ג'1 לחוק סדר הדין הפלילי (סמכויות אכיפה – מעצרים), התשנ"ו–1996, שכותרתו "מעצר בפיקוח אלקטרוני"

):  הוועדה תהיה בת 12 חברים, שישה חברים מכל ועדה, לפי ההרכב הבא: מטעם ועדת המדע והטכנולוגיה – חברי הכנסת איימן עודה – יושב-ראש, סימון מושיאשוילי, מטי צרפתי, צבי ידידיה סוכות, יאסר חוג'יראת, אורית פרקש הכהן; מטעם ועדת החוקה, חוק ומשפט – חברי הכנסת משה סעדה, טלי גוטליב, יעקב אשר, יצחק קרויזר, מתן כהנא, אריאל קלנר

):       ועדת הכנסת החליטה בישיבתה היום כי הצעות החוק הבאות יועברו לדיון בוועדות כמפורט להלן

):  הוועדה לביטון לאומי תדון בהצעות החוק הבאות: 1

):  הצעת חוק העונשין (תיקון – הגנה על בסיסי צה"ל, שטחי אש, תחנות משטרה ומתקנים ביטחוניים), התשפ"ג–2023, פ/3393/25, של חבר הכנסת אלמוג כהן; 2

):  הצעת חוק העונשין (תיקון – הגנה על בסיסי צה"ל, שטחי אש, תחנות משטרה ומתקנים ביטחוניים), התשפ"ג–2023, פ/3326/25, של חה"כ יצחק קרויזר

):       ועדת הכלכלה תדון בהצעות החוק הבאות: 1

):  הצעת חוק זכויות מבצעים ומשדרים (תיקון – הרחבת היקף הזכויות), התשפ"ג–2023, פ/3177/25, של חבר הכנסת יוסף טייב וקבוצת חברי הכנסת; 2

):  הצעת חוק לתיקון פקודת התעבורה (תיקון – תשלום דמי חניה), התשפ"ג–2022, פ/234/25, של חברת הכנסת נעמה לזימי; הצעת חוק לתיקון פקודת התעבורה (תיקון – תשלום דמי חניה), התשפ"ג–2022, פ/698/25, של חבר הכנסת אברהם בצלאל וקבוצת חברי הכנסת

):       ועדת החוקה, חוק ומשפט תדון בהצעת חוק הבחירות לכנסת (תיקון – הצבעה של אזרחים המשרתים שירות לאומי אזרחי בחוץ לארץ), התשפ"ג–2023, פ/3153/25, של חבר הכנסת אוהד טל וקבוצת חברי הכנסת

):       ועדת הכנסת החליטה בישיבתה ביום א' באב התשפ"ג, 19 ביולי 2023, להעביר את הצעת חוק המאבק בטרור (תיקון – מניעת הזדהות עם ארגון טרור), התשפ"ג–2023, פ/2227/25, של חבר הכנסת אליהו רביבו, לדיון בוועדת החוץ והביטחון

):  ועדת הכנסת ממליצה לכנסת להעביר את הצעת החוק האמורה מוועדת החוץ והביטחון לדיון בוועדת החוקה, חוק ומשפט, לשם הכנתה לקריאה ראשונה

):  אבקש את אישורה של הכנסת להמלצה זו

):  תודה

אוריאל בוסו: תודה רבה

אוריאל בוסו:       חברי הכנסת, הודעת ועדת הכנסת זו דורשת הצבעה

אוריאל בוסו:  ההודעה של יושב-ראש ועדת הכנסת

אוריאל בוסו:  הצבעה

אוריאל בוסו: בעד הצעת ועדת הכנסת – 18 

אוריאל בוסו: נמנעים – אין 

אוריאל בוסו: 18 בעד, שני מתנגדים, נוכח אחד

אוריאל בוסו:  אני קובע שהחלטת ועדת הכנסת בדבר העברת הצעת חוק מוועדה לוועדה התקבלה

אוריאל בוסו: [מס' מ/1577; דברי הכנסת, חוב' ט"ז, ישיבה 46; נספחות

אוריאל בוסו: ] 

אוריאל בוסו: חברי הכנסת, נעבור לסעיף האחרון בסדר-היום: הצעת חוק לעידוד תעשייה עתירת ידע (הוראת שעה)

אוריאל בוסו:  להצעת חוק הוגשו הסתייגויות ובקשות רשות דיבור

אוריאל בוסו:  מהנוכחים כאן – חבר הכנסת בועז טופורובסקי, בבקשה

ינון אזולאי: רגע, קודם שיציגו את הצעת החוק

אוריאל בוסו: סליחה

אוריאל בוסו:  חבר הכנסת יצחק פינדרוס יציג את החוק

יצחק פינדרוס: אדוני היושב-ראש, גברתי השרה, חבריי חברי הכנסת, בשמו של יושב-ראש ועדת הכספים הרב משה גפני, אני מתכבד להביא בפני הכנסת לקריאה השנייה ולקריאה השלישית את הצעת חוק לעידוד תעשיות עתירות ידע (הוראת שעה), התשפ"ג–2023

יצחק פינדרוס:  מדובר בהצעת חוק ממשלתית שהוחל לגביה דין רציפות

יצחק פינדרוס:  בהצעת החוק מוצע לקבוע הטבות מס מסוגים שונים למשקיעים בחברות הייטק ולחברות הייטק

יצחק פינדרוס:  בהצעת החוק מוצע לקבוע זיכוי ממס, בשונה מההסדר הקיים היום על ניכוי מס למשקיעים בחברות הזנק וסטרטאפ

יצחק פינדרוס:  כמון כן, מוצע לאפשר את דחיית תשלום המס על רווח ההון במכירה של חברה לבעל מניות אשר משתמש בחלק מהתמורה מהמכירה לצורך השקעה בחברת סטרטאפ

יצחק פינדרוס:  בנוסף מוצע בהצעת החוק להכיר השקעה במניות כהוצאה לצורכי מס לחברה אשר רוכשת שליטה בחברה אחרת, ישראלית או זרה, כך שניתן יהיה לנכות את עלות ההשקעה במשך חמש שנים לאחר השגת השליטה

יצחק פינדרוס:       הטבה נוספת שמוצע לקבוע במסגרת הצעת החוק היא פטור ממס למוסד פיננסי זר על הכנסותיו מריבית או מהפרשי הצמדה שבהם נושאת חברה ישראלית כחלק מהחזר על ההלוואה שנתן לה אותו מוסד פיננסי

יצחק פינדרוס:  יתרה מכך, מוצע לתקן את פקודת מס הכנסה ולהאריך את ההטבה שניתנה במסגרת סעיף 92א לפקודה כהוראת שעה עד חודש יוני 2022, והוארכה מכוח סעיף 38 לחוק-יסוד: הכנסת עד לחודש פברואר 2023 – בשל השקעות בחברות מו"פ אשר מונפקות בבורסה, כך שהשקעה מזכה במניה של חברת מו"פ תוכר למשקיע כהפסד הון בשנה שבה ביצע את ההשקעה עד לגובה של 5 מיליון שקלים

יצחק פינדרוס:  הטבות המס האמורות נקבעו במקור בהצעת החוק כהוראת שעה לתקופה שעד תום שנת 2025

יצחק פינדרוס:  יחד עם זאת, הוועדה החליטה להאריך את תוקפה של הוראת השעה כך שתחול עד תום שנת 2026

יצחק פינדרוס:      כמו כן, נקבע בהצעת החוק כי מנהל רשות המיסים והמנהל הכללי של הרשות לחדשנות ידווחו לוועדת הכספים לא יאוחר משישה חודשים לפני תום תקופת הוראת השעה על מידת מימוש הטבות המס, סכום ההטבות שניתנו, התועלת שצמחה מהצעת החוק, ואם מן הראוי להמשיך להחיל את ההטבות

יצחק פינדרוס:       מדובר בהצעת חוק שנועדה להיטיב עם ענף ההייטק ולקדם את המשק

יצחק פינדרוס:  לפיכך, אבקשכם לאשר את הצעת החוק בקריאה השנייה ובקריאה השלישית ולדחות את כל ההסתייגויות

יצחק פינדרוס:  תודה רבה, חברים

אוריאל בוסו: תודה רבה

אוריאל בוסו:  להצעת החוק הזאת הוגשו הסתייגויות ובקשות דיבור בשם המחנה הממלכתי

אוריאל בוסו:  חברת הכנסת אורית פרקש הכהן תדבר בשם כל רשימת המחנה הממלכתי – בסך הכול 35 דקות

בועז טופורובסקי: לא תיקחו לאורית את הקרדיט על מה שהיא עשתה

אורית פרקש הכהן: ערב טוב, אדוני היושב-ראש

אורית פרקש הכהן:  חבריי חברי הכנסת, ערב טוב לכולם

אורית פרקש הכהן:  זה רגע מעורב – הרגע הזה, בשבילי – של סיפוק ושמחה, אבל גם של עצב – חברים, זה קשה ככה

אורית פרקש הכהן:      ההצבעה על החוק הזה, אדוני היושב-ראש – זה רגע מאוד מאוד משמח בשבילי ומלא סיפוק, כי הוא המשך של עבודה של כמה שנים שעשיתי כשרת החדשנות והמדע בממשלה הקודמת, אבל גם של עצב

אורית פרקש הכהן:       קשה לי לדבר ככה, היושב-ראש, זה לא – – –     

אוריאל בוסו: חבר'ה, זה מפריע לה לדבר

אורית פרקש הכהן: ולמה רגע של סיפוק? זהו רגע של סיפוק כי זהו באמת חוק שקידמתי כשרת המדע והחדשנות, כשרה בממשלה הקודמת

אורית פרקש הכהן:  חוק חשוב מאוד, שהעברנו בקריאה ראשונה, אני ביחד עם שר האוצר איווט ליברמן, ועל כך התודה לו שבאמת נתן כתף בקידום החוק

אורית פרקש הכהן:  ובאמת הרגע הזה הוא מלא סיפוק

אורית פרקש הכהן:  אבל למה הוא מלא עצב, אדוני היושב-ראש? כי החוק הזה בעצם עבר בקריאה ראשונה על ידינו, על ידי כשרה בממשלה הקודמת, בתקופה שבה ההייטק שבר את השיאים של כל הזמנים: עד שנת 2023, בתקופת החקיקה, בהייטק היו כבר כמה סבבי גיוס בשיא; יוניקורנים ישראליים חדשים, רק בשנת 2021, היו 23; התאגדויות בחו"ל – ראינו מגמה מאוד מאוד טובה של חברות שבוחרות להירשם בארץ ולהיות חברות ישראליות

אורית פרקש הכהן:  ההייטק היה באמת בשיאו בדירוגים, בהשקעות ועוד ועוד, ובאמת, זו הייתה חקיקה שבה הסתכלנו קדימה, שבה חשבנו איך לחזק ואיך לקדם

אורית פרקש הכהן:  ולמה, אדוני היושב-ראש? כי בהייטק הישראלי יש משהו מיוחד

אורית פרקש הכהן:  זוהי כיפת הברזל של הכלכלה הישראלית

אורית פרקש הכהן:  כל שקל שהממשלה משקיעה בתעשייה הזו חוזר אליה במיסים ובהכנסות ובמקומות עבודה ובמעמדה האסטרטגי של מדינת ישראל – פי שבעה

אורית פרקש הכהן:  לא פחות מזה – פי שבעה

אורית פרקש הכהן:       ולכן, הצטערתי מאוד לשמוע שבממשלה הזו שלנו – כמו שאתה יודע, יצאנו לבחירות בצורה בלתי צפויה

אורית פרקש הכהן:  לצערי, אתם הייתם אופוזיציה נגד המדינה ולא נתתם לחוק הזה לעבור

אורית פרקש הכהן:  אז על כך אני באמת רוצה לומר שזה רגע מלא סיפוק, שלפחות עכשיו אנחנו משלימים את העבודה החשובה הזו, ובאמת לומר תודה גם לשר האוצר כעת, לסמוטריץ', וליושב-ראש ועדת הכספים, כי עוד טרם הקמתה של הממשלה הזו – צריך להגיד, הרעה מאוד הזו – ב-15 בדצמבר, בעודי שרה יוצאת, מה שנקרא, והוא השר המיועד – כי הממשלה אפילו עוד לא הוקמה – פניתי אל השר המיועד בצלאל סמוטריץ', וכתבתי לו את המכתב הבא: אני פונה אליך בבקשה כי תפעל על מנת להחיל דין רציפות על תזכיר החוק החשוב הזה לעידוד תעשייה עתירת ידע, ואני מפרטת לך את תוכן התזכיר החשוב הזה ואת הדחיפות בקידומו על ידך

אורית פרקש הכהן:  תעשיית ההייטק היא כבר מזמן לא רק הדובדבן שבקצפת עבור הכלכלה הישראלית; היא הפכה להיות הקטר הכלכלי שמחזיק ומוביל את הכלכלה, והיא תעשייה שאחראית במידה רבה לחוסנה של כלכלת ישראל ולמעמדה האסטרטגי

אורית פרקש הכהן:  התעשייה הזו – כך אני כותבת לו – שברה את השיאים בממשלה הזו: היא מעסיקה עד 14% מהמועסקים במשק; העובדים של ההייטק תורמים למעלה מרבע ממס ההכנסה; תעשיית ההייטק אחראית למעל ל-50% מהיצוא; ההייטק הכניס לתקציב המדינה פי שלושה בשנת 2021

אורית פרקש הכהן:  הוא הציל את המדינה אחרי הקורונה, את הכלכלה

אורית פרקש הכהן:  ואנחנו בשיא של הנפקות, בסכום של מעל ל-80 מיליארד דולר – עלייה של מאות אחוזים בהשוואה לשנת 2020

אורית פרקש הכהן:  אני גם מספרת לו, בשנת 2021, שאנחנו בשיא גיוסים של חברות ההייטק, שגייסו יותר מפי שניים מהשנה הקודמת: 27 מיליארד דולר

אורית פרקש הכהן:       ומה אני מספרת לו? אני פונה אליו כשהכול טוב, לפני החורבן של הממשלה הזו, ואני בעצם אומרת לו: העוגנים של תעשיית הייטק חזקה הם שלושה

אורית פרקש הכהן:  אנחנו רוצים לעודד ולחזק ככל שניתן סטרטאפים, כן? חברות הזנק, שהן יהיו החברות הבאות, החברות הגדולות הבאות

אורית פרקש הכהן:  הן בעצם הלב הפועם, והן מכניסות כל הזמן את המוח הישראלי ואת החשיבה למערכת, עם רעיונות חשובים ועכשוויים

אורית פרקש הכהן:  ושם ראינו מגמה של ירידה, ולכן רצינו לחזק את ההשקעות בחברות הסטרטאפ בישראל

אורית פרקש הכהן:       בעצם, אנחנו רצינו לטפל ולחזק את התופעה הנהדרת שהתחלנו לראות, של חברות ישראליות, של מה שנקרא חברות צמיחה גדולות של ההייטק הישראלי, מתבססות בישראל, מתחילות להקים מרכזים מאוד גדולים – לא כמו מרכזי פיתוח של אפל, של גוגל, שהם עצם מעסיקים את הטופ של הטופ, את אנשי הטכנולוגיה המובילים בישראל ובכל העולם; אנחנו רצינו חברות ישראליות שתתחלנה לגלגל את ההישגים ואת הרווחה ואת המשכורות הטובות שהן משלמות לעובדיהן גם לגרפיקאית, גם למזכירות, גם לאנשי המכירות

אורית פרקש הכהן:  שתהיינה פה חברות ישראליות

אורית פרקש הכהן:  ובעצם רצינו לייצר תמריצים לחברות הללו גם במקרים של מיזוגים ברכישות, שהן תישארנה בישראל ושהן לא יהיו החברות שאותן רוכשים

אורית פרקש הכהן:       הנקודה השלישית שהחוק בא לטפל בה היא חסמי מימון

אורית פרקש הכהן:  בעצם פה אנחנו הצענו לחוקק חוק שמבטל את המס שהמדינה גובה בגין ריבית על הלוואה, אם ההלוואה היא מבנקים בעולם

אורית פרקש הכהן:  והסיבה היא שמערכת הבנקאות הישראלית, שגם ככה מאוד ריכוזית ומאוד בעייתית, לא יודעת איך באמת לממן הייטק

אורית פרקש הכהן:  וההייטק הישראלי מוצא את עצמו באופן אוטומטי הולך להלוואות בעולם, ושם, בעל כורחו, מגלגלים עליו את המיסים הללו

אורית פרקש הכהן:       וככה באנו עם החוק הזה, בשיאה של התעשייה – כי אנחנו, אדוני היושב-ראש, עסקנו בלבנות, לא בלרסק – איך נותנים להם עוד? והחוק הזה מטפל בשלושת הראשים האלה: פעם אחת הוא נותן הטבות מס וכסף חכם, הוא בעצם אומר: אנשי הייטק שעשו אקזיט, אם אתם תשקיעו שוב בחברת הזנק מסוכנת, תוכלו לדחות את תשלום המס; הוא נותן הטבות שונות לחברה ישראלית שרוכשת ונכנסת לעסקה עם חברה זרה, על מנת שהחברות האלה תישארנה ישראליות ולא תהפוכנה להיות חברות זרות; וכמובן, הנושא השלישי, הריבית

אורית פרקש הכהן:  וזה באמת באמת רק ממעוף הציפור מה שיש בחקיקה הזו

אורית פרקש הכהן:       והינה, אדוני היושב-ראש, אני נמצאת כאן, בערב הקשה הזה, בערב שבו יש צונאמי על כלכלת ישראל ועל התדמית שלה, כשבעצם אנחנו רק ערב אחד אחרי הזוועה שראינו אתמול, עם ביטול עילת הסבירות

אורית פרקש הכהן:  בעצם, חברת מודי'ס יצאה עם הערה שלילית מאוד מאוד חזקה כנגד כלכלת ישראל בגין ממשלתה הרעה ומציינת נתונים מאוד קשים, שאנחנו בשפל של השקעות, שההייטק הישראלי בעצם מראה נתונים רעים, אבל כמו הבורסה שלנו, הוא בעצם מתחיל להתנתק מהביצועים בעולם

אורית פרקש הכהן:  כלומר, בכל העולם יש עכשיו משבר, ויותר קשה, אבל ההייטק הישראלי מראה ביצועים עוד יותר גרועים מהעולם

אורית פרקש הכהן:  והם בעצם גם אומרים: הממשלה הישראלית איננה צפויה, ואין לנו מה להגיד יותר, כי ראש הממשלה שלכם שיקר לנו שהכול יהיה בהסכמה

אורית פרקש הכהן:       ומה עשו שר האוצר שלנו וראש הממשלה שלנו בתגובה? – מזל שיש לי פה טישו – הוא אמר שזה רק אבק

אורית פרקש הכהן:  זה רק אבק

אורית פרקש הכהן:  אני פשוט מנקה פה את האבק של כל האזהרות האלה, כי זה רק אבק

אורית פרקש הכהן:  פשוט כבר אין לתאר את התת-רמה של ההתייחסות הזו

אורית פרקש הכהן:  הבנק מורגן סטנלי ועוד בנק אמריקאי, מהרציניים בעולם, בעצם הוציאו אזהרה לא להשקיע במדינת ישראל יותר

אורית פרקש הכהן:  ועל האזהרות של אנשי ההייטק, שהפכתם אותם לאויבי המדינה כשהכול התחיל, אין כבר מה לומר – כי הם הזהירו, והם התריעו, ואמרו שמשקיעים חייבים דבר אחד: הם חייבים שיהיה אקוסיסטם חיובי ושתהיה ודאות

אורית פרקש הכהן:  שתהיה ודאות

אורית פרקש הכהן:       ואני רוצה להגיד כאן לכל המקשקשים – ראיתי את שמחה רוטמן בערוץ 12 והתפלאתי איך האף שלו לא גדל, איך הוא לא נהיה פינוקיו בשידור חי

אורית פרקש הכהן:  איזה הצעות קיבלנו, היושב-ראש בוסו? איזה הצעות קיבלנו? אנחנו במחנה הממלכתי לא רצינו פשרה? הכול נעשה, הכול נעשה בשביל לרפא את מה שקורה במדינה הזאת

אורית פרקש הכהן:  בא ראש הממשלה שלכם, בלי בושה, ואמר: אנחנו ניתן לכם ארבעה חודשים

אורית פרקש הכהן:  הרי אנחנו יוצאים ביום ראשון הקרוב לפגרה של שלושה חודשים, אז איזו מין הצעה מטומטמת זאת? נדבר חודש, ואתם כבר תדעו – יש את השופטים בקנה, ויש את ההתגברות בקנה

אורית פרקש הכהן:  וכל היום וכל הלילה, כשהם מדברים איתנו, עולה עוד שר ומדבר על המנה הראשונה, ועוד שר ומדבר על הסלטים

אורית פרקש הכהן:  אז מה אתה היית עושה? מי שאכפת לו ממדינת ישראל היה בא והיה אומר: אנחנו נעשה כאן משהו, שנשב ונחליט שהדברים האלה עוברים בהסכמה רחבה

אורית פרקש הכהן:       אני יודעת שסטיתי מהנושא, אבל תשמע, פשוט אי-אפשר

אורית פרקש הכהן:  ההתנהלות היא אותה התנהלות בכל מקום: משקרים לנו, משקרים לציבור, משקרים לחברות הדירוג, ו"זה רק אבק", "זה רק סנטימנט", "זה לא קורה", "אתם לא מבינים"

אורית פרקש הכהן:  פינוקיו, פינוקיו, פינוקיו

אורית פרקש הכהן:  תפסיקו לשקר ותתחילו לחבר את העם הזה

אורית פרקש הכהן:       אז עכשיו, באמת, אני מברכת

אורית פרקש הכהן:  בכל זאת, אני רוצה לומר תודה גדולה מאוד, באמת, על קידום החוק הזה בוועדה

אורית פרקש הכהן:  אני יכולה להגיד לך שזה הדבר היחיד שעשה לי קצת נחת בכנסת הזאת והציל אותי מימים שלמים של טירוף, ובאמת, כשאנחנו מסתכלים על הנתונים, אנחנו חושבים שעשינו כאן משהו טוב

אורית פרקש הכהן:       אני רוצה להודות ליושב-ראש הוועדה הרב גפני, שקידם את הדיונים בצורה ראויה ומקצועית, וגם הוא מבין היטב כמה אנחנו צריכים להשאיר את האנשים המוכשרים האלה בישראל; אני רוצה להודות לחבר הכנסת ינון אזולאי – איפה ינון? – ינון, שהיה גם חבר וגם מקצוען בוועדה, שאל שאלות טובות ועזר לנו ביחד לתקן את החוק, לשפר את החוק – לא כמו עילת הסבירות, שהיא באמת נכנסה; השכינה מדברת עם שמחה רוטמן

אורית פרקש הכהן:      אני רוצה להודות לאנשי רשות המיסים, רולנד עם שלם וישי פרלמן; אני רוצה להודות לאנשי רשות החדשנות, אבירם זולטי, צפריר נוימן; אני רוצה להודות לאנשי אגף התקציבים; אני רוצה להודות לקרן נבו וג'ייסון שוורץ מפורום חברות הצמיחה

אורית פרקש הכהן:  באמת, תודה רבה לכולם

אורית פרקש הכהן:  זה חוק חשוב

אורית פרקש הכהן:  אני מקווה שזה לא מעט מדי ומאוחר מדי

אורית פרקש הכהן:  תודה רבה

אוריאל בוסו: תודה רבה לחברת הכנסת אורית פרקש הכהן

אוריאל בוסו:  את מסירה את ההסתייגויות, אני מבין?      

אורית פרקש הכהן: כן

אוריאל בוסו: אוקיי

אוריאל בוסו:  ההסתייגויות של המחנה הממלכתי הוסרו

אוריאל בוסו:  ביקש את רשות הדיבור לסיכום חבר הכנסת ינון אזולאי, ולאחר מכן נעבור להצבעות

אוריאל בוסו:       אני מבין שקבוצת ישראל ביתנו אינה, אז לא צריך להצביע על ההסתייגויות שלה, וגם קבוצת רע"מ אינה

אוריאל בוסו:  כל ההסתייגויות מוסרות

אוריאל בוסו:  בבקשה

ינון אזולאי: תודה רבה לך, אדוני היושב-ראש

ינון אזולאי:  חבריי חברי הכנסת – אורית, אורית פרקש, אני גם אגיד לך מילה טובה

ינון אזולאי:  הסברת את החוק בכללותו

ינון אזולאי:  באמת, חוק טוב, שבעצם מועיל לחברות

ינון אזולאי:  יש לנו ביקורת על הבנקים בישראל, שהם עדיין לא למדו איך לעזור ולסייע לחברות ההייטק אצלנו, לחברות ישראליות שרוצות לקנות חברות זרות

ינון אזולאי:  זה בעצם החוק הזה, אחד מהיסודות של החוק הזה, שבא לעזור לחברות הישראליות לקנות את החברות הזרות

ינון אזולאי:  במדינת ישראל הבנקים עדיין לא יודעים איך לעשות את זה

ינון אזולאי:  אגב, גם העלינו רעיון שאולי יתכבדו מדינת ישראל וממשלת ישראל וייתנו ערבות – לא יקרה כלום – שזה גם יעזור ויסייע

ינון אזולאי:  אני יודע שהחוק הזה היה באמת דגל אצלך עוד מהקדנציה הקודמת

ינון אזולאי:      אני רוצה להגיד פה גם תודה רבה – מלבד, כמובן, ליושב-ראש ועדת הכספים, שאנחנו יודעים כמה הוא השקיע בשביל החוק הזה – לשר המדע אופיר אקוניס, שהביא את זה לממשלה והחיל על זה דין רציפות, השתתף בדיון ונתן את הטון ואת ההסכמה

ינון אזולאי:  הוא פרגן כמה שיותר, בא והראה ודיבר – גם בוועדה, גם מחוץ לוועדה – על החשיבות והקו, לראות שהחוק הזה עובר, והיה חשוב לו שזה יעבור

ינון אזולאי:  ולכן – מילה טובה לשר אופיר אקוניס, שר המדע, וכמובן, תודה רבה ליועצת המשפטית שלומית ארליך – –      

אורית פרקש הכהן: נכון

ינון אזולאי: – – גם בשם אורית

ינון אזולאי:  אני חייב להגיד לכם, מי שמכיר את החוק הזה – זה חוק של עשרות עמודים, והוא מצד אחד כולל כול מיני מושגים שאפשר להתעצבן רק מלקרוא אותם, אבל לילות שלמים היא הייתה יושבת, ועוד פעם, ועם רולנד מרשות המיסים, ועם שי ועם כולם – הייתה יושבת ובודקת וחוזרת לוועדה, ועם הערות, והייתה על קוצו של יו"ד

ינון אזולאי:  ולפעמים כשאמרנו: נו, אולי קצת נזדרז, היא הייתה אומרת: אני רוצה שחוק טוב יצא בצורה הטובה ביותר, בצורה הנכונה ביותר והמועילה ביותר, שלא נצטרך לחזור ולעשות תיקונים על החוק הזה

ינון אזולאי:       אומנם זו הוראת שעה, אבל בסופו של דבר החוק הזה יעבור גם מעבר להוראת שעה, אם זה ילך ויצליח

ינון אזולאי:  אני חושב שזו בשורה גדולה להביא עוד הייטק לישראל, להביא עוד ידיים עובדות לישראל – אבל איכותיות, כמה שיותר

ינון אזולאי:       אז תודה רבה לכולם

ינון אזולאי:  קודם הודיתי ושכחתי להודות לערוץ הכנסת, אז אני מודה הפעם לערוץ הכנסת בנפרד; להודות גם לאוריאל בוסו, לסגן יושב-ראש הכנסת, שעשה פה באמת ימים שלמים ועשה את זה – –      

אוריאל בוסו: לילות, לא ימים

ינון אזולאי: – – ימים, לילות, באמת, ביד רמה

ינון אזולאי:  אופיר כץ, אני עכשיו לא מודה לך, כי כבר קודם הודיתי לך, אז אל תכעס עליי

ינון אזולאי:  אז תודה רבה לכולם, ושיהיו בשורות טובות

אוריאל בוסו: תודה רבה

אוריאל בוסו:       חברי הכנסת, מאחר שהוסרו כל ההסתייגויות, אנחנו נעבור להצביע על הצעת החוק בקריאה השנייה, סעיפים 1–10, כנוסח הוועדה

אוריאל בוסו:  חברת הכנסת אורית פרקש הכהן, את רוצה להצביע בטח, נכון? הצבעה

אוריאל בוסו:  הצעת חוק לעידוד תעשייה עתירת ידע (הוראת שעה), התשפ"ג–2023

אוריאל בוסו: בעד סעיפים 1–10 – 9 

אוריאל בוסו: נמנעים – אין 

אוריאל בוסו: תשעה בעד, אין מתנגדים, אין נמנעים

אוריאל בוסו:  אני קובע שהצעת חוק לעידוד תעשייה עתירת ידע (הוראת שעה), התשפ"ג–2023 – סעיפים 1–10, כנוסח הוועדה – התקבלה בקריאה השנייה

אוריאל בוסו:      נעבור להצבעה על הצעת חוק לעידוד תעשייה עתירת ידע (הוראת שעה), בקריאה השלישית, כנוסח הוועדה

אוריאל בוסו: בעד החוק – 9 

אוריאל בוסו: נמנעים – אין  

אוריאל בוסו: תשעה בעד, אין מתנגדים ואין נמנעים

אוריאל בוסו:  אני קובע כי הצעת חוק לעידוד תעשייה עתירת ידע (הוראת שעה), התשפ"ג–2023, התקבלה בקריאה השנייה והשלישית, ותיכנס לספר החוקים

אוריאל בוסו:      אם כן, רבותיי חברי הכנסת, תם סדר-היום

אוריאל בוסו:  הישיבה הבאה תתקיים, אם ירצה השם, מחר, יום רביעי ח' באב התשפ"ג, 26 ביולי 2023, בשעה 11:00

אוריאל בוסו:  ישיבה זו נעולה